**МОНГОЛ УЛСЫН ИХ ХУРЛЫН 2020** **ОНЫ ХАВРЫН ЭЭЛЖИТ**

**ЧУУЛГАНЫ 2020 ОНЫ 04 ДҮГЭЭР САРЫН 29-НИЙ ӨДРИЙН**

**ХУРАЛДААНЫ** **ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| № | ***Баримтын агуулга*** | ***Хуудасны дугаар*** |
| **1.** | **Хуралдааны товч тэмдэглэл** | 1-28 |
| **2.** | **Хуралдааны дэлгэрэнгүй тэмдэглэл:** | 29-114 |
| 1.“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл /Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн, хэлэлцэх эсэх/ | 31-45 |
| 2.Коронавируст халдвар /COVID-19/-ын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүд/Улсын Их Хурлын гишүүн Ж.Энхбаяр, Х.Нямбаатар нар 2020.04.17-ны өдөр өргөн мэдүүлсэн, анхны хэлэлцүүлэг/ | 45-87 |
| 3.Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн хуулийн төслүүд/Улсын Их Хурлын гишүүн Ж.Энхбаяр, Х.Нямбаатар нар 2020.04.17-ны өдөр өргөн мэдүүлсэн, эцсийн хэлэлцүүлэг/ | 87-95 |
| 4.“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл/Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн, анхны хэлэлцүүлэг/ | 95-111 |
| 5.“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл /Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн, эцсийн хэлэлцүүлэг/ | 111-114 |

***Монгол Улсын Их Хурлын 2020 оны хаврын ээлжит чуулганы***

***4 дүгээр сарын 29-ний өдөр /Лхагва гараг/-ийн***

***нэгдсэн хуралдааны товч тэмдэглэл***

Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 74 гишүүнээс 41 гишүүн ирж, 54,7 хувийн ирцтэйгээр хуралдаан 10 цаг 25 минутад Төрийн ордны “Их хуралдай”, “Их эзэн Чингис хаан”, “Жанжин Д.Сүхбаатар”, “Үндсэн хууль”, “Их засаг” танхимуудад нэгэн зэрэг эхлэв.*

*Чөлөөтэй: Б.Дэлгэрсайхан, Г.Мөнхцэцэг, Л.Оюун-Эрдэнэ, Б.Пүрэвдорж, Ч.Хүрэлбаатар;*

*Эмнэлгийн чөлөөтэй: О.Содбилэг;*

*Тасалсан: О.Баасанхүү, Б.Наранхүү, А.Ундраа, Н.Учрал, Д.Хаянхярваа, С.Эрдэнэ.*

*Хоцорсон: Ё.Баатарбилэг-1 цаг, С.Батболд -2 цаг 30 минут, Ц.Даваасүрэн -1 цаг 14 минут, Ч.Улаан -1 цаг 20 минут, Д.Цогтбаатар-2 цаг, С.Чинзориг-1 цаг 10 минут, Ж.Эрдэнэбат-3 цаг 10 минут.*

Улсын Их Хурал дахь Ардчилсан намын зөвлөлийн дарга, Улсын Их Хурлын гишүүн Д.Эрдэнэбат Улсын Их Хурал дахь нам /эвсэл/-ын бүлэг байгуулах талаарх лавлагаа, мэдээллийг Улсын Их Хурлын дарга Г.Занданшатарт гардуулан өгөв.

***Нэг.“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл*** */Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн,* ***хэлэлцэх эсэх****/*

Хэлэлцэж буй асуудалтай холбогдуулан Харилцаа холбоо, мэдээллийн технологийн газрын дарга Б.Чинбат, Монголбанкны Ерөнхий эдийн засагч Д.Ган-Очир, мөн банкны Хууль, эрх зүйн газрын Эрх зүйн бодлогын хэлтсийн захирал Б.Эрдэнэхуяг, Санхүүгийн зохицуулах хорооны Ажлын албаны дарга Т.Жамбаажамц, мөн хорооны Үнэт цаасны газрын дарга С.Цэрэндаш, Харилцаа холбооны зохицуулах хорооны Интернетэд суурилсан үйлчилгээ, технологийн зохицуулалтын хэлтсийн дарга Т.Батболд нар оролцов.

Хуралдаанд Улсын Их Хурлын Тамгын газрын Ерөнхий нарийн бичгийн дарга Л.Өлзийсайхан, Хууль, эрх зүйн хэлтсийн дарга Э.Түвшинжаргал, Эдийн засгийн байнгын хорооны ажлын албаны зөвлөх С.Энхцэцэг, референт Б.Ууганцэцэг нар байлцав.

Төслийн үзэл баримтлалын талаар илтгэлийг Улсын Их Хурлын гишүүн Б.Баттөмөр “Жанжин Д.Сүхбаатар” танхимаас, хуулийн төслийг хэлэлцэх эсэх талаар Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн М.Оюунчимэг нар “Их хуралдай” танхимаас тус тус танилцуулав.

Илтгэл болон Байнгын хорооны санал, дүгнэлттэй холбогдуулан Улсын Их Хурлын гишүүн Ж.Батзандан, Ц.Мөнх-Оргил, Б.Бат-Эрдэнэ, Л.Энх-Амгалан нарын тавьсан асуултад Улсын Их Хурлын дарга Г.Занданшатар, Улсын Их Хурлын гишүүн Б.Баттөмөр, Б.Чойжилсүрэн, Монголбанкны Ерөнхий эдийн засагч Д.Ган-Очир нар хариулж, тайлбар хийв. /*Танхим тус бүрийн нэр өгсөн дарааллыг сөөлжүүлэн асуулт асуух зөвшөөрөл өгсөн болно*/

Төслийн талаар Улсын Их Хурлын гишүүн Л.Элдэв-Очир, Л.Болд нар үг хэлэв./*Танхим тус бүрийн нэр өгсөн дарааллыг сөөлжүүлэн асуулт асуух зөвшөөрөл өгсөн болно*/

*Монгол Улсын Их Хурлын чуулганы хуралдааны дэгийн тухай хуулийн 61.15-д заасны дагуу санал хураалтыг гар өргөж явуулав. Танхим тус бүрээс ирсэн санал хураалтын дүнг нэгтгэн танилцуулав.*

**Г.Занданшатар:**Байнгын хорооны саналаар“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн үзэл баримтлалыг хэлэлцэх нь зүйтэй гэсэн саналыг дэмжье гэсэн санал хураалт явуулъя.

Зөвшөөрсөн: 43

Татгалзсан: 7

Бүгд: 50

86.0 хувийн саналаар Байнгын хорооны санал дэмжигдлээ.

“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн үзэл баримтлалыг хэлэлцэх нь зүйтэй гэж үзсэн тул анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлэв.

Уг асуудлыг 11 цаг 15 минутад хэлэлцэж дуусав.

***Хоёр.Коронавируст халдвар /COVID-19/-ын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүд***/*Улсын Их Хурлын гишүүн Ж.Энхбаяр, Х.Нямбаатар нар 2020.04.17-ны өдөр өргөн мэдүүлсэн*, ***анхны хэлэлцүүлэг***/

Хэлэлцэж буй асуудалтай холбогдуулан Монгол Улсын Ерөнхийлөгчийн Эдийн засаг, аж үйлдвэрийн бодлогын асуудал хариуцсан зөвлөх Д.Эрдэнэбат, Хууль зүй, дотоод хэргийн яамны Хууль зүйн бодлогын газрын дарга П.Сайнзориг, мөн газрын ахлах мэргэжилтэн Ж.Амгалан, Гадаад харилцааны яамны Ази, Номхон далайн орнуудын газрын дэд захирал Д.Энхтайван, Сангийн яамны Хуулийн газрын дарга З.Энхболд, Эрүүл мэндийн яамны Төрийн захиргааны удирдлагын газрын дарга Б.Цогтбаатар, мөн газрын Хуулийн хэлтсийн дарга Н.Ганзориг, Нийгмийн эрүүл мэндийн газрын дарга Т.Энхзаяа, Хил хамгаалах ерөнхий газрын Хилийн боомтын аюулгүй байдал, шалган нэвтрүүлэх газрын дарга Ц.Мягмардорж, Цагдаагийн ерөнхий газрын Хуулийн хэлтсийн дарга Л.Нямдаваа, Гаалийн ерөнхий газрын Гаалийн зөрчилтэй тэмцэх, хэрэг бүртгэх газрын орлогч дарга Л.Очгэрэл, Онцгой байдлын ерөнхий газрын Бодлого зохицуулалт, хамтын ажиллагааны газрын Стратеги төлөвлөлтийн хэлтсийн дарга Б.Баянмөнх, Зэвсэгт хүчний Жанжин штабын Ажиллагааны удирдлагын газрын ахлах мэргэжилтэн У.Тамир, Монголбанкны Ерөнхий эдийн засагч Д.Ган-Очир, мөн банкны Хууль, эрх зүйн газрын Эрх зүйн бодлогын хэлтсийн захирал Б.Эрдэнэхуяг, Мэргэжлийн хяналтын ерөнхий газрын Хууль зүйн мониторингийн хэлтсийн ахлах мэргэжилтэн И.Мөнхбаяр, Монгол Улсын Их сургуулийн Хууль зүйн сургуулийн багш, профессор, доктор О.Мөнхсайхан нар оролцов.

Хуралдаанд Улсын Их Хурлын Тамгын газрын Хууль, эрх зүйн хэлтсийн дарга Э.Түвшинжаргал, Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Гандиймаа нар байлцав.

Төслийг анхны хэлэлцүүлэгт бэлтгэсэн талаар Аюулгүй байдал,гадаад бодлогын байнгын хорооноос гаргасан санал, дүгнэлтийг Улсын Их Хурлын гишүүн Т.Аюурсайхан “Их хуралдай” танхимаас танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн Б.Бат-Эрдэнэ, Д.Эрдэнэбат нарын тавьсан асуултад Аюулгүй байдал, гадаад бодлогын байнгын хорооны дарга Т.Аюурсайхан хариулж, тайлбар хийв.*/Танхим тус бүрийн нэр өгсөн дарааллыг сөөлжүүлэн асуулт асуух зөвшөөрөл өгсөн болно/*

Улсын Их Хурлын гишүүн О.Батнасан, Д.Оюунхорол, Л.Энх-Амгалан нар үг хэлэв. */Танхим тус бүрийн нэр өгсөн дарааллыг сөөлжүүлэн асуулт асуух зөвшөөрөл өгсөн болно/*

*Коронавируст халдвар /COVID-19/-ын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүдийн талаар Аюулгүй байдал, гадаад бодлогын байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

*Монгол Улсын Их Хурлын чуулганы хуралдааны дэгийн тухай хуулийн 61.15-д заасны дагуу санал хураалтыг гар өргөж явуулав. Танхим тус бүрээс ирсэн санал хураалтын дүнг нэгтгэн танилцуулав.*

**Нэг.Аюулгүй байдал, гадаад бодлогын байнгын хорооны**

**дэмжсэн санал:**

**Г.Занданшатар**:1.Улсын Их Хурлын гишүүн Т.Аюурсайхан, Б.Баттөмөр, С.Бямбацогт, Ж.Ганбаатар, Х.Нямбаатар, Д.Оюунхорол, М.Оюунчимэг, Б.Чойжилсүрэн /Цаашид “Ажлын хэсэг” гэх/ нарын гаргасан, Төслийн 7 дугаар зүйлийн 7.1.3 дахь заалтыг доор дурдсанаар өөрчлөн найруулах:

“7.1.3.цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон төрийн тусгай албан хаагчдад зориулсан түрээслээд өмчлөх хэлбэртэй ипотекийн зээлийн тусгай бүтээгдэхүүний хүүгийн татаасаар Төв банканд дэмжлэг үзүүлэх;” гэсэн саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 7

Бүгд: 53

86.8 хувийн саналаар дэмжигдлээ.

Улсын Их Хурлын дарга Г.Занданшатар дээрх саналыг эцсийн хэлэлцүүлэгт бэлтгэхдээ найруулж оруулж ирэх чиглэл өгөв.

2.Ажлын хэсгийн гаргасан, Төслийн 6 дугаар зүйлд доор дурдсан агуулгатай 6.2, 6.3 дахь хэсэг нэмэх, үүнтэй холбоотойгоор төслийн 6.1.4 дэх заалтыг хасах:

“6.2.Монгол Улсын Их Хурал энэ хуулийн биелэлтэд хяналт тавих үүрэг бүхий түр хороог Улсын Их Хурлын бүх Байнгын хороод болон Улсын Их Хурал дахь цөөнхийн төлөөллийг оролцуулан байгуулна.

6.3.Энэ хуулийн 6.2-т заасан түр хороо нь дараах чиг үүргийг хэрэгжүүлнэ:

6.3.1.энэ хуулийн биелэлтийг сар тутам нээлттэйгээр хэлэлцэх;

6.3.2.түр хорооноос шаардлагатай гэж үзвэл бусад Байнгын хороогоор биелэлтийг хэлэлцүүлэх санал гаргах.” гэсэн саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 7

Бүгд: 53

86.8 хувийн саналаар дэмжигдлээ.

3.Ажлын хэсгийн гаргасан, Төслийн 7 дугаар зүйлийн 7.2 дахь хэсгийг доор дурдсанаар өөрчлөн найруулах:

“7.2.Энэ хуулийн 7.1.2-т заасан арга хэмжээг хэрэгжүүлэхэд Төсвийн тухай хууль, Төсвийн тогтвортой байдлын тухай хууль тогтоомжид өөрөөр заасан бол энэ хуулийг дагаж мөрдөнө.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Д.Эрдэнэбат үг хэлэв.

Зөвшөөрсөн: 46

Татгалзсан: 7

Бүгд: 53

86.8 хувийн саналаар дэмжигдлээ.

4.Ажлын хэсгийн гаргасан, Төслийн 7 дугаар зүйлд доор дурдсан агуулгатай 7.3 дахь хэсэг нэмэх:

“7.3.Энэ хуулийн 7.1.2-т заасан арга хэмжээг хэрэгжүүлэх саналыг санхүү, төсвийн асуудал эрхэлсэн төрийн захиргааны төв байгууллага боловсруулж, Засгийн газрын хуралдаанаар хэлэлцүүлэн шийдвэрлүүлнэ.” гэсэн саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 7

Бүгд: 53

86.8 хувийн саналаар дэмжигдлээ.

5.Ажлын хэсгийн гаргасан, Төслийн 7.1.18 дахь заалтын “үнийн зохицуулалт буюу бараа, бүтээгдэхүүний үнийг нэг хэмжээнд барихад чиглэсэн” гэснийг “үнэ тогтвортой байхад чиглэсэн төрийн зохицуулалтын” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 45

Татгалзсан: 10

Бүгд: 55

83.3 хувийн саналаар дэмжигдлээ.

6.Ажлын хэсгийн гаргасан, Төслийн 7 дугаар зүйлийн 7.1.22 дахь заалтын “жирэмсэн, эмзэг бүлэгт үзүүлэх сөрөг нөлөөллийг бууруулах” гэснийг “жирэмсэн иргэдэд үзүүлэх сөрөг нөлөөллийг бууруулах, эмзэг бүлгийн иргэдэд санхүүгийн дэмжлэг үзүүлэх” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 7

Бүгд: 53

86.8 хувийн саналаар дэмжигдлээ.

7.Ажлын хэсгийн гаргасан, Төслийн 7 дугаар зүйлд доор дурдсан агуулгатай 7.1.24 дэх заалт нэмэх:

“7.1.24.Монгол Улсын Их Хурлын болон Аймаг, нийслэл, сум, дүүргийн иргэдийн Төлөөлөгчдийн Хурлын сонгууль зохион байгуулах үйл ажиллагааны явцад цар тахлаас урьдчилан сэргийлэх чиглэлээр шаардлагатай арга хэмжээг авч, холбогдох зардлыг шийдвэрлэх.” гэсэн саналыг дэмжье гэсэн санал хураалт явуулъя.

Зөвшөөрсөн: 47

Татгалзсан: 8

Бүгд: 55

85.4 хувийн саналаар дэмжигдлээ.

8.Ажлын хэсгийн гаргасан, Төслийн 1 дүгээр зүйлийн “шуурхай гаргах” гэсний дараа “нийгэм, эдийн засагт үзүүлэх сөрөг нөлөөллийг бууруулах,” гэж, 7 дугаар зүйлийн 7.1.2 дахь заалтын “шийдвэрлэх,” гэсний дараа “хямралын эсрэг холбогдох санг арвижуулах” гэж, 7.1.8 дахь заалтын “хойшлуулах” гэсний дараа “, сургалтын төлбөрийг хөнгөлөх, дараагийн төлбөрт шилжүүлэх” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 47

Татгалзсан: 7

Бүгд: 54

87.0 хувийн саналаар дэмжигдлээ.

9.Ажлын хэсгийн гаргасан, Төслийн 7 дугаар зүйлийн 7.1.4 дэх заалтын “эрүүл,” гэснийг, 7.1.14 дэх заалтын “оруулах,” гэснийг, 8 дугаар зүйлийн 8.1.3 дахь заалтын “хилийн боомтоор нэвтрүүлэх,”, “нэгдсэн” гэснийг, 9 дүгээр зүйлийн 9.17 дахь хэсгийн “хүмүүнлэгийн үүднээс”, “харьяалах улстай нь харилцан адил байх зарчмыг баримтлан” гэснийг тус тус хасах гэсэн саналыг дэмжье гэсэн санал хураалт явуулъя.

Зөвшөөрсөн: 47

Татгалзсан: 7

Бүгд: 54

87.0 хувийн саналаар дэмжигдлээ.

*Улсын Их Хурлын дэд дарга Л.Энх-Амгалан 12 цаг 05 минутаас хуралдааныг даргалав.*

**Л.Энх-Амгалан:**10.Ажлын хэсгийн гаргасан, Төслийн 7 дугаар зүйлийн 7.1.5 дахь заалтын “иргэдийн талаар авах арга хэмжээний саналыг шийдвэрлэх” гэснийг “иргэдэд зохих дэмжлэг үзүүлэх” гэж, 8 дугаар зүйлийн 8.1.2 дахь заалтын “нэгдсэн журмыг баталж, нэвтрэх зөвшөөрөл олгох асуудлыг тухай бүр шийдвэрлэх” гэснийг “журмыг баталж хэрэгжүүлэх” гэж, 12 дугаар зүйлийн 12.2.3 дахь заалтын “зөвлөмжийн” гэснийг “шаардлагын” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 47

Татгалзсан: 7

Бүгд: 54

87.0 хувийн саналаар дэмжигдлээ.

11.Ажлын хэсгийн гаргасан, Төслийн 10 дугаар зүйлийн 10.1.1 дэх заалтыг доор дурдсанаар өөрчлөн найруулах:

“10.1.1.төгрөгийн болон банк санхүүгийн тогтолцооны тогтвортой байдлыг хангаж, эдийн засгийн тодорхой салбарыг дэмжих зорилгоор Төв банк /Монголбанк/-ны тухай хуульд заасан үйл ажиллагаа явуулж, хуульд заасан арга, хэрэгслийг ашиглах;” гэсэн саналыг дэмжье гэсэн санал хураалт явуулъя.

Зөвшөөрсөн: 46

Татгалзсан: 6

Бүгд: 52

88.5 хувийн саналаар дэмжигдлээ.

12.Ажлын хэсгийн гаргасан, Төслийн 3 дугаар зүйлийн 3.3 дахь хэсгийн “Монгол Улсын Их Хурлын сонгуулийн тухай хуулиас бусад хуулийн дагуу олон нийтийг хамарсан үйл ажиллагаа” гэснийг “Монгол Улсын Их Хурлын сонгуулийн тухай болон Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хуулиас бусад хуулийн дагуу олон нийтийг биечлэн хамруулах арга хэмжээ” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 45

Татгалзсан: 9

Бүгд: 54

83.3 хувийн саналаар дэмжигдлээ.

13.Ажлын хэсгийн гаргасан, Төслийн 4 дүгээр зүйлийн 4.1.1 дэх заалт, 4.1.8 дахь заалт, 4.1.10 дахь заалт, 9 дүгээр зүйлийн 9.6 дахь хэсгийг тус тус хасах гэсэн саналыг дэмжье гэсэн санал хураалт явуулъя.

Зөвшөөрсөн: 43

Татгалзсан: 11

Бүгд: 54

79.6 хувийн саналаар дэмжигдлээ.

14.Ажлын хэсгийн гаргасан, Төслийн 4 дүгээр зүйлд доор дурдсан агуулгатай 4.1.11 дэх заалт нэмэх:

“4.1.11.“халдварын сэжигтэй” гэж хүн амын эрүүл мэндэд аюул занал учруулж болох эрсдэлд өртсөн буюу өртсөн байх магадлалтай, өвчин тараах эх үүсвэр байж болзошгүй хүн, гар тээш, ачаа, чингэлэг, тээврийн хэрэгсэл, бараа, шуудангийн илгээмжийг.” гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 11

Бүгд: 53

79.2 хувийн саналаар дэмжигдлээ.

15.Ажлын хэсгийн гаргасан, Төслийн 7 дугаар зүйлийн 7.1.1 дэх заалтын “тогтоох” гэсний дараа “, зайнаас харьцах” гэж нэмж, “дэглэм” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 11

Бүгд: 53

79.8 хувийн саналаар дэмжигдлээ.

Улсын Их Хурлын дэд дарга Л.Энх-Амгалан дээрх саналыг Байнгын хороо эцсийн хэлэлцүүлэгт бэлтгэхдээ гүйцээн боловсруулах чиглэл өгөв.

16.Ажлын хэсгийн гаргасан, Төслийн 5 дугаар зүйлийн 5.1.4 дэх заалтын “бүх нийтийн” гэснийг “нийгмийн” гэж, 7 дугаар зүйлийн 7.1.9 дэх заалтын “ерөнхий боловсролын” гэснийг “бүх шатны” гэж, мөн зүйлийн 7.1.15 дахь заалтын “болзошгүй гамшиг,” гэснийг “цар тахлын болон” гэж, “нөөцтэй байх ба нөөц” гэснийг “хүнсний болон бусад нөөцтэй байх ба нөөцийн жагсаалтыг баталж, түүнийг” гэж, 9 дүгээр зүйлийн 9.8 дахь хэсгийн “оруулахыг хориглоно” гэснийг “оруулахгүй байж болно” гэж, 12 дугаар зүйлийн 12.2.5 дахь заалтын “болон аюулгүй байдлыг” гэснийг “шаардлагыг” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 11

Бүгд: 53

79.8 хувийн саналаар дэмжигдлээ.

17.Ажлын хэсгийн гаргасан, Төслийн 7 дугаар зүйлийн 7.1.13 дахь заалтын “баривчлах” гэсний өмнө “төрөлжсөн асрамжийн газар, түүнчлэн эрүүлжүүлэх,” гэж, 7.1.16 дахь заалтын “нэмэгдэл” гэсний дараа “нэмэгдэл хөлс, нөхөн олговор,” гэж тус тус нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 11

Бүгд: 53

79.8 хувийн саналаар дэмжигдлээ.

18.Ажлын хэсгийн гаргасан, Төслийн 7 дугаар зүйлийн 7.1.19 дэх заалтыг доор дурдсанаар өөрчлөн найруулах:

“7.1.19.улсын хилээр нэвтрэх болон дотоодын зорчигч, тээврийн хэрэгслийн хөдөлгөөнд тодорхой хугацаанд хязгаарлалт хийх;” гэсэн саналыг дэмжье гэсэн санал хураалт явуулъя.

Зөвшөөрсөн: 44

Татгалзсан: 9

Бүгд: 53

83.0 хувийн саналаар дэмжигдлээ.

19.Ажлын хэсгийн гаргасан, Төслийн 8 дугаар зүйлд доор дурдсан агуулгатай 8.1.2 дахь заалт нэмж, дугаарыг өөрчлөх, мөн заалтын “8.1.1” гэсний дараа “, 8.1.2” гэж нэмэх.

“8.1.2.Монгол Улсад байгаа гадаад улсын иргэн буцах хүсэлт гаргасан тохиолдолд улсын хилээр нэвтрүүлэх асуудлаар холбогдох шийдвэр гаргах;” гэсэн саналыг дэмжье гэсэн санал хураалт явуулъя.

Зөвшөөрсөн: 43

Татгалзсан: 10

Бүгд: 53

81.1 хувийн саналаар дэмжигдлээ.

20.Ажлын хэсгийн гаргасан, Төслийн 8 дугаар зүйлийн 8.1.1 дэх заалтын “холбогдох шинжилгээ хийлгэсэн эсэх,” гэснийг, 9 дүгээр зүйлийн 9.9 дэх хэсгийн “дэглэм,” гэснийг, 12 дугаар зүйлийн 12.2.8 дахь заалтын “эмчилгээ,” гэснийг тус тус хасах гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

21.Ажлын хэсгийн гаргасан, Төслийн 9 дүгээр зүйлийн 9.2 дахь хэсгийг доор дурдсанаар өөрчлөн найруулах:

“9.2.Хилийн боомтоор нэвтэрч буй зорчигч, тээврийн хэрэгсэл, бараа, бүтээгдэхүүнд хяналт шалгалт хийх, халдварын сэжигтэй зорчигчийг илрүүлэх, тандах, тусгаарлалтад шилжүүлэх зэрэг хилийн нэвтрэх цэгт авч хэрэгжүүлэх хариу арга хэмжээний журмыг мэргэжлийн хяналтын асуудал эрхэлсэн Засгийн газрын гишүүн батална.” гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

22.Ажлын хэсгийн гаргасан, Төслийн 9 дүгээр зүйлийн 9.4 дэх хэсгийн “үндэслэн” гэсний дараа “эрүүл мэндийн асуудал эрхэлсэн төрийн захиргааны төв байгууллагаас олгосон нэг удаагийн импортын лицензээр” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

23.Ажлын хэсгийн гаргасан, Төслийн 9 дүгээр зүйлийн 9.5 дахь хэсгийг доор дурдсанаар өөрчлөн найруулах:

“9.5.Коронавируст халдвар /COVID-19/-ын эмчилгээнд шаардлагатай шинэ төрлийн эм, ариутгал халдваргүйтгэлийн бодисыг түргэвчилсэн журмаар бүртгэнэ.” гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 16

Бүгд: 54

70.4 хувийн саналаар дэмжигдлээ.

24.Ажлын хэсгийн гаргасан, Төслийн 9 дүгээр зүйлийн 9.14, 9.15 дахь хэсгийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 37

Татгалзсан: 17

Бүгд: 54

68.4 хувийн саналаар дэмжигдлээ.

25.Ажлын хэсгийн гаргасан, Төслийн 9 дүгээр зүйлийн 9.16 дахь хэсгийн “Төөрөгдүүлэх” гэснийг “Цар тахлын талаар олон нийтийг төөрөгдүүлэх, илт” гэж, 13 дугаар зүйлийн 13.2.6 дахь заалтын “олон нийтийг хамарсан” гэснийг “энэ хуулийн 7.1.1-д заасан журамд хориглосон хэлбэрээр олон нийтийг биечлэн хамруулах” гэж, 16 дугаар зүйлийн “болон” гэснийг “, эсхүл” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 16

Бүгд: 54

70.4 хувийн саналаар дэмжигдлээ.

Улсын Их Хурлын гишүүн Ө.Энхтүвшин 24 дүгээр саналын томьёололтой холбогдуулан тавьсан асуултад, Аюулгүй байдал, гадаад бодлогын байнгын хорооны дарга Т.Аюурсайхан хариулж, тайлбар хийв.

26.Ажлын хэсгээс гаргасан, Төслийн 12 дугаар зүйлийн 12.3 дахь хэсгийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 16

Бүгд: 55

72.2 хувийн саналаар дэмжигдлээ.

27.Ажлын хэсгийн гаргасан, Төслийн 13 дугаар зүйлийн 13.2.5 дахь заалтын “ажилтны” гэсний өмнө “хорио цээр, хөдөлгөөний хязгаарлалт, тусгаарлалтын дэглэмд байгаа” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 16

Бүгд: 54

70.4 хувийн саналаар дэмжигдлээ.

28.Ажлын хэсгийн гаргасан, Төслийн 13 дугаар зүйлд доор дурдсан агуулгатай 13.2.9 дэх заалт нэмж, дугаарыг өөрчлөх:

“13.2.9.цар тахлын үед өндөр настай, хууч өвчтэй, эрүүл мэндийн тогтмол тусламж, үйлчилгээ шаардлагатай, хөгжлийн бэрхшээлтэй, жирэмсэн, эмзэг болон эрсдэлт бүлэгт үзүүлэх сөрөг нөлөөллийг бууруулах;” гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 16

Бүгд: 54

70.4 хувийн саналаар дэмжигдлээ.

29.Ажлын хэсгийн гаргасан, Төслийн 18 дугаар зүйлийг доор дурдсанаар өөрчлөн найруулж, төслийн 3 дугаар зүйлийн гарчгаас “, хугацаа” гэснийг, мөн 3 дугаар зүйлийн 3.2 дахь хэсгийг тус тус хасах.

“18 дугаар зүйл.Хуулийн үйлчлэх хугацаа

18.1.Энэ хууль 2020 оны 12 дугаар сарын 31-ний өдрийг хүртэл үйлчилнэ.

18.2.Энэ хуулийн 18.1-д заасан хугацааг Улсын Их Хурал зургаа хүртэл сараар нэг удаа сунгаж болно.” гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

30.Ажлын хэсгийн гаргасан, Төсөлд “бүрэн эрх” гэж хэрэглэснийг “арга хэмжээ” гэж өөрчлөн ялгаатай хэрэглэсэн үгийг жигдлэх гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

31.Улсын Их Хурлын гишүүн Т.Аюурсайханы гаргасан, Төслийн 10 дугаар зүйлийн 10.1.1 дэх заалтын “дэмжих” гэсний дараа “, банкны санхүүгийн байдлыг сайжруулах” гэж, “зорилгоор” гэсний дараа “банкинд зээл олгох” гэж нэмэхгэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 15

Бүгд: 54

72.2 хувийн саналаар дэмжигдлээ.

32.Улсын Их Хурлын гишүүн Т.Аюурсайханы гаргасан, Төслийн 10 дугаар зүйлд доор дурдсан агуулгатай 10.2, 10.3 дахь хэсэг нэмэх:

“10.2.Энэ хуулийн 10.1.1-д заасан зээл, хэлцлийн нөхцөл, шаардлагыг Монголбанк тогтооно.

10.3.Энэ хуулийн 10.1.1-д заасан арга хэмжээг авахад Төв банк /Монголбанк/-ны тухай хуулийн 23 дугаар зүйлийн 1 дэх хэсгийн 2, 4, 7 дахь заалт хамаарахгүй.” гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 15

Бүгд: 55

72.7 хувийн саналаар дэмжигдлээ.

33.Улсын Их Хурлын гишүүн Ж.Энхбаярын гаргасан, Төслийн нэрийг “Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хууль” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 15

Бүгд: 55

72.7 хувийн саналаар дэмжигдлээ.

34.Улсын Их Хурлын гишүүн Н.Оюундарийн гаргасан, Төслийн 7 дугаар зүйлд доор дурдсан агуулгатай 7.1.25 дахь заалт нэмэх:

“7.1.25.үр тарианы болон хүнсний ногооны үрийн нөөц бүрдүүлэх, газар тариалангийн ургац тасалдахаас сэргийлэх арга хэмжээг зохион байгуулах;” гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 13

Бүгд: 55

76.3 хувийн саналаар дэмжигдлээ.

35.Улсын Их Хурлын гишүүн Л.Болдын гаргасан, Төслийн 15 дугаар зүйлийн 15.1 дэх хэсгийн “төсөв санхүү дутагдалтай” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 15

Бүгд: 55

72.7 хувийн саналаар дэмжигдлээ.

**Хоёр.Аюулгүй байдал, гадаад бодлогын**

**байнгын хорооны дэмжээгүй санал:**

**Л.Энх-Амгалан**:1.Ажлын хэсгийн гаргасан, Төслийн 10 дугаар зүйлд доор дурдсан агуулгатай 10.3 дахь хэсэг нэмэх:

“10.3.Цар тахлын үед банкны харилцах дансанд хүү тооцохгүй, гадаад валютын хадгаламжийг албан журмын даатгалд хамруулахгүй бөгөөд иргэн, хуулийн этгээд хоорондын гүйлгээг үндэсний мөнгөн тэмдэгтээр гүйцэтгэнэ.” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Ж.Энхбаяр үг хэлэв.

Зөвшөөрсөн: 14

Татгалзсан: 40

Бүгд: 54

25.9 хувийн саналаар дэмжигдсэнгүй.

2.Ажлын хэсгийн гаргасан, Төслийн 10 дугаар зүйлд доор дурдсан агуулгатай 10.2.3 дахь заалт нэмэх:

“10.2.3.цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээний, захиргааны болон төрийн тусгай албан хаагчдад зориулсан түрээслээд өмчлөх хэлбэртэй ипотекийн зээлийн тусгай бүтээгдэхүүн гаргах;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Д.Оюунхорол, Ж.Мөнхбат нар үг хэлэв.

Зөвшөөрсөн: 7

Татгалзсан: 48

Бүгд: 55

12.7 хувийн саналаар дэмжигдсэнгүй.

3.Ажлын хэсгийн гаргасан, Төслийн 10 дугаар зүйлд доор дурдсан агуулгатай 10.2.4 дэх заалт нэмэх:

“10.2.4.барилгын салбарын зээлийн чанар муудахаас сэргийлэх, ажлын байрыг хадгалах зорилгоор Монголбанкнаас олгосон санхүүжилтийн үндсэн төлбөрийн эргэн төлөлтийн хэмжээгээр орон сууцны ипотекийн зээлийг үргэлжлүүлэн санхүүжүүлэх;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Ж.Энхбаяр, Л.Болд, Х.Баделхан нар үг хэлэв.

Зөвшөөрсөн: 7

Татгалзсан: 48

Бүгд: 55

12.7 хувийн саналаар дэмжигдсэнгүй.

4.Ажлын хэсгийн гаргасан, Төслийн 10 дугаар зүйлд доор дурдсан агуулгатай 10.2.5 дахь заалт нэмэх:

“10.2.5.ипотекийн зээлийн эргэн төлөлтийн хугацааг зээлийн үндсэн болон хүүгийн төлбөрийн үлдэгдэл хэмжээг нэмэгдүүлэхгүйгээр нийт 6 хүртэлх сараар хугацааг сунгах асуудлыг Засгийн газартай хамтран хэрэгжүүлэх;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 49

Бүгд: 55

10.9 хувийн саналаар дэмжигдсэнгүй.

5.Ажлын хэсгийн гаргасан, Төслийн 7 дугаар зүйлд доор дурдсан агуулгатай 7.1.26 дахь заалт нэмэх:

“7.1.26.Экспортын бүтээгдэхүүн үйлдвэрлэгч аж ахуйн нэгжид дэмжлэг үзүүлэх, тэдгээрийн үйл ажиллагаанд төрийн хяналт тавих;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн М.Оюунчимэг, Т.Аюурсайхан нар үг хэлэв.

Зөвшөөрсөн: 10

Татгалзсан: 35

Бүгд: 45

22.2 хувийн саналаар дэмжигдсэнгүй.

6.Улсын Их Хурлын гишүүн Л.Болдын гаргасан, Төслийн 7 дугаар зүйлд доор дурдсан агуулгатай 7.1.27 дахь заалт нэмэх:

“7.1.27.Гадаад улсад түр зорчсон Монгол Улсын иргэн санхүүгийн хүндрэлтэй нөхцөл байдалд орсон бол санхүүгийн дэмжлэг үзүүлэх;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 33

Татгалзсан: 12

Бүгд: 45

73.3 хувийн саналаар дэмжигдлээ.

7.Улсын Их Хурлын гишүүн Л.Болдын гаргасан, Төслийн 8 дугаар зүйлийн 8.1.1 дэх заалтыг доор дурдсанаар өөрчлөн найруулах:

“8.1.1.гадаад улсад байгаа Монгол Улсын иргэн буцаж ирэх хүсэлт гаргасан тохиолдолд татан авах ажлыг үе шаттайгаар зохион байгуулах, өндөр настан, оюутан, жирэмсэн болон хөгжлийн бэрхшээлтэй иргэдийг татан авахад гарах зардлыг хариуцах;” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 7

Бүгд: 46

84.8 хувийн саналаар дэмжигдлээ.

*Хамт өргөн мэдүүлсэн Эрүүл мэндийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Нэг.Аюулгүй байдал, гадаад бодлогын**

**байнгын хорооны дэмжсэн санал:**

**Л.Энх-Амгалан**: Ажлын хэсгийн гаргасан,Төслийн 1 дүгээр зүйл буюу 20.1.6 дахь заалтын “зорилгоор” гэснийг “чиглэлээр” гэж өөрчлөн, “, биелэлтийг нь хангуулах” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 7

Бүгд: 46

84.8 хувийн саналаар дэмжигдлээ.

*Улсын Их Хурлын дарга Г.Занданшатар 13 цаг 30 минутаас хуралдааныг даргалав.*

*Хамт өргөн мэдүүлсэн Эрүүгийн хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Нэг.Аюулгүй байдал, гадаад бодлогын**

**байнгын хорооны дэмжсэн санал:**

**Г.Занданшатар:** 1.Улсын Их Хурлын гишүүн Л.Мөнхбаатарын гаргасан, Төслийн 1 дүгээр зүйлийн 1 дэх заалтын “шаардлага, сэрэмжлүүлэг, анхааруулгыг” гэснийг “шаардлагыг” гэж өөрчлөх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Л.Мөнхбаатар үг хэлэв.

Зөвшөөрсөн: 37

Татгалзсан: 10

Бүгд: 47

78.7 хувийн саналаар дэмжигдлээ.

2.Улсын Их Хурлын гишүүн Л.Мөнхбаатарын гаргасан, Төслийн 1 дүгээр зүйлийн 2 дахь заалтын “аюул, нийгэмд үүссэн бусад эрсдэлийн” гэснийг “аюулын” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 9

Бүгд: 47

80.8 хувийн саналаар дэмжигдлээ.

*Хамт өргөн мэдүүлсэн Зөрчлийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Нэг.Аюулгүй байдал, гадаад бодлогын**

**байнгын хорооны дэмжсэн санал:**

**Г.Занданшатар:** 1.Улсын Их Хурлын гишүүн Л.Мөнхбаатарын гаргасан, Төслийн 1 дүгээр зүйлийг доор дурдсанаар өөрчлөн найруулах:

“1 дүгээр зүйл.Зөрчлийн тухай хуулийн 5.13 дугаар зүйлд доор дурдсан агуулгатай 2, 3 дахь хэсэг нэмсүгэй:

2.Гамшиг, аюулт үзэгдэл, халдварт өвчин, осол, аюулын үед эрх бүхий байгууллагаас тогтоосон хорио цээр, хөдөлгөөний хязгаарлалт, тэдгээрийн дэглэм зөрчсөн, эсхүл саад учруулсан нь эрүүгийн хариуцлага хүлээлгэхээргүй бол хүнийг таван зуун нэгжтэй тэнцэх хэмжээний төгрөгөөр торгох, эсхүл долоогоос гуч хоногийн хугацаагаар баривчлах шийтгэл оногдуулах, хуулийн этгээдийг таван мянган нэгжтэй тэнцэх хэмжээний төгрөгөөр торгоно.

3.Гамшиг, аюулт үзэгдэл, халдварт өвчин, осол, аюулын үед эрх бүхий байгууллагаас өгсөн мэдээ, мэдээллийг үнэ төлбөргүйгээр, саадгүйгээр мэдээлэх үүргээ биелүүлээгүй бол хуулийн этгээдийг таван мянган нэгжтэй тэнцэх хэмжээний төгрөгөөр торгоно.” гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 8

Бүгд: 47

83.0 хувийн саналаар дэмжигдлээ.

2.Улсын Их Хурлын гишүүн Л.Мөнхбаатарын гаргасан, Төслийн 2 дугаар зүйлийн 1 дэх заалтын 5.13 дугаар зүйлийн 1 дэх хэсгийн “аюул, нийгэмд үүссэн бусад эрсдэлийн” гэснийг “аюулын” гэж, “түгээсэн бол” гэснийг “түгээсэн нь эрүүгийн хариуцлага хүлээлгэхээргүй бол” гэж тус тус өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 8

Бүгд: 48

83.3 хувийн саналаар дэмжигдлээ.

3.Улсын Их Хурлын гишүүн Л.Мөнхбаатарын гаргасан, Төслийн 3 дугаар зүйлийн “5, 6, 7” гэснийг “4, 5, 6” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 8

Бүгд: 48

83.3 хувийн саналаар дэмжигдлээ.

4.Улсын Их Хурлын гишүүн Л.Болдын гаргасан, Төслийн 2 дугаар зүйлийн 1 дэх заалтын 5.13 дугаар зүйлийн 1 дэх хэсгийн “таван зуун” гэснийг “таван мянган” гэж, “таван мянган” гэснийг “тавин мянган” гэж өөрчлөх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Т.Аюурсайхан, Л.Болд, Н.Энхболд нар үг хэлэв.

Зөвшөөрсөн: 15

Татгалзсан: 33

Бүгд: 48

31.3 хувийн саналаар дэмжигдсэнгүй.

**Хоёр.Аюулгүй байдал, гадаад бодлогын**

**байнгын хорооны дэмжээгүй санал:**

**Г.Занданшатар:**Улсын Их Хурлын гишүүн Д.Оюунхоролын гаргасан, Төслийн 1 дүгээр зүйлийн 2 дахь хэсгийн “таван зуун” гэснийг “арван” гэж өөрчлөх гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Д.Оюунхорол үг хэлэв.

Зөвшөөрсөн: 6

Татгалзсан: 42

Бүгд: 48

12.5 хувийн саналаар дэмжигдсэнгүй.

*Хамт өргөн мэдүүлсэн Зөрчил шалган шийдвэрлэх тухай хуульд нэмэлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Нэг.Аюулгүй байдал, гадаад бодлогын**

**байнгын хорооны дэмжсэн санал:**

**Г.Занданшатар:**Улсын Их Хурлын гишүүн Л.Мөнхбаатарын гаргасан, Төсөлд доор дурдсан агуулгатай 2 дугаар зүйл нэмэх:

“2 дугаар зүйл.Зөрчил шалган шийдвэрлэх тухай хуулийн 1.8 дугаар зүйлийн 6.7 дахь заалтын “5.13” гэснийг “5.13 дугаар зүйлийн 1, 3, 4, 5, 6” гэж, мөн зүйлийн 6.8 дахь заалтын “5.13 дугаар зүйлийн 1 дэх” гэснийг “5.13 дугаар зүйлийн 1, 3 дахь” гэж, 6.10 дахь заалтын “5.13 дугаар зүйлийн 1 дэх” гэснийг “5.13 дугаар зүйлийн 1, 3 дахь” гэж тус тус өөрчилсүгэй.” гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 8

Бүгд: 48

83.8 хувийн саналаар дэмжигдлээ.

*Хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав*.

**Нэг.Аюулгүй байдал, гадаад бодлогын**

**байнгын хорооны дэмжсэн санал:**

**Г.Занданшатар:**Ажлын хэсгийн гаргасан, Хуулийн төсөлтэй хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийг хууль санаачлагчид буцаах гэсэн саналыг дэмжье гэсэн санал хураалт явуулъя.

Зөвшөөрсөн: 40

Татгалзсан: 8

Бүгд: 48

83.7 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

Улсын Их Хурлын дарга Г.Занданшатар “Хуулийн төсөл буцаах тухай” Улсын Их Хурлын тогтоолын эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд тогтоолын эцсийн найруулгатай танилцлаа./13:45/

Коронавируст халдвар /COVID-19/-ын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүдийг эцсийн хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороонд шилжүүлэв.

*Уг асуудлыг 13 цаг 48* *минутад хэлэлцэж дуусав.*

*Үдээс өмнөх хуралдаан 3 цаг 24 минут үргэлжилж, 74 гишүүнээс 48 гишүүн ирж, 64.8 хувийн ирцтэйгээр 13 цаг 49 минутад завсарлав.*

*Үдээс хойших хуралдаан 15 цаг 35 минутад эхлэв.*

*Чөлөөтэй: С.Батболд, Ж.Батзандан, О.Батнасан, Б.Дэлгэрсайхан, С.Жавхлан, Г.Мөнхцэцэг, Л.Оюун-Эрдэнэ, Б.Пүрэвдорж, Д.Сумъяабазар, Ч.Улаан, Ч.Хүрэлбаатар, Д.Цогтбаатар, Н.Цэрэнбат;*

*Эмнэлгийн чөлөөтэй: Ц.Гарамжав, О.Содбилэг;*

*Тасалсан: О.Баасанхүү, Д.Ганболд, Д.Дамба-Очир, Л.Мөнхбаатар, З.Нарантуяа, Б.Наранхүү, Д.Тэрбишдагва, Б.Ундармаа, А.Ундраа, Н.Учрал, Д.Хаянхярваа, С.Эрдэнэ.*

*Хоцорсон: Ц.Цогзолмаа-30 минут.*

*Улсын Их Хурлын дэд дарга Л.Энх-Амгалан үдээс хойших хуралдааныг даргалав.*

***Гурав.******Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн хуулийн төслүүд***/*Улсын Их Хурлын гишүүн Ж.Энхбаяр, Х.Нямбаатар нар 2020.04.17-ны өдөр өргөн мэдүүлсэн*, ***эцсийн хэлэлцүүлэг***/

Хэлэлцэж буй асуудалтай холбогдуулан Монгол Улсын Ерөнхийлөгчийн Эдийн засаг, аж үйлдвэрийн бодлогын асуудал хариуцсан зөвлөх Д.Эрдэнэбат, Хууль зүй, дотоод хэргийн яамны Хууль зүйн бодлогын газрын дарга П.Сайнзориг, мөн газрын ахлах мэргэжилтэн Ж.Амгалан, Гадаад харилцааны яамны Ази, Номхон далайн орнуудын газрын дэд захирал Д.Энхтайван, Сангийн яамны Хуулийн газрын дарга З.Энхболд, Эрүүл мэндийн яамны Төрийн захиргааны удирдлагын газрын дарга Б.Цогтбаатар, мөн газрын Хуулийн хэлтсийн дарга Н.Ганзориг, Нийгмийн эрүүл мэндийн газрын дарга Т.Энхзаяа, Хил хамгаалах ерөнхий газрын Хилийн боомтын аюулгүй байдал, шалган нэвтрүүлэх газрын дарга Ц.Мягмардорж, Цагдаагийн ерөнхий газрын Хуулийн хэлтсийн дарга Л.Нямдаваа, Гаалийн ерөнхий газрын Гаалийн зөрчилтэй тэмцэх, хэрэг бүртгэх газрын орлогч дарга Л.Очгэрэл, Онцгой байдлын ерөнхий газрын Бодлого зохицуулалт, хамтын ажиллагааны газрын Стратеги төлөвлөлтийн хэлтсийн дарга Б.Баянмөнх, Зэвсэгт хүчний Жанжин штабын Ажиллагааны удирдлагын газрын ахлах мэргэжилтэн У.Тамир, Монголбанкны Ерөнхий эдийн засагч Д.Ган-Очир, мөн банкны Хууль, эрх зүйн газрын Эрх зүйн бодлогын хэлтсийн захирал Б.Эрдэнэхуяг, Мэргэжлийн хяналтын ерөнхий газрын Хууль зүйн мониторингийн хэлтсийн ахлах мэргэжилтэн И.Мөнхбаяр, Монгол Улсын Их сургуулийн Хууль зүйн сургуулийн багш, профессор, доктор О.Мөнхсайхан нар оролцов.

Хуралдаанд Улсын Их Хурлын Тамгын газрын Хууль, эрх зүйн хэлтсийн дарга Э.Түвшинжаргал, Аюулгүй байдал, гадаад бодлогын байнгын хорооны ажлын албаны зөвлөх Ш.Амарбаясгалан, Б.Түвшинтөгс, референт Б.Гандиймаа нар байлцав.

Төслийг эцсийн хэлэлцүүлэгт бэлтгэсэн тухай Аюулгүй байдал,гадаад бодлогын байнгын хорооноос гаргасан танилцуулгыг Улсын Их Хурлын гишүүн Т.Аюурсайхан “Их хуралдай” танхимаас танилцуулав.

Байнгын хорооны танилцуулгатай холбогдуулан Улсын Их Хурлын гишүүдээс асуулт гараагүй болно.

*Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн хуулийн төслүүдийн талаар**Аюулгүй байдал, гадаад бодлогын байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

*Монгол Улсын Их Хурлын чуулганы хуралдааны дэгийн тухай хуулийн 61.15-д заасны дагуу санал хураалтыг гар өргөж явуулав. Танхим тус бүрээс ирсэн санал хураалтын дүнг нэгтгэн танилцуулав.*

*Улсын Их Хурлын дарга Г.Занданшатар 16 цаг 00 минутаас хуралдааныг даргалав.*

**Нэг.Аюулгүй байдал, гадаад бодлогын байнгын хорооны**

**дэмжсэн санал:**

**Г.Занданшатар**:1.Төслийн 7 дугаар зүйлийн 7.1.3, 10 дугаар зүйлийн 10.2.3 дахь заалтын “цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон төрийн тусгай албан” гэснийг “эрсдэл бүхий нөхцөлд үүрэг гүйцэтгэж байгаа төрийн жинхэнэ болон үйлчилгээний албан” гэж тус тус өөрчлөх гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Д.Эрдэнэбат үг хэлэв.

Зөвшөөрсөн: 41

Татгалзсан: 1

Бүгд: 42

97.1 хувийн саналаар дэмжигдлээ.

2.Төслийн 7 дугаар зүйлийн 7.1.1 дэх заалтын “арга хэмжээг” гэсний дараа “эрүүл мэндийн асуудал эрхэлсэн төрийн захиргааны төв байгууллагын саналыг үндэслэн” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 44

Татгалзсан: 0

Бүгд: 44

100.0 хувийн саналаар дэмжигдлээ.

3.Төслийн 10 дугаар зүйлийн гарчгийг “Төв банк болон арилжааны банкнаас авч хэрэгжүүлэх арга хэмжээ” гэж өөрчлөн, 10.3 дахь хэсгийн дугаарыг “10.4” гэж, 10.2.3 дахь заалтын дугаарыг “10.5” гэж, 10.2.4 дэх заалтын дугаарыг “10.6” гэж, 10.2.5 дахь заалтын дугаарыг “10.7” гэж тус тус өөрчлөн үг хэллэгийг жигдлэх гэсэн саналыг дэмжье гэсэн санал хураалт явуулъя.

Зөвшөөрсөн: 45

Татгалзсан: 0

Бүгд: 45

100.0 хувийн саналаар дэмжигдлээ.

4.Төслийн 7 дугаар зүйлийн 7.1.22 дахь заалтын “авахдаа” гэсний дараа “хүүхэд болон” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 45

Татгалзсан: 0

Бүгд: 45

100.0 хувийн саналаар дэмжигдлээ.

*Зөрчлийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулав.*

**Г.Занданшатар**:1.Төслийн 1 дүгээр зүйлийн 2 дахь хэсгийн “арван” гэснийг “таван зуун” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 43

Татгалзсан: 2

Бүгд: 45

97.8 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

**Г.Занданшатар**:Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухайхуулийн төслийг бүхэлд нь батлах санал хураалт явуулъя.

Зөвшөөрсөн: 44

Татгалзсан: 1

Бүгд: 45

97.8 хувийн саналаар хууль батлагдлаа.

*Хамт өргөн мэдүүлсэн хуулийн төслүүд:*

**Г.Занданшатар**:1.Эрүүгийн хуульд нэмэлт, өөрчлөлт оруулах тухай хуулийн төслийг бүхэлд нь батлах санал хураалт явуулъя.

Зөвшөөрсөн: 45

Татгалзсан: 1

Бүгд: 46

97.8 хувийн саналаар хууль батлагдлаа.

2.Зөрчлийн тухай хуульд нэмэлт, өөрчлөлт оруулах тухай хуулийн төслийг бүхэлд нь батлах санал хураалт явуулъя.

Зөвшөөрсөн: 46

Татгалзсан: 1

Бүгд: 47

97.9 хувийн саналаар хууль батлагдлаа.

3.Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн төслийг бүхэлд нь батлах санал хураалт явуулъя.

Зөвшөөрсөн: 45

Татгалзсан: 1

Бүгд: 46

97.8 хувийн саналаар хууль батлагдлаа.

4.Эрүүл мэндийн тухай хуульд нэмэлт, өөрчлөлт оруулах тухай хуулийн төслийг бүхэлд нь батлах санал хураалт явуулъя.

Зөвшөөрсөн: 45

Татгалзсан: 1

Бүгд: 46

97.8 хувийн саналаар хууль батлагдлаа.

Уг асуудлыг 16 цаг 05 минутад хэлэлцэж дуусав.

***Дөрөв.“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл****/Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн,* ***анхны хэлэлцүүлэг****/*

Хэлэлцэж буй асуудалтай холбогдуулан Харилцаа холбоо, мэдээллийн технологийн газрын дарга Б.Чинбат, Монголбанкны Ерөнхий эдийн засагч Д.Ган-Очир, мөн банкны Хууль эрх зүйн газрын Эрх зүйн бодлогын хэлтсийн захирал Б.Эрдэнэхуяг, Санхүүгийн зохицуулах хорооны Ажлын албаны дарга Т.Жамбаажамц, мөн хорооны Үнэт цаасны газрын дарга С.Цэрэндаш, Харилцаа холбооны зохицуулах хорооны Интернетэд суурилсан үйлчилгээ, технологийн зохицуулалтын хэлтсийн дарга Т.Батболд нар оролцов.

Хуралдаанд Улсын Их Хурлын Тамгын газрын Ерөнхий нарийн бичгийн дарга Л.Өлзийсайхан, Хууль, эрх зүйн хэлтсийн дарга Э.Түвшинжаргал, Эдийн засгийн байнгын хорооны ажлын албаны зөвлөх С.Энхцэцэг, референт Б.Ууганцэцэг нар байлцав.

Төслийг анхны хэлэлцүүлэгт бэлтгэсэн талаар Эдийн засгийн байнгын хорооноос гаргасан санал, дүгнэлтийг Улсын Их Хурлын гишүүн Ж.Ганбаатар “Их хуралдай” танхимаас танилцуулав.

Байнгын хорооны санал, дүгнэлттэй холбогдуулан Улсын Их Хурлын гишүүн Л.Болд, Д.Эрдэнэбат нарын тавьсан асуултад Улсын Их Хурлын гишүүн Л.Элдэв-Очир хариулж, тайлбар хийв./*Танхим тус бүрийн нэр өгсөн дарааллыг сөөлжүүлэн асуулт асуух зөвшөөрөл өгсөн болно*/

*“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн талаар Эдийн засгийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

*Монгол Улсын Их Хурлын чуулганы хуралдааны дэгийн тухай хуулийн 61.15-д заасны дагуу санал хураалтыг гар өргөж явуулав. Танхим тус бүрээс ирсэн санал хураалтын дүнг нэгтгэн танилцуулав.*

**Нэг.Эдийн засгийн байнгын хорооны дэмжсэн санал:**

**Г.Занданшатар:**1.Улсын Их Хурлын гишүүн Ж.Мөнхбатын гаргасан, Төслийн 2 дугаар зүйлийн 8 дахь хэсгийг доор дурдсанаар өөрчлөн найруулах:

“8/Улсын Ерөнхий прокурорын газар, Авлигатай тэмцэх газар, Шүүхийн шийдвэр гүйцэтгэх байгууллага, банкны эрх хүлээн авагч нартай хамтарсан ажлын хэсэг байгуулж, татан буугдсан банкны чанаргүй активыг шуурхай барагдуулах, төлбөрт хураагдсан үл хөдлөх хөрөнгө болон улсын орлогод хураагдсан эд хөрөнгөөс олсон орлогыг эдийн засгийн эргэлтэнд оруулж, эмнэлэг, сургууль, улсын хэрэгцээнд ашиглах.” гэсэн саналыг дэмжье гэсэн санал хураалт явуулъя.

Зөвшөөрсөн: 43

Татгалзсан: 1

Бүгд: 44

97.5 хувийн саналаар дэмжигдлээ.

2.Улсын Их Хурлын гишүүн Ж.Мөнхбатын гаргасан, Төслийн 2 дугаар зүйлийн 6 дахь заалтын “эмч, эмнэлгийн ажилтан,” гэснийг “төрийн үйлчилгээний болон” гэж өөрчлөх гэсэн саналыг дэмжье гэсэн санал хураалт явуулъя.

Зөвшөөрсөн: 42

Татгалзсан: 2

Бүгд: 44

95.4 хувийн саналаар дэмжигдлээ.

3.Улсын Их Хурлын гишүүн Ж.Мөнхбатын гаргасан, Төслийн 2 дугаар зүйлд доор дурдсан агуулгатай заалт шинээр нэмэх:

“11/Эдийн засгийг идэвхжүүлэх, хямралын эсрэг тусгай зорилтот сан байгуулах.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Д.Сарангэрэл, Л.Болд, С.Чинзориг нар үг хэлэв.

Зөвшөөрсөн: 44

Татгалзсан: 0

Бүгд: 44

100.0 хувийн саналаар дэмжигдлээ.

4**.**Улсын Их Хурлын гишүүн Л.Элдэв-Очир, Б.Жавхлан, Ж.Мөнхбат, А.Сүхбат, Д.Тогтохсүрэн, Л.Энх-Амгалан нарын гаргасан, Тогтоолын төсөлд доор дурдсан агуулгатай заалт шинээр нэмэх:

“3.Малчдын орлогыг нэмэгдүүлэх, ноолуурын салбарын дотоодын үйлдвэрлэлийг хамгаалах зорилгоор дараах арга хэмжээ авахыг Монгол Улсын Засгийн газар /У.Хүрэлсүх/-т даалгасугай.

1/Ноолуурын түүхий эдийн нөөц бүрдүүлэх, ноолууран бүтээгдэхүүнийг экспортлохтой холбогдуулан ноолуурын үйлдвэрлэл эрхлэгчдэд хөнгөлөлттэй зээл олгох үйл ажиллагааг яаралтай зохион байгуулах;

2/Ноолуурын экспортыг дэмжих чиглэлээр ноолуурыг бүх хилийн боомтуудаар саадгүй нэвтрүүлэх, холбогдох хураамжуудын хэмжээг “0” болгох асуудлыг шийдвэрлэх;

3/Малчдын орлого болон үндэсний үйлдвэрүүдийг дэмжих зорилгоор ноолуурын зах зээлийн суурь үнэ дээр 1 кг тутамд 20,000 төгрөгийн урамшууллыг малчин өрх бүрт олгох;

4/Ноолуурын зах зээлд өрсөлдөөнийг бий болгож, бодит үнэ тогтоох зорилгоор гадаад улсын худалдан авагч нарыг ноолуур бэлтгэх үйл ажиллагаанд татан оролцуулах ажлыг шуурхай зохион байгуулах.” гэсэн саналыг дэмжье гэсэн санал хураалт явуулъя.

Дээрх саналтай холбогдуулан Ж.Мөнхбат, М.Билэгт, Л.Энх-Амгалан, Б.Бат-Эрдэнэ нар үг хэлэв.

Зөвшөөрсөн: 43

Татгалзсан: 2

Бүгд: 45

95.5 хувийн саналаар дэмжигдлээ.

**Хоёр.Эдийн засгийн байнгын хорооны дэмжээгүй санал:**

**Г.Занданшатар**:1.Улсын Их Хурлын гишүүн Л.Болд, Ж.Батзандан нарын гаргасан, Тогтоолын хавсралтад доор дурдсан заалт шинээр нэмэх:

“4.4.Жилийн 1.5 тэрбум хүртэлх төгрөгийн борлуулалтын орлоготой, 250 хүртэлх иргэнийг ажлын байраар хангаж байгаа аж ахуйн нэгжүүдэд онцгой нөхцлийн, урт хугацаатай, 1 хувийн хүүтэй зээл олгох.” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 44

Татгалзсан: 1

Бүгд: 45

97.8 хувийн саналаар дэмжигдлээ.

2.Улсын Их Хурлын гишүүн Л.Болд, Ж.Батзандан нарын гаргасан, Тогтоолын хавсралтад доор дурдсан заалт шинээр нэмэх:

“10.1.Малчдын амьжиргааг дэмжиж 1 кг ноолуурыг 100,0 мянган төгрөгөөс доошгүй үнээр худалдан авах хөтөлбөр хэрэгжүүлэх, ноолуурын үнийг газар нутгийн бүсчлэл үл харгалзан адил түвшинд тогтоох.” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Зөвшөөрсөн: 41

Татгалзсан: 4

Бүгд: 45

91.1 хувийн саналаар дэмжигдлээ.

3.Улсын Их Хурлын гишүүн Л.Болд, Ж.Батзандан нарын гаргасан, Тогтоолын хавсралтад доор дурдсан заалт шинээр нэмэх:

“9.2.Иргэний тэтгэвэр барьцаалсан зээлийн төлбөрийг төрөөс нэг удаа төлөх тухай хуулийг дагаж мөрдөх журмын тухай хуулийн дагуу 1.0 сая төгрөгтэй тэнцэх дүнтэй үнэт цаас эзэмшигч иргэдийн үнэт цаасыг 2020 оны 2 дугаар улиралд багтаан худалдан авч бэлэн мөнгө олгох.” гэсэн Байнгын хорооны дэмжээгүй саналыг дэмжье гэсэн санал хураалт явуулъя.

Дээрх саналтай холбогдуулан Улсын Их Хурлын гишүүн Л.Болд үг хэлэв.

Зөвшөөрсөн: 41

Татгалзсан: 4

Бүгд: 45

91.1 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг эцсийн хэлэлцүүлэгт бэлтгүүлэхээр Эдийн засгийн байнгын хороонд шилжүүлэв.

Улсын Их Хурлын гишүүн, Эдийн засгийн байнгын хорооны дарга Ж.Ганбаатар үг хэлж, Улсын Их Хурлын дарга Г.Занданшатар тогтоолын төслийг эцсийн хэлэлцүүлэгт бэлтгэхдээ гүйцээн боловсруулах чиглэл өгөв.

Хуралдаан 17.03-17.36 цагт түр завсарлав.

***Тав.******“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл*** */Улсын Их Хурлын гишүүн Б.Баттөмөр нарын 6 гишүүн 2020.04.24-ний өдөр өргөн мэдүүлсэн,* ***эцсийн хэлэлцүүлэг****/*

Хэлэлцэж буй асуудалтай холбогдуулан Харилцаа холбоо, мэдээллийн технологийн газрын дарга Б.Чинбат, Монголбанкны Ерөнхий эдийн засагч Д.Ган-Очир, мөн банкны Хууль эрх зүйн газрын Эрх зүйн бодлогын хэлтсийн захирал Б.Эрдэнэхуяг, Санхүүгийн зохицуулах хорооны Ажлын албаны дарга Т.Жамбаажамц, мөн хорооны Үнэт цаасны газрын дарга С.Цэрэндаш, Харилцаа холбооны зохицуулах хорооны Интернетэд суурилсан үйлчилгээ, технологийн зохицуулалтын хэлтсийн дарга Т.Батболд нар оролцов.

Хуралдаанд Улсын Их Хурлын Тамгын газрын Хууль, эрх зүйн хэлтсийн дарга Э.Түвшинжаргал, Эдийн засгийн байнгын хорооны ажлын албаны зөвлөх С.Энхцэцэг, референт Б.Ууганцэцэг нар байлцав.

Төслийг эцсийн хэлэлцүүлэгт бэлтгэсэн тухай Эдийн засгийн байнгын хорооноос гаргасан танилцуулгыг Улсын Их Хурлын гишүүн Ж.Ганбаатар “Их хуралдай” танхимаас танилцуулав.

Байнгын хорооны танилцуулгатай холбогдуулан Улсын Их Хурлын гишүүдээс асуулт гараагүй болно.

*“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн талаар**Эдийн засгийн байнгын хорооноос гаргасан зарчмын зөрүүтэй саналын томьёоллоор санал хураалт явуулав.*

**Г.Занданшатар**:1.Тогтоолын төслийн 2.2 дахь заалтаас “хөнгөлөлт үзүүлэх” гэснийг хасах гэсэн саналыг дэмжье гэсэн санал хураалт явуулъя.

Зөвшөөрсөн: 39

Татгалзсан: 5

Бүгд: 44

88.6 хувийн саналаар дэмжигдлээ.

2.Тогтоолын төслийн хавсралтын 2.1 дэх заалтыг бүхэлд нь хасах гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 6

Бүгд: 44

86.3 хувийн саналаар дэмжигдлээ.

3.Тогтоолын төслийн хавсралтын 6.3 дахь заалтын “Хариуцах байгууллага” гэсэн хүснэгтэд “Монголбанк” гэж нэмэх гэсэн саналыг дэмжье гэсэн санал хураалт явуулъя.

Зөвшөөрсөн: 38

Татгалзсан: 6

Бүгд: 44

86.3 хувийн саналаар дэмжигдлээ.

Зарчмын зөрүүтэй саналын томьёоллоор санал хурааж дууслаа.

**Г.Занданшатар:** “Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг бүхэлд нь батлах санал хураалт явуулъя.

Зөвшөөрсөн: 38

Татгалзсан: 6

Бүгд: 44

86.3 хувийн саналаар тогтоол батлагдлаа.

Уг асуудлыг 17 цаг 47 минутад хэлэлцэж дуусав.

Чуулганы нэгдсэн хуралдааны зохион байгуулалтыг “Их хуралдай” танхимд Улсын Их Хурлын Тамгын газрын Хуралдаан зохион байгуулах хэлтсийн дарга З.Нямцогт, мөн хэлтсийн референт Б.Туул, шинжээч М.Номиндулам, “Их эзэн Чингис хаан” танхимд Хууль, эрх зүйн хэлтсийн референт Б.Баярсайхан, Хуралдаан зохион байгуулах хэлтсийн шинжээч П.Мядагмаа, “Жанжин Д.Сүхбаатар” танхимд Парламентын судалгааны хүрээлэнгийн референт Р.Дэлгэрмаа, Хуралдаан зохион байгуулах хэлтсийн шинжээч П.Оюунгэрэл, “Үндсэн хууль” танхимд Хууль, эрх зүйн хэлтсийн Байнгын хорооны нарийн бичгийн дарга Г.Нямсүрэн, С.Энхзаяа, Хуралдаан зохион байгуулах хэлтсийн шинжээч Б.Батгэрэл, “Их засаг” танхимд Хууль, эрх зүйн хэлтсийн зөвлөх М.Отгон, Хуралдаан зохион байгуулах хэлтсийн шинжээч Ц.Алтан-Од нар хариуцан ажиллав.

*Хуралдаан 5 цаг 14 минут үргэлжилж, 74 гишүүнээс 47 гишүүн ирж, 63.5 хувийн ирцтэйгээр 17 цаг 48 минутад өндөрлөв.*

            Тэмдэглэлтэй танилцсан:

            ЕРӨНХИЙ НАРИЙН

БИЧГИЙН ДАРГА                                                          Л.ӨЛЗИЙСАЙХАН

            Тэмдэглэл хөтөлсөн:

            ПРОТОКОЛЫН АЛБАНЫ

            ШИНЖЭЭЧ                                                                     Д.ЦЭНДСҮРЭН

**МОНГОЛ УЛСЫН ИХ ХУРЛЫН**

**2020 ОНЫ ХАВРЫН ЭЭЛЖИТ ЧУУЛГАНЫ**

**4 ДҮГЭЭР САРЫН 29-НИЙ ӨДӨР /ЛХАГВА ГАРАГ/-ИЙН**

**НЭГДСЭН ХУРАЛДААНЫ ДЭЛГЭРЭНГҮЙ**

**ТЭМДЭГЛЭЛ**

Улсын Их Хурлын гишүүд төрийн ордны нэгдсэн чуулганы Их хуралдай танхим болон Их эзэн Чингис хаан, Жанжин Сүхбаатар, Үндсэн хууль, Их засаг танхимуудад хуваагдан сууж, ирцээ бүрдүүлэн чуулганы нэгдсэн хуралдаанд оролцож байна.

Гишүүдийн ирцийг чуулганы нэгдсэн чуулганы танхимуудаас нэгтгэж танилцуулна. Өнөөдрийн хэлэлцэх асуудлыг танилцуулъя.

Нэгдүгээрт, “Коронавируст халдвар ковид-19 цар тахлын үед санхүү эдийн засгийн тогтвортой байдлыг хангах эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл хэлэлцэнэ. Энэ бол Улсын Их Хурлын гишүүн Баагаагийн Баттөмөр нарын 6 гишүүний өргөн мэдүүлсэн төсөл. Хэлэлцэх эсэхийг хэлэлцэнэ.

Хоёрдугаарт, Коронавируст халдвар ковид-19 цар талаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүдийн анхны хэлэлцүүлгийг явуулна.

Үдээс хойших хуралдаанаар нэгдүгээрт, Коронавируст халдвар ковид-19-цар тахлаас урьдчилан сэргийлэх, тэмцэх нийгэм эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн хуулийн төслүүд эцсийн хэлэлцүүлэг.

“Коронавируст халдвар ковид-19 цар тахлын үед санхүү эдийн засгийн тогтвортой байдлыг хангах, эрсдэлээс урьдчилан сэргийлэх төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг хэлэлцэнэ.

Хэлэлцэх асуудалтай холбогдуулан саналтай гишүүд байна уу. Эрдэнэбат гишүүн. Батзандан гишүүнээр тасаллаа.

**Д.Эрдэнэбат**: Баярлалаа. Энэ долоо хоногийн 1 дэх өдөр Ардчилсан намын зөвлөл хуралдаж, Улсын Их Хурлын гишүүн О.Баасанхүү албан ёсоор Ардчилсан намын бүлэгт элсэх орох саналаа өгснөөр Улсын Их Хурал дахь Ардчилсан намын гишүүдийн тоо 8 болж, бүлгээ сэргээн байгуулах шийдвэрийг гаргасан байгаа. Сонгуулийн үр дүнгээр 9 суудалтай Ардчилсан намаас 2 гишүүн гарснаар бүлэг байгуулах 8 тоо дутагдаж, долоон хүнтэй болсноор зөвлөл болж үйл ажиллагаагаа өнөөдрийг хүртэл явуулж ирсэн. Тэгээд Баасанхүү гишүүн бүлэгт нэгдэх хүсэлтээ гаргаснаар Ардчилсан намын Улсын Их Хурал дахь гишүүдийн тоо 8 болж бүлэг байгуулсан шийдвэрээ гаргасан. Үүнтэй уялдуулаад танд би өнөөдөр Ардчилсан намын бүлэг байгуулсан тухай шийдвэр, түүнчлэн бүлэгт Улсын Их Хурлын гишүүн Баасанхүү нэгдэн орсон тухай албан тоотыг танд өргөн мэдүүлж байна. Хүлээж авна уу. Баярлалаа.

**Г.Занданшатар**: Баасанхүү гишүүн Ардчилсан намын зөвлөлд орсон тухай бичгийг хүлээж авлаа. Улсын Их Хурлын тухай хуулиар Улсын Их Хурлын сонгуулийн үр дүнд 8-аас дээш авсан суудалтай нам бүлэг байгуулж болно гэсэн 1 заалт байгаа. Суудал, гишүүн хоёрын талаар Эрдэнэ гишүүн ярьж байгаа. Үүнийг дараагийн хуулийн заалтуудаараа 8 хүртэл суудал аваагүй намын гишүүд нэгдэж бүлэг байгуулахыг хориглоно гээд бас тусдаа заалт Улсын Их Хурлын тухай хуульд байна. Ийм учраас одоо хэлэлцэж байгаа Улсын Их Хурлын хуульд тусгах замаар энэ асуудлыг зохицуулах замаар шийдвэрлэх боломжийг Тамгын газар судалж, шийдвэрлэж танилцуулахыг чиглэл болгож байна.

Батзандан гишүүн үг хэлнэ.

**Ж.Батзандан**: Чоно борооноор гэдэг ч, бүлэглэл, бүлэглэлийн үйл ажиллагаа сүүлийн саруудад идэвхжиж, Монголын ард түмнийг хөл хорионд оруулсныг далимдуулж шүүх засаглал, Үндсэн хуулийн цэцийг ашиглаж ард түмний баялаг ордуудыг хулгай хийх, томоохон гэмт хэргүүдээ нуун далдлах, түдгэлзүүлэх, зогсоох ажиллагаа хэрээс хэтэрч байгаа мэдээлэл ирж байна. Улсын Их Хурлын дарга аа, Үндсэн хуулийн цэц дээр гарч байгаа шийдвэрүүдийг өнгөрсөн 7 хоногт бид нар ярьсан. МАНАН мафийн хулгай хийсэн, дээрэмдэж авсан орд газруудыг эргүүлж авчрахаар Улсын Их Хурлын гишүүд санаачилж Улсын Их Хурлын тогтоол, шийдвэр гаргасан. Түүний хэрэгжилтийн дагуу 1991 оны хуулийн дагуу Эрдэнэт үйлдвэр дээр онц дэглэм тогтоогоод ажиллаж байгаа.

Энэ жил 2019-20 онд Эрдэнэт үйлдвэрийн ашиг өмнөх он жилүүдийнхээс 3 дахин их буюу 1.2 ихнаядын орлогыг улсын төсөвт бүрдүүлсэн байна. Гэтэл Үндсэн хуулийн цэцийн шийдвэрээр МАНАН бүлэглэл, МАНАН мафи Эрдэнэт үйлдвэрийг, Багануурыг, Асгатын мөнгөний ордыг, Бор өндөрийг дагалдаж байгаа 30 гаруй томоохон ордуудыг буцааж авахаар Үндсэн хуулийн цэцийн шийдвэрийг 3 гишүүнийг нь лоббидож байгаад гаргуулсан байна. Тогтохсүрэн дарга аа, Занданшатар дарга аа. Наад улс орны чинь өмч хөрөнгө хулгайд алдагдчихаад байна. Эрх баригч нам одоо бодитой алхмуудыг хийх ёстой. Наад хөл хорио тогтооно гэдэг чинь хулгайч нарыг өөгшүүлнэ гэсэн үг юм уу. Наад хөл хорио тогтооно гэдэг чинь томоохон гэмт хэргүүдийг, гэмт хэрэгтнүүдийг хаацайлна гэсэн үг юм уу. Наад Дээд шүүх чинь ажлаа хийхгүй байна. Үндсэн хуулийн цэц чинь Монголын ард түмний эсрэг ажиллаж байна. Эрх баригч нам онцгой анхаарал хандуулж өгөөч ээ.

Хоёр дахь асуудал. Баянзүрх дүүрэгт, Сонгинохайрхан дүүрэгт хотын захын хорооллуудад ард түмэн өсөж байгаа тухай мэдээлэл өдрөөс өдөрт ирлээ. Хүүхэд амь насаа алдсан тухай мэдээлэл хүртэл Улсын Их Хуралд ирчхээд байна. Зарим нь өлсөж үхсэн тухай, зарим нь өвчнөөр үхсэн тухай мэдээллүүд хүртэл ирж байна. Энэ мэдээллүүдийг тодорхой болгож өг өө, Улсын Их Хурлын дарга аа. Эрүүл мэндийн сайд, Нийгмийн хамгааллын сайдаа дуудаж авчирч асууя. Үнэхээр коронавирусээр энэ хөл хорионоос болж олон мянган хүн ажилгүй, орлогогүй болж иргэдийн амьдрал хүнд байна. Магадгүй ээ, албан тушаалтнуудын цонхоор амьдрал гайгүй харагдаж байж магадгүй. Ардын хүүхдүүдийн амьдрал хүнд байна аа. Ийм учраас холбогдох сайд нарыг дуудаж Улсын Их Хурал дээр асуулгаа тавьж, илэн далангүй ярилцах шаардлагыг, саналыг ШИНЭ намаас хүргүүлж байгаагаа танд уламжилъя.

**Г.Занданшатар**:Хэлэлцэж байгаа асуудалтай холбогдуулан гишүүд санал хэллээ. Хорио цээрийн дэглэм эдийн засгийн болон зорилтот бүлгүүдийн нийгэм эдийн засгийн нөхцөл байдал, тэдэнд чиглэсэн арга хэмжээ авах талаар бас одоо хэлэлцэнэ. Түрүүний хэлсэн асуудлуудаар Сонгинохайрхан дүүрэг болон Баянзүрх дүүрэгт гарсан хэрэг явдлуудын талаар Улсын Их Хурлаас асуулт тавьсан байгаа. Сайд нараас асуултад хариулт ирэхээр мэдээлэл өгнө.

Гишүүдийн ирц бүрдсэн байна. Ингээд Улсын Их Хурлын 2020 оны хаврын ээлжит чуулганы 4 дүгээр сарын 29-ний өдрийн нэгдсэн хуралдаан нээснийг мэдэгдье. Хэлэлцэх асуудалд орно.

***Нэг.“Коронавируст халдвар коvid-19 цар тахлын үед санхүү эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн хэлэлцэх эсэх асуудлыг хэлэлцэнэ.***

Хууль санаачлагчийн илтгэлийг Улсын Их Хурлын гишүүн Баагаагийн Баттөмөр “Жанжин Д.Сүхбаатар” танхимаас танилцуулна.

**Б.Баттөмөр:** Гишүүдийнхээ энэ өглөөний амар амгаланг айлтгая.

Дэлхийн 213 улс оронд хурдацтай тархаж, Монгол улсад удаа дараа нэмэгдэн бүртгэж байгаа коронавируст халдвар цар тахлын үед санхүү эдийн засгийн тогтвортой байдлыг хангах, урьдчилан сэргийлэх, цахим шилжилт хийх зорилгоор баримтлах төрийн бодлогын чиглэл хэрэгжүүлэх арга хэмжээг Монгол Улсын Үндсэн хуулийн Хорин тавдугаар зүйлд заасан Улсын Их Хурлын бүрэн эрхийн хүрээнд тодорхойлж энэ тогтоолын төслийг бид боловсруулсан.

Тогтоолын төсөл Монгол Улсын урт хугацааны тогтвортой өсөлтөд дэмжлэг үзүүлж, үүсэх эрсдэлээс хамгаалж санхүүгийн чадвартай байх эрүүл тогтвортой зохистой засаглал бүхий банкны салбарыг бий болгох, шинэчлэлийн хөтөлбөрийг гаргаж хэрэгжүүлэх зээл санхүүжилтийн хүү болон эх үүсвэрийн зардлыг бууруулах, цар тахлын үед төрөөс нийгмийн шаардлагатай хэсэгт хөнгөлөлт дэмжлэг үзүүлэх, хүн амын эрүүл мэнд, улсын аюулгүй байдлын талаар эрсдэл гарган тасралтгүй ажиллаж байгаа эмч, эмнэлгийн ажилтан, төрийн зарим тусгай албан хаагчдыг ипотекийн зээлийн тусгай бүтээгдэхүүн гаргах, жижиг, дунд үйлдвэрийн зээлд төрөөс батлан даалт гаргах болон улсын гадаад валютын нөөцийг нэмэгдүүлэх хараат бус санхүүгийн салбарыг зохицуулах зэрэг арга хэмжээг нэн яаралтай авч хэрэгжүүлэх шаардлагатай байна. Энэ хүрээнд Засгийн газар, Монгол банк, Санхүүгийн зохицуулах хороо, төрийн бус байгууллагаас дээрх арга хэмжээг хэрэгжүүлснээр зогсонги байдалд орсон эдийн засгийг дэмжиж банк, санхүүгийн салбарт эрсдэл хуримтлагдан улмаар санхүүгийн тогтворгүй байдал үүсэх, үндэсний аюулгүй байдалд сөргөөр нөлөөлөхөөс сэргийлэх ач холбогдолтой бөгөөд төрөөс коронавируст халдвар цар тахлын эсрэг авч байгаа цогц арга хэмжээнд дэмжлэг болж, харилцан уялдааг хангах юм.

Тогтоолын төслийг боловсруулахтай холбогдуулан Засгийн газар, Монголбанк, Санхүүгийн зохицуулах хорооны хуулиар тогтоосон зорилт бүрэн эрхийн хүрээнд хэрэгжүүлэх арга хэмжээний цар хүрээг тодорхойлж, холбогдох санхүү эдийн засаг, хууль зүйн тооцоо судалгаанд үндэслэсэн бөгөөд тогтоолын хэрэгжилт хамрагдах банкнуудын санал зээлдэгчийн тоо, төрөөс гаргах зардал зэргийг урьдчилан тооцсон болно.

Тогтоолын төсөлд тусгасан эрүүл найдвартай ил тод олон нийтийн хяналттай, харилцагчид хүртээмжтэй цахимжсан банкны тогтолцоог бий болгох, банкны зохистой удирдлагын тогтолцоог бүрдүүлж, хувь эзэмшлийг төвлөрлийг бууруулах, банкыг нээлттэй хувьцаат компанийн хэлбэрт шилжүүлэх, банкны хяналт шалгалт бүтцийн өөрчлөлтийн арга хэмжээний эрх зүйн орчныг сайжруулах, төрөөс хэрэгжүүлж буй орон сууцны ипотекийн хөнгөлөлттэй зээлийн хөтөлбөрийг үргэлжлүүлэх, алт олборлогч аж ахуйн нэгжүүдэд хөнгөлөлттэй санхүүжилт олгох, түүнд шаардагдах санхүүгийн эх үүсвэрийг болон бусад хэлцлээр гадаад, дотоод зах зээлээс бүрдүүлэх. Энэ чиглэлээр үйл ажиллагаа явуулах хэлцэл хийх шийдвэр гаргах эрх бүхий хэрэгжүүлэх байгууллагуудад олгох хууль эрх зүйн зохицуулалтыг бий болгох хүрээнд холбогдох хуулийн төслийг боловсруулан Улсын Их Хуралд өргөн мэдүүлэхэд бэлтгэсэн.

Коронавируст халдвар цар тахалтай тэмцэх эдийн засгийн дэмжих арга хэмжээтэй холбогдуулан АНУ-ын холбооны нөөцөөс 2.3 их наяд ам долларыг эдийн засагт нийлүүлэх, европын төв банкнаас 750 тэрбум еврог зөвшөөрөгдсөн хөрөнгийг худалдан авахаар гаргасан. Мөн Их Британи болон Умард Ирландын Нэгдсэн Вант улс коронавирустэй тэмцэх зорилготой нэг удаагийн шинжтэй эрх бүхий байгууллагад олгосон хуулийг баталсан. Олон улсын эдгээр зуршлыг харгалзан халдварт цар тахлын улмаас Монгол Улсын санхүү, эдийн засгийн тогтвортой байдал алдагдахаас сэргийлэх эдийн засгийн өсөлтөд үзүүлэх сөрөг нөлөөллийг бууруулах, эдийн засгийг дэмжих арга хэмжээний агуулгыг энэ тогтоолын төслөөр тодорхойлсон.

Уг тогтоолын төслийг хэлэлцэж дэмжиж өгөхийг хүсье.

Анхаарал тавьсанд баярлалаа.

**Г.Занданшатар:** Төслийн талаарх Эдийн засгийн байнгын хорооны санал, дүгнэлтийг Улсын Их Хурлын гишүүн Мөнхөөгийн Оюунчимэг танилцуулна. Оюунчимэг гишүүнийг индэрт урьж байна.

**М.Оюунчимэг**: Улсын Их Хурлын дарга, эрхэм гишүүд ээ.

Эдийн засгийн байнгын хороо 2020 оны 4 дүгээр сарын 28-ны өдрийн хуралдаанаараа Улсын Их Хурлын гишүүн Баттөмөр, Ганбаатар, Мөнхбат, Оюунчимэг, Чойжилсүрэн, Мөнхбаатар нарын гишүүд 2020 оны 4 дүгээр сарын 24-ний өдөр Улсын Их Хуралд өргөн мэдүүлсэн “Коронавируст халдвар коvid-19-ийн цар тахлын үед санхүү эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн үзэл баримтлалыг хэлэлцэх эсэх асуудлыг хэлэлцлээ.

Коронавируст халдварын цар тахал дэлхийн улс орон даяар хурдацтай тархаж, худалдаа үйлдвэрлэл, үйлчилгээг зогсонги байдалд оруулснаас үүдэлтэйгээр эдийн засгийн өсөлт буурч, ажилгүйдэл нэмэгдэн улмаар хямралын шинжтэй нөхцөл байдал үүсэх эрсдэлд хүргэсэн нь Монгол Улсын санхүү эдийн засгийн тогтвортой байдлыг алдагдуулах, төрийн санхүү эдийн засгийн бодлогын зорилтыг хангаж хэрэгжүүлэхэд томоохон сорилт болоод байна. Монгол Улсад уг вирусийн халдварын тоо өсөж эрсдэл нэмэгдэж байгааг харгалзан хүн амын эрүүл мэндийг хамгаалах, улсын аюулгүй байдлыг хангах үүднээс гамшгийн өндөржүүлсэн бэлэн байдалд шилжүүлж дэглэм тогтоосонтой холбогдуулан аж ахуйн нэгжүүдийн бизнесийн үйл ажиллагаа зогсож улмаар өрхийн орлого тасалдан, зээлийн чанар муудсанаар банк, санхүүгийн салбарын тогтвортой байдал алдагдах, санхүүгийн зуучлал тасалдах эрсдэл бодитой тулгарсан.

Үүссэн нөхцөл байдалтай холбогдуулан Улсын Их Хурал, Засгийн газар, Төв банкнаас Монгол Улсын Үндсэн хууль бусад хуульд заасан бүрэн эрхийн дагуу төрийн эдийн засаг, санхүү, мөнгөний бодлогоор дамжуулан хариу цогц арга хэмжээ авах чиглэлийг баримтлан, банк, санхүүгийн тогтолцоог бэхжүүлж, шинэчлэх, зээлийн хүү, санхүүжилтийн зардлыг бууруулах нэн шаардлагатай салбарт хөнгөлөлттэй санхүүжилт олгох, төрийн үйлчилгээний цахим орчныг хөгжүүлэх зайлшгүй шаардлага үүссэн гэж хууль санаачлагчид үзэж байна.

Монгол Улсын гадаад валютын улсын нөөцийн зохистой хэмжээг хангахад нэн ач холбогдолтой алтны дэлхийн зах зээлийн үнэ коронавируст халдварын цар тахлаас шалтгаалж огцом өссөн боломжийг зохистой ашиглах, цаашлаад эдийн засгийн урт хугацааны тогтвортой өсөлтийг хангах шинэчлэлийн бодлогын арга хэмжээг богино хугацаанд авч хэрэгжүүлэх нөхцөл, шаардлагыг харгалзан хууль санаачлагчдын зүгээс энэхүү тогтоолын төслийг боловсруулсан байна.

Хэлэлцүүлгийн явцад тус Байнгын хорооны гишүүдээс “Коронавируст халдвар коvid-19-ийн цар тахлын үед санхүү, эдийн засгийн тогтвортой байдлыг хангах эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн талаар тодорхой санал гаргаагүй бөгөөд хуралдаанд оролцсон гишүүдийн олонх тогтоолын төслийн үзэл баримтлалыг дэмжиж чуулганы нэгдсэн хуралдаанаар хэлэлцүүлэх нь зүйтэй гэж үзсэн болно.

Улсын Их Хурлын эрхэм гишүүд ээ,

“Коронавируст халдвар коvid-19-ийн цар тахлын үед санхүү, эдийн засгийн тогтвортой байдлыг хангах эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн үзэл баримтлалыг хэлэлцэх эсэх талаарх Эдийн засгийн байнгын хорооны санал, дүгнэлтийг хэлэлцэн шийдвэрлэж өгөхийг та бүхнээс хүсье.

Анхаарал хандуулсанд баярлалаа.

**Г.Занданшатар**: Хууль санаачлагчийн илтгэл болон Байнгын хорооны санал дүгнэлттэй холбогдуулан асуулт асуух Улсын Их Хурлын гишүүд байна уу. Бат-Эрдэнэ гишүүнээр тасаллаа. Нөгөө танхимуудаас Мөнх-Оргил, Элдэв-Очир гишүүд. Жалбасүрэнгийн Батзандан гишүүн.

**Ж.Батзандан**: Коронавируст халдвар цар тахлаас урьдчилан сэргийлэх тэмцэх тухай хуулийн төслийн талаарх зарчмын зөрүүтэй санал болон хуулийн төсөлтэй холбогдуулж, Байнгын хороон дээр хэлэлцсэн асуудалтай холбогдуулж хэдэн санал хэлье.

**Г.Занданшатар:** Батзандан гишүүн ээ, хуулийн төсөл дараагийнх нь. Энэ эдийн засгийн арга хэмжээний тухай тогтоолын төсөл явж байна.

**Ж.Батзандан:**Тогтоолын төсөл Монголбанктай холбоотой тийм ээ? Монголбанктай холбоотой тогтоолын төсөл над дээр байна.

**Г.Занданшатар**: Монголбанктай холбоотой биш.

**Ж.Батзандан**: Банк санхүүгийн салбарт Лхагвасүрэн болон Ерөнхий сайд Хүрэлсүх, Баярсайхан гуравт даалгаж байгаа тогтоолын төсөл байна шүү дээ. Энэ тогтоолын төслийн 2.10-т, иргэний тэтгэвэр барьцаалсан зээлийн төлбөрийг төрөөс нэг удаа төлөх арга хэмжээний хүрээнд банканд байршуулсан нийгмийн даатгалын сангийн мөнгөн хөрөнгийг чөлөөлөх гэж. Энэ банканд байршуулсан нийгмийн хөрөнгө даатгалын сангийн мөнгөн хөрөнгө хэд байгаа юм бэ? Үүнийг нэг надад хэлж өгөөч. Бас тогтоолын төсөлд банкан дээр байгаа үнэт цаасуудыг чөлөөлөх тухай тусгагдсан харагдана. Түүнийг тодруулж асуумаар байна. Ямар, ямар үнэт цаасууд байгаа юм. Засгийн газрын үнэт цаасууд юм уу, өөр төрлийн үнэт цаасуудыг чөлөөлөх гээд байгаа юм уу? Ер нь 30 жил банкнуудыг дэмжсэн эдийн засгийн бодлого явсан, банкны эздийг дэмжсэн. Энэ хямралын үед бид банкны эздийг биш монголын ард түмнийг дэмжсэн бодлого явуулах ёстой л гэж ШИНЭ нам үзэж байгаа.

Гуравдугаар асуудал, банкнаас бусад санхүүгийн салбарыг хөгжүүлэх гэж. Энэ бол жил болгон мөнгөний бодлого дээр Монголбанкны бодлогод Улсын Их Хурлаас өгдөг чиглэл. Банкнаас бусад санхүүгийн салбар гэдгийг нь бодвол хөрөнгийн биржээр хэлж байгаа болов уу гэж би ойлгож байгаа. Бусад механизмуудаа. Түүнээс биш банк бас бус санхүүгийн байгууллага, ломбард хоёрыг хэлээгүй байх гэж ойлгож байгаа. Үүнийг та бүхэн бас тодруулж ойлгоорой гэж хүсэж байна. Энэ ипотекийн зээлийн эргэн төлөлтийг царцаах, зогсоох тухай, зээлдэгчдийг хүүгийн эргэн төлөлтөөс чөлөөлөх тухай маш тодорхой оруулж өгмөөр байна. Тогтоолын төсөл бол их ерөнхий байна, ойлгомжгүй байна. ШИНЭ намаас бид нар маш тодорхой саналуудыг та бүхэнд хүргүүлсэн боловч их ерөнхий байдлаар томьёолсон байна. Энэ дээр Байнгын хорооны дарга, ажлын хэсгийн ахлагч нар хариулт өгөөч.

**Г.Занданшатар**: Баттөмөр гишүүн “Жанжин Сүхбаатарын танхим”-аас асуултад хариулна.

**Б.Баттөмөр:** Батзандан гишүүний асуултад хариулъя. Энэ тогтоолын төслийн 10-т байгаа, иргэний тэтгэвэр барьцаалсан зээлийн төлбөрийг төрөөс нэг удаа төлөх арга хэмжээний хүрээнд банканд байршуулсан нийгмийн даатгалын сангийн хөрөнгийг чөлөөлөх гэсэн ийм заалт оруулсан. Энэ бол манай Хөдөлмөр, нийгэм хамгааллын сайд, Монголбанкны ерөнхийлөгч нарын хоорондын яриа, хэлцлийн хүрээнд юу вэ, гэхээр энэ 700 орчим тэрбум төгрөг байгаа юм. 700 орчим тэрбум төгрөг байгаа шүү дээ. Нөгөө ахмадын зээлийн төлбөрийг төрөөс нэг удаа даах. Энэ 700 тэрбум төгрөгийг бол Монголбанк тодорхой бонд гаргаад банкнуудаас худалдаж авъя. Ингэснээрээ банкнуудад байж байгаа мөнгөний эргэлтийг дэмжих ийм арга хэмжээ болно гэсэн зорилгоор энэ ажил хийгдэж байгаа.

Хоёр дахь асуудлын хувьд, энэ иргэний тэтгэвэр барьцаалсан зээлийн асуудал байгаа. Өөр одоо ямар нэгэн үнэт цаасыг чөлөөлөх, тэр ломбард хадгаламж зээлийн хоршоо, янз бүрийн одоо байгууллагуудын үнэт цаасыг чөлөөлөх, өрийг тэглэх гэсэн ийм юм байхгүй.

**Г.Занданшатар**: Батзандан гишүүн тодруулъя. Энэ банкуудыг дэмжиж, банкуудыг мөнгөжүүлэх гэдэг бодлого яваад байх шиг байна гэж. Банкны эздэд хэдэн төгрөг өгөх бодлого харагдаад байна да. Иргэний тэтгэвэр барьцаалсан зээлийн төлбөрийг нэг удаа бид нар хууль гаргаж чөлөөлж байгаа. Хаан банк, Төрийн банк хоёрыг хангалттай дэмжсэн гэж ойлгож байгаа. Одоо энэ нийгмийн даатгалын сангийн мөнгөн хөрөнгийг чөлөөлөх гэж. Энэ ард түмний мөнгөн хөрөнгийг хамгаалалгүй л яах вэ? Ойлгож байна. Тэгээд хэн гэдэг дарга хэзээ энэ банкуудад энэ нийгмийн даатгалын сангийн мөнгөн хөрөнгийг аваачаад тавьчихсан, одоо мөнгө төлж чөлөөлөх тухай асуудал яригдаад байгаа юм бэ? 700 тэрбум төгрөгийг. Аль аль банкуудад байгаа юм. Энэ хэдхэн банкны захирлуудын лоббигоор, чоно борооноор гэдэг шиг коронаг далимдуулж банкуудыг мөнгөжүүлэх, банкны захирлуудын халаасанд мөнгө хийх асуудлыг Засгийн газар дэмжин . . ./Хугацаа дуусав/.

**Г.Занданшатар**: Чойжилсүрэн гишүүн, дараа нь Ган-Очир Монголбанкны ерөнхий эдийн засагч асуултад хариулъя.

Энэ банкыг ерөөсөө дэмжиж байгаа юм байхгүй шүү дээ.

**Б.Чойжилсүрэн:** Батзандан гишүүний асуултад хариулъя. Батзандан гишүүн ээ, энэ банкыг дэмжиж байгаа юм байхгүй ээ. Эсрэгээрээ банк нь энэ коронавирусийн үед нийгмийн хариуцлагаа ухамсарлаад 500 хүртэл сая төгрөг хүртэл дүнтэй зээлүүдийг 3 хувь буулгачихъя гээд, ашиггүй ажиллая гэж байгаа юм. Энэ арын хавсралт дээр нь байгаа. Банкнууд нь 3 хувь буулгана, төрөөс 5 хувь дэм дэмжлэг үзүүлчих юм бол банкны дундаж зээлийн хүү 15.3 хувьтай, жижиг зээлүүд нь бол 16-20 гаруй хувьтай болчихсон байгаа. Нийтдээ 8 хувийг нь зээлийн хөнгөлөлтийг зээлдэгч нарт нь өгч байгаа. 1 сая 1 зуун мянга гаруй зээлдэгчид байгаа. Нийт зээлдэгчдийн 99.8 хувьд нь үйлчлэхээр ийм л төсөл. Тэгэхээр буруу ойлгогдсон байх шиг байна та нэгдүгээрт.

Хоёрдугаарт, энэ нийгмийн даатгалын шимтгэлийн эх үүсвэрийг одоо банкнууд дээр байгааг чөлөөлье гэдэг санаа нь, сая бид нар 14 хоногийн өмнө Засгийн газар 7 арга хэмжээ зарлаад, бүх хувийн хэвшлийн аж ахуйн нэгжүүдийн төрийн албан хаагчдыг нийгмийн даатгалын шимтгэлээс чөлөөлчихсөн. Тэгэхээр нийгмийн даатгалын сангийн орлого магадгүй 800 орчим тэрбум төгрөгөөр энэ 2020 ондоо буурна. Тэгэхээр нийгмийн даатгалын сангийн эх үүсвэрийг банкнууд дээр байршуулаад, тэр Эрдэнэс Монгол компанийн бондыг авахуулчихсан байсныг нь одоо Монголбанкан дээр санхүүгийн хэрэглэл гаргаж үүнийг нь чөлөөлж өгье өө гэсэн ийм л санаа. Одоо зах зээл рүү зээл гаргая, мөнгө оруулъя, ажлын байр бий болгоё гэдэг ийм санаагаар л оруулж ирж байгаа юм. Түүнээс банкуудыг дэмжсэн зүйл байхгүй.

**Г.Занданшатар**: Нийгмийн даатгалын шимтгэлийг сая хөнгөлчихсөн шүү дээ, бид нар. Тэгэхээр 800 тэрбум төгрөгөөр нийгмийн даатгалын шимтгэлийн орлого дутна. Тэгэхээр энэ сангуудын хөрөнгөд ийм менежментийн зохицуулалт хийхгүй бол гарцаагүй болохгүй болж байна.

Хоёрдугаарт, банкны систем бол эдийн засгийн хамгийн чухал салбар, банкгүйгээр эдийн засаг оршин тогтнохгүй. Харин банкаа яаж эрүүл, ил тод, үр ашигтай болгох вэ гэсэн ийм банкны салбарын шинэчлэлийн хөтөлбөрийг оруулж ирэхийг даалгаж байгаа. Энэ шинэчлэлийн хөтөлбөр нь бэлэн болчихсон, ингэснээрээ хувьцаа эзэмшигчдийн төвлөрлийг сааруулах нэг эзэнтэй банк биш паблик буюу олон нийтийн компани болох эдийн засагтаа үр өгөөжтэй болох, ийм өөрчлөлтүүдийг хийхээр чиглүүлж байгаа ийм тогтоолын төсөл гэж ойлгож байгаа.

Ерөнхий эдийн засагч Ган-Очир 81 дүгээр микрофон.

**Д.Ган-Очир**: Батзандан гишүүний асуултад хариулъя. Монголбанк бол цэвэр мэргэжлийн зүгээс харж байгаа. Асуудал юу вэ гэхлээр covid-19-ийн хувьд бол эдийн засгийн хүндрэл банкны салбар дээр маш хүндээр орж ирж байгаа. Одоогоор 2.6 их наяд төгрөгийн зээлийн доголдол үүсэж байгаа. Үүнтэй холбогдуулаад Монголбанк болон бусад холбогдох байгууллагуудаас зээлийн эргэн төлөлтийг нь хойшлуулах гэрээнд дахин өөрчлөлт оруулах ажлуудыг хийж байгаа. Ингэснээр банкуудад орж ирж байгаа мөнгөн урсгалууд тасалдаж зогсож байна. Үүнээс болоод банкнуудын төлбөр түргэн гүйцэтгэх чадварт хүндрэл үүсэж болзошгүй нөхцөл байдал үүсэж байгаа. Энэ тохиолдолд банкууд үнэт цаас эзэмшинэ гэдэг маань үүгээрээ зээл өгөх бусад хүмүүсийн төлбөр гаргах бололцоо байхгүй. Энэ агуулгаар нь үнэт цаасыг нь Төв банк хуульд зөвшөөрсний дагуу худалдаж аваад түүний дагуу банкууд дээр мөнгөн хөрөнгө өгснөөр харилцагчдын төлбөр түргэн гүйцэтгэх, магадгүй зээлийн эрэлт оруулах тохиолдолд зээлийг гаргах, санхүүгийн зуучлалыг цаг хугацаанд нь гүйцэтгэх энэ орон зайг бүрдүүлэх шаардлага байна гэж үзэж байгаа. Энэ үүднээс баталгаажсан энэ үнэт цаасуудыг хамгийн эхэлж Төв банкны тухай хуульд нийцүүлэн худалдаж авснаар энэ үүсээд байгаа тасалдал, зогсонги байдлыг шийдвэрлэнэ гэдэг агуулгаар энэ саналыг Монголбанк дэмжиж оруулахыг зөвшөөрч байгаа юм.

**Г.Занданшатар**: Лхагвын Элдэв-Очир гишүүн “Их эзэн Чингис хаан” танхимаас.

**Л.Элдэв-Очир**: Гишүүдэд өглөөний мэнд хүргэе. Энэ орж ирж байгаа тогтоолын төслийг дэмжиж байна. Тэгээд үүнтэй уялдуулаад би сүүлийн үед нийгэмд хүлээлт үүсгээд байгаа, ялангуяа хөдөө орон нутагт малчдад хүлээлт үүсгээд байгаа асуудлаар товч танилцуулга хийх гэсэн юм. Улсын Их Хурлын даргын захирамжаар Улсын Их Хурлын 8 гишүүний бүрэлдэхүүнтэй ажлын хэсэг байгуулсан. Ажлын хэсэг 2 хоногийн дотор эрчимтэй тал, талын нөхцөл байдлыг судалж үзэж холбогдох мэдээллүүдийг авч, тэгээд үндсэндээ 4 заалт бүхий тогтоолын төслийг санаачилж Засгийн газарт хүргүүлэхээр тогтоод байгаа юм.

Тэгээд энэ яах аргагүй цаг хугацааны хувьд тулгамдсан ийм асуудал болчхоод байгаа. Засгийн газраас авч хэрэгжүүлж байгаа арга хэмжээ бодитой үр дүнд хүрэх боломжгүй ийм нөхцөл байдал үүссэн. Тэгээд энэ талаар Хүнс, хөдөө аж ахуй, хөнгөн үйлдвэрийн яам Улаан сайд тодорхой хэмжээний залруулгыг хийж таарах байх. Тогтоолын төсөлд тусгагдаж байгаа гол арга хэмжээ юу вэ гэхээр нэгдүгээрт нь, ноолуурын түүхий эдийн нөөц бүрдүүлэх, ноолууран бүтээгдэхүүнийг экспортлохтой холбогдуулан ноолуурын үйлдвэрлэл эрхлэгчдэд хөнгөлөлттэй зээл олгох асуудал нэгдүгээр асуудал нь.

Хоёрдугаарт нь, ноолуурын экспортыг дэмжих чиглэлээр ноолуурыг бүх хилийн боомтуудаар саадгүй нэвтрүүлэх холбогдох хураамжуудыг “тэг” болгох арга хэмжээг зохион байгуулах ажлыг зайлшгүй хийх шаардлагатай байгаа.

Гуравдугаарт нь, малчдын орлогыг нэмэгдүүлэх үндэсний үйлдвэрүүдийг дэмжих зорилгоор ноолуурын зах зээлийн үнийн зөрүү болгож малчин өрхүүдэд тушаасан килограмм ноолуур тутамд нь 20 мянган төгрөгийн урамшуулал олгох ажлыг зохион байгуулах, үүнийг Сангийн яамтай, Хүрэлбаатар сайдтай ярьж тохирсон.

Дөрөвдүгээрт нь, ноолуурын зах зээлд бодит үнэ тогтоох зорилгоор гадаад улсын худалдан авагч нарыг ноолуур бэлтгэх үйл ажиллагаанд татан оролцуулах ажлыг шуурхай зохион байгуулах гэсэн энэ тогтоолын төслийг Засгийн газарт өнөөдөр хүргүүлэхээр бэлдлээ.

Тогтоолыг батлагдсан өдрөөс нь дагаж мөрдөхөөр ингэж зохион байгуулж байгаа. Үүссэн нөхцөл байдлуудтай холбоотой тал талын асуудлуудыг маш нарийн сайн судалж үзсэн. Тэгээд ирэх долоо хоногоос энэ тогтоолын төслийг баталгаажуулаад, зах зээлд, нийгэмд бодитой мэдээллийг өгч, ноолуурын үнэ, ханш зах зээл дээр бодитой үнээрээ тогтох, малчид маань эргэлзэж тээнэгэлзэлгүйгээр ноолуураа борлуулах энэ боломжийг хангах зорилгоор ийм тогтоолын төслийг санаачилж Засгийн газарт хүргүүлж байгааг гишүүддээ, ард иргэддээ хэлэх гэсэн юм. Баярлалаа.

**Г.Занданшатар:** Элдэв-Очир гишүүн санал хэллээ. Одоо Луванвандангийн Болд гишүүн, Үндсэн хууль танхимаас

**Л.Болд**: Баярлалаа. Тэгэхлээр бид одоо яг энэ кооронавирусын онцлог, энэ цаг үеийн хуулиудыг ярьж байна. Нэг талд нь Аюулгүй байдлын байнгын хороогоор авах яаралтай арга хэмжээнүүд, зохион байгуулалтын арга хэмжээнүүд. Эдийн засгийн байнгын хороо эдийн засгаа аврах чиглэлээр, тогтворжуулах чиглэлийн арга хэмжээнүүд гээд. Тэгээд энэ үед манай Их Хурлын өөрийн үйл ажиллагаа ч гэсэн их ойлгомжтой, бодитой байх хэрэгтэй. Зарим хүн нь маск зүүх ёстой, зарим хүн нь зүүх ёсгүй гээд, тийм ээ. Ингээд биднийг чинь чуулганд сууж байна уу гэхлээр, ингээд олон Байнгын хорооны танхимаар хуваачихсан. Надад бол одоо чуулганд сууж байгаа ямар ч мэдрэмж ёс төрөхгүй байгаа юм. Ингээд хаана ч юм, хаягдчихсан. Тэгээд Их Хурлын дарга аа, ер нь Улсын Их Хурал чинь, өчигдөр 2 Байнгын хороо зэрэг хуралдчихсан, ингээд үгээ ч хэлж болохгүй байна.

**Г.Занданшатар**: Таны үг чинь явж байгаа. Дараа нь Цэндийн Мөнх-Оргил гишүүн “Их эзэн Чингис хаан” танхимаас.

**Л.Болд**: Баярлалаа. Маскаа авч байгаад ярилаа шүү, дарга аа. Микрофон, маск хоёр давхардаад юу ч сонсогдохгүй байна. Баттөмөр нарын гишүүний өргөн барьсан тогтоолын төслийг хэлэлцэхийг нь дэмжиж байгаа. Тэгээд Байнгын хороодуудаар хэлэлцээд гэдэс, дотор нь засвар өөрчлөлтүүд орох байх аа гэж бодож байна. Би нэг ийм асуулт, саналтай байгаа юм. Засгийн газраас 3 сарын 27-нд авч хэрэгжүүлсэн арга хэмжээгээр бид нар нийгмийн даатгалын шимтгэлээс чөлөөлчихсөн, аж ахуйн нэгж, хүн амын орлогын албан татвараас чөлөөлсөн, ноолуурын арга хэмжээ авч эхэлж байна. Хүүхдийн мөнгөө нэмсэн, шатахууны үнэ гээд нэлээд арга хэмжээнүүдийг авсан. Одоо энэ тогтоолын төслөөр банкны салбарыг эрүүлжүүлэх, зээлийн хүүг бууруулах чухал арга хэмжээнүүд авах юм байна. Энэ хоёр арга хэмжээний гадуур Занданшатар дарга аа, Баттөмөр гишүүн ээ нэг том бүлэг, иргэд, аж ахуйн нэгжүүд хоцорчхоод байна, үлдчихээд байна. Ерөөсөө энэ арга хэмжээнүүдэд огт хамрагдахгүй болчхоод байна. Энэ 420 мянган зээлдэгчтэй банк бус санхүүгийн салбараа бид нар яаж дэмжих юм бэ? Ямар бодитой дэмжлэг үзүүлэх юм бэ? гэдэг асуудал хоцорчхоод байна. Өнөөдөр банк бус санхүүгийн байгууллагыг ярихлаар, одоо бол бараг л мөнгө хүүлэгчдийг дэмжлээ гэж хүмүүс дургүйцэж магадгүй. Надад банк бус санхүүгийн байгууллага байхгүй, надад ч байхгүй, манай ойр дотнынхон ч байхгүй. Тэгэхдээ энэ банк бус санхүүгийн байгууллагууд чинь 420 мянган зээлдэгчтэй, банкнаас зээл авч чаддаггүй, амьжиргаагаа зогоохын тулд хүссэн, хүсээгүй энэ банк бус санхүүгийн байгууллагаар үйлчилгээ авч байгаа ийм иргэд 420 мянган иргэд байна. Энэ 420 мянган зээлдэгчийн, нийт гаргаж байгаа зээлийн 65 хувь нь хэрэглээний зээл байна. 13 хувь нь худалдааных, өөрөөр хэлбэл энэ бол дунд дундаас доогуур амьжиргааны түвшинтэй хүмүүс өндөр хүүгээр зээл авч, өдөр, өдрөөр зээлээ төлж амьжиргаагаа авч явж байгаа хүмүүсийн асуудал байна. Энэ хүмүүст туслах хэрэгтэй байна. Энэ хүмүүст туслахын тулд энэ банкны салбарт авч хэрэгжүүлж байгаа арга хэмжээнүүдийг банк бус санхүүгийн салбарыг бас хамруулах хэрэгтэй. Банк бус санхүүгийн байгууллага нь ерөөсөө энэ санхүүгийн нийт салбарын 4.8 хувийн активтай тэнцдэг юм байна. Харьцангуй бага мөнгө юм байна. Тэгэхдээ энд хамрагдаж байгаа, үйлчлүүлж байгаа хүмүүсийн тоо 420 мянга. 420 мянга гэдэг чинь ер нь үндсэндээ Монгол Улсын бараг бүх өрх энд ямар нэгэн байдлаар энд хамрагдаж байна.

Тэгэхлээр Баттөмөр гишүүнээс би одоо асуух гэж байгаа юм л даа. Энэ 5.1 дээр Монгол Улсын санхүүгийн зах зээлийг 2025 он хүртэл хөгжүүлэх үндэсний хөтөлбөрийн хэрэгжилтийг эрчимжүүлэх гэдэг арга хэмжээг тусгаж байгаа юм. Тэр нь банкнаас бусад санхүүгийн салбарыг хөгжүүлэх гэж. Энэ 5 дугаар зүйл буюу 5.1 дээр тусгасан энэ үндэсний хөтөлбөрийг хэрэгжүүлээд, боловсруулаад явж байх хооронд энэ 420 мянган зээлдэгч зээлээ төлж чадахгүй болоод барьцаандаа тавьсан машинаа, байраа, лангуугаа одоо юу байдаг юм. Хэрэглээнийхээ эх үүсвэр, амьжиргааныхаа эх үүсвэрийг авч явдаг юмнуудаа барьцаанд алдаад, барьцаагаа алдаад, эх үүсвэргүй болчихвол энэ хүмүүсийг энэ эдийн засгийн том хөшүүргийг бид нар дахиж хөдөлгөж, энэ хүмүүсийг бизнесийн эргэлтэд оруулах гэж ихээхэн зардал гарна шүү. Тэгэхээр энэ хөтөлбөр дотроо банк бус санхүүгийн байгууллагаас зээл авсан зээлдэгчдийг хамгаалах ямар тодорхой арга замыг тусгаж болохоор байна вэ? Энэ дээр би хэд хэдэн санал нэмж оруулъя. Та энэ саналуудыг. . ./Хугацаа дуусав/.

**Г.Занданшатар**: Ойлголоо. Мөнх-Оргил гишүүний саналуудыг ажлын хэсэг хэлэлцүүлгийн үед анхаарч, Мөнх-Оргил Эдийн засгийн байнгын хороон дээр саналаа өгөөрэй. Асуултад Чойжилсүрэн гишүүн хариулна.

**Б.Чойжилсүрэн:** Тогтоол санаачлагчийн хувьд Мөнх-Оргил гишүүний асуултад хариулъя. Мөнх-Оргил гишүүн ээ, энэ цар тахал эхлээд З сар орчим болох гэж байна. Бүх хүндрэл, хямрал эхний ээлжиндээ бодит салбар дээр байгаа, маш удахгүй ойрын хугацаанд санхүүгийн салбар уруугаа шилжих гээд байгаа юм. Дэлхийн бүх улс орнууд дээр ийм процессууд явж байгаа, манай дээр ч яваад эхэлсэн. Тэгэхээр энэ банкны түргэн хөргөх чадварыг нэмэгдүүлэх гэж одоо жишээлбэл дээрх арга хэмжээнүүдийг авч байгаа. Энэ салбар санхүүгийн салбар дотор мөн таны яриад байгаа банк бус санхүүгийн салбар чинь орно. Энэ салбаруудыг банкныхаа салбарыг дэмжих юм бол энэ салбар бас давхар дэмжигдэнэ гэдгийг та танд хэлье.

Бид нар энэ ажлын хэсэг, энэ тогтоолын төслийг боловсруулах явцад банк бус санхүүгийн салбар дээр тодорхой хэмжээний дэмжлэг үзүүлэх хэлбэрүүдийг авч судалсан. Танд яг тодорхой санал байгаа бол хэлэлцэх эсэхийг шийдсэний дараа анхны хэлэлцүүлгийн үед бид нар энэ саналыг авч хэлэлцэх бололцоотой.

**Г.Занданшатар**: Бадмаанямбуугийн Бат-Эрдэнэ гишүүн асуулт асууна.

**Б.Бат-Эрдэнэ**: Би 3 зүйл асууя. Нэгдүгээрт, энд байна л даа. Монгол Улсын гадаад валютын нөөцийн зохистой хэмжээг хангахад нэн ач холбогдолтой алтны дэлхийн зах зээлийн үнэ энэ коронавирусийн халдварын цар тахлаас шалтгаалж огцом өссөн энэ боломжийг ашиглана аа гэж байна. Тэгэхээр энэ дээр ямар одоо төлөвлөгөө гаргаж байгаа юм бол. Хүрэлсүх Ерөнхий сайдын тэргүүлсэн Засгийн газар бол сүүлийн хоёр жилийн хугацаанд энэ улс орны одоо байгалийн тэнцлийг хадгалах, тэр чухал бүс нутгуудаа хамгаалах энэ урт нэртэй гэж нэрлэгддэг хууль, бодлогыг хэрэгжүүлэх чиглэлээр дорвитой ажлууд хийгдэж байгаа л даа. Тэгэхээр үүнтэйгээ зөрчилдөх юм уу, ямар хэмжээнд одоо энэ ажлыг зохион байгуулна гэж ингэж үзэж байгаа юм бэ? Харин энэ тахал өвчин гарсантай холбоотойгоор хил хаалттай байгаа энэ саруудад гадагшаа нөгөө хулгайгаар алтаа зөөчихдөг байсан. тэр хаагдаад, ингээд Монголбанкинд алт тушаалт бүрэн хэмжээнд тоо хэмжээгээрээ нэмэгдэж байгаа гэсэн ийм мэдээ байсан. Энэ дээр нэг хариулт өгөөч.

Хоёрдугаарт, Засгийн газар нэлээн санаачлагатай ажиллаад, дэлхийн бусад улс орнуудаас дэмжлэг авах, дэлхийн хамтын нийгэмлэг байгууллагууд чинь одоо энэ аюулт өвчин тахлыг бол дайны хэмжээнд үзээд, тэгээд үүний эсрэг тэмцэхэд бүх улс орнууд хамтрах, тэгээд бага буурай хөгжилтэй улс орнуудад дэмжлэг, туслалцаа буцалтгүй тусламж олгох, олон улсын банк санхүүгийн байгууллагаас дэмжлэг тусламж олгох, бага хүүтэй, урт хугацаатай зээл олгохоос эхлээд ийм ажил хэрэгжиж байна. Энд манай Засгийн газар нэлээн санаачилгатай хөөцөлдөөд, баталгаажуулаад, гэрээ хэлэлцээр хийгээд авч ашиглах ийм ажлууд бол эрчимтэй явагдаж байгаа юм. Тэгэхээр энэ дээрээ ямар одоо санаачилга байх вэ? гэсэн нэг ийм зүйл хоёрдугаарх.

Гуравдугаарх нь, Баттөмөр нарын гишүүд маань яриад, энэ банкны монополийг задлах, хувьцаа эзэмшигч 99 хувийг нь нэг хүний гарт байдаг. Тэгээд одоо тэр үлдэж байгаа 1 хувийг нь нэлээн олон хувьцаа эзэмшигч байдаг нэг ийм буруу тогтолцоогоор явдаг. Тэгээд тэр банкны эздүүд дандаа төрийн өндөр дээд эрх мэдэлтэй улсууд энэ Их Хуралд орж ирээд суучихсан байдаг. Би энэ асуудлыг олон жил ярьж байгаа. Тэгэхээр үүнийг нэлээн задлах чиглэлийн юм явагдана гэж байсан. Тэгэхээр энэ давхар үүнтэйгээ хийгдэх юм уу, үгүй юу. Ингээд сая гаруй зээлдэгч нар байгаа, энэ аж ахуйн нэгжүүдээ дэмжих хөтөлбөр хийх гээд байна шүү дээ. Тэгтэл бас дахиад цаад талд нь нөгөө эрх мэдэлтэй улсууд маань аж ахуй бизнестэй холбоотой байдаг. Одоо энэ чинь хардахаас өөр арга байхгүй байна шүү дээ. Тэгээд ийм дэмжлэг ороод нөгөө жижиг дунд үйлдвэрлэлтэй адилхан одоо тэгээд холион бантан болоод ингээд эхлэх юм бол их зовлонтой. Олон түмний итгэлийг алдах ийм байдал бий болно шүү дээ. Тэгээд энэ талаас нь хэрхэн яаж сэргийлсэн юм бэ гэсэн асуулт байна. Төслийг дэмжиж байгаа.

**Г.Занданшатар**: Бааваагийн Баттөмөр гишүүн, Жанжин Д.Сүхбаатарын танхимаас асуултад хариулна.

**Б.Баттөмөр**: Бат-Эрдэнэ гишүүн чухал асуултууд асууж байна. Би хариулъя. Алт хөтөлбөр Монголд сүүлийн үед амжилттай хэрэгжиж байгаа. Энэ хөтөлбөрийн хүрээнд Монголчууд 21-22 тонн, өнгөрсөн жил 16-17 орчим тонн алтыг авсан байгаа. Өнөөдөр дэлхийд коронавируст халдварын энэ үед нэг унц алтны үнэ 1700 доллар байгаа юм. Энэ бол түүхэнд хэдийд хамгийн сүүлд ийм хүрснийг би сайн мэдэхгүй байна. Маш их өндөр үзүүлэлттэй байгаа. Тэгээд Засгийн газрын алт-2 хөтөлбөр байгаа. Энэ хөтөлбөрийг хэрэгжүүлэх чиглэлд эрчимтэй арга хэмжээг авъя. Хуулийн дагуу албан ёсны тусгай зөвшөөрөлтэй алт олборлож байгаа аж ахуйн нэгжүүдэд хөнгөлөлттэй зээл, санхүүжилт олгох шаардах санхүүгийн эх үүсвэрийг зээлийн болон бусад хэлэлцээр гадаад, дотоод одоо зах зээлээс бүрдүүлэх, энэ чиглэлээр үйл ажиллагаа явуулах хэлцэл хийх, шийдвэр гаргах эрхийг Монголбанканд түр олгох, эрх зүйн төр зохицуулалтыг бий болгох энэ асуудлуудыг энд хөндөж ингэж тавьж байгаа юм.

Тийм учраас алт бол ингээд цаашдаа валютын нөөцийг нэмэгдүүлж Монгол Улсын эдийн засгийг тогтвортой цаашид ч маш чухал арга хэмжээ болно. Бат-Эрдэнэ гишүүнтэй санал нэг байна.

Банкны эздүүдтэй холбоотой Бат-Эрдэнэ гишүүний хэлсэн саналтай би санал нэг байна. Өнөөдөр Монгол Улсын арилжааны 13 банк хязгаарлагдмал хариуцлагатай компанийн 1, 2, З хүний системийн 4 банк бол нийт 3 хүний өмч нийт дүрмийн сангийн үндсэндээ бараг 90 гаруй хувийг хамаарч байна. Системийн бус банкнууд ч гэсэн яг ийм байгаа. Тэгээд энэ дээр үргэлжлээд бид Банкны тухай хуульд өөрчлөлт оруулахаар санал бэлдээд, Засгийн газраас санал авахаар явуулчихсан байгаа. Банкныхны ярьдаг тэр урт нэртэй хуульд бас өөрчлөлт оруулж байгаа.

Гурав дахь асуудал, энэ мөнгө хүүлэлттэй холбогдуулаад санхүүгийн хэрэглэгчийн эрх ашгийг хамгаалах хуулийг шинээр гаргаж байна. Ийм хуулийн шинэчлэлийн 3 ажил одоо хийгдэж байгаа гэдгийг хэлье.

Энэ хөтөлбөрийг бид бүлэг дээр ярьсан. Бүлэг дэмжсэн байгаа. Монгол Улсын Ерөнхий сайд бүлэг дээр энэ асуудлыг хэлэлцээд, тэр нефть шатахуунтай холбоотой асуудлыг нь хасаад, бусад асуудлуудыг нь дэмжсэн байгаа. Ийм учраас үүнийг шат шатанд нь Байнгын хороогоороо хэлэлцээд ингээд оруулж ирж байгаа юм. Аж ахуйн нэгжүүдийг яаж дэмжиж байна вэ гэж. Аж ахуйн нэгжүүдийн хувьд урьд нь бид нар хүн амын орлогын албан татвартай холбоотой өөрөөр хэлбэл 1.5 тэрбум төгрөгөөс доош борлуулалтын орлоготой аж ахуйн нэгжийн орлогын албан татвартай холбоотой, нийгмийн даатгалтай холбоотой энэ багц арга хэмжээнүүдийг урьд нь маш сайн авчихсан байгаа. Өнөөдөр банкны системд хийгдэж байгаа энэ өөрчлөлт нь аж ахуй нэгжүүдэд бас тодорхой бодит дэмжлэг болж очих юм, Бат-Эрдэнэ гишүүн ээ.

**Г.Занданшатар**:Ган-Очир, алт тушаалтын асуудлаар. 81 дүгээр микрофон.

**Д.Ган-Очир**:Эдийн засгийг дэмжихтэй холбоотой асуудал дээр дандаа мөнгө төгрөг санхүүжилт төсвөөс болон Төв банкнаас мэдээж гарна. Энэ болгоныхоо хамгийн том эрсдэл нь төлбөрийн тэнцэл дээр орж ирж байгаа. Тэгэхээр манай гадаад валютын нөөцийн буулгах эрсдэлийг бий болгож байгаа.

**Г.Занданшатар**: Хил хаагдаад алт тушаал нэмэгдээд байна гэж байна.

**Д.Ган-Очир**: Алт тушаалт бол Монголбанкан дээр нэмэгдэж байгаа. Өнгөрсөн оны мөн үеэс 20 гаруй хувиар алт тушаалт болон үнэт металл өсөж байгаа. Үүний 2 үндсэн шалтгаан байна гэж Монголбанкны зүгээс харж байгаа. Эхнийх нь алтны үнэ дэлхийн зах зээл дээр соvid-19-тэй холбоотойгоор маш хурдацтайгаар өссөн. Үүний үр дагаварт магадгүй алт олборлочихсон байсан аж ахуйн нэгж, иргэдийн хувьд магадгүй хангалттай өндөр үнэд үед зарсан. Энэ нөлөө 1-2 сард маш хүчтэй гарсан. Хоёр дахь нөлөө магадгүй таны харж байгаагаар гаалиар гараагүйтэй холбоотойгоор Төв банканд тушаагдсан байж болзошгүй. Тэгээд үүнийг хяналт шалгалтын байгууллагууд нь илүү тодорхой мэдээлэл өгөх байхаа. Баярлалаа.

**Г.Занданшатар:** Ноднингийн мөн үеэс өсөөд байгаа нь, ноднин ашигт малтмалын нөөц ашигласны төлбөр алтны роялтыг 10 хүртэл болгож нэмэгдүүлсэн хугацаа 2-3 сар хүртэл өсөж байсан учраас, тэр үед хүмүүс хүлээлтийн байдалд орж алт тушаал багассан. Өмнөх онуудынхаасаа 17-18 оныхоос багассан.Тэгээд гол шалтгаан нь роялтын хуультай холбоотой байгаа. Тэгээд хэт буруу шалтгаан тайлбарлаад байж болохгүй.

Одоо Лувсанцэрэнгийн Энх-Амгалан гишүүн асуулт асууна.

**Л.Энх-Амгалан**: Энэ тогтоолын төслийг дэмжиж байгаа, бид нар цаг алдалгүй яаралтай арга хэмжээ авах ёстой. Тэгээд бид нар хөнжлийнхөө хэрээр л хөлөө жийж байж байна. Энэ цар тахлын үед ард иргэдээ яаж ажилтай, орлоготой, өвчин зовлонгүй, дааруулчихгүй шиг, өлсөхгүй шиг гарах уу гээд бүгд л эрвийхээрээ чармайж байна. Нийт 5.2 их наядын мөнгө зарахаар Засгийн газар шийдсэн байгаа. Дахиад дээрээс нь одоо энэ банкны салбарын шинэчлэлийн асуудал дээр нэлээн том асуудлууд үүсчихсэн байгаа. Энэ банкны асуудлыг бид нар даруйхан шийдэхгүй бол нийгэмд маш их том хүлээлт үүсчихээд байна. Яг нөгөө ноолуур шиг. Одоо Их Хурлаас болон Засгийн газраас гаргаж байгаа тогтоолуудаа маш ойлгомжтой, цэгцтэй ингэж гаргахгүй бол иргэдэд маш их том хүлээлт үүсчихээд байна. Одоо жишээ нь сая Монголбанкны өгч байгаа мэдээллээр бол 2.6 их наядын зээлийн эргэн төлөлтийн тасалдал үүсчихээд байна гэж байна шүү дээ. Энэ бол маш их том тоо. Тэгээд өнөөдөр 1.1 сая хүн албан ёсоор банкны салбарт зээлтэй байна. Дахиад түрүүний Мөнх-Оргил гишүүний ярьснаар бол банк бус санхүүгийн байгууллагад 420 мянган иргэд бас зээлтэй байж байна. Ингээд үзвэл 1.5 сая буюу насанд хүрсэн 2 сая иргэдийн маань бараг гурван хүний хоёр нь зээлтэй байгаад байгаа.

Тэгээд энэ тогтоол батлагдаж гарснаар ямархуу зээлүүд нь хойшлогдох юм, ямар зээлийн хүү нь буурах юм, хэн хамрагдах юм, хэзээ яаж хамрагдах юм гэдэг энэ тогтоолыг бид нар маш ойлгомжтой хийж өгмөөр байгаа юм. Тэгэхгүй бол хөдөө орон нутагт банкнууд чинь бараг үйлчилгээгээ зогсоочхоод байгаа шүү дээ. Одоо банк зээл өгөхөө больсон. Яагаад гэвэл одоо Улсын Их Хурал дээр ийм тогтоолууд гарч байгаа учраас энэ тогтоолуудын дараа гээд. Ингээд маш их том хүлээлтүүд үүсчихсэн ийм нөхцөл байдлууд үүсчхээд байна. Тэгэхээр бид нар энэ хөрсөн дээрээ буусан ард иргэддээ яг алиныгаа чадах юм бэ, алиныгаа чадахгүй юм гэдэг энэ асуудлыг их ойлгомжтой хэлж өгмөөр байна.

Ингээд өргөн барьсан тогтоолын төслөөр бол 8 хувийн зээлийн хөнгөлөлт өгөх гээд байна шүү дээ. Төр 5 хувийг нь даагаад, банк өөрөө 3 хувийг нь дагаад. 16 хувийн хүүтэй зээл авсан бол 8 хувийн хөнгөлөлт зээлийн хөнгөлөлт үзүүлэх гэж байгаа юм. Тэгэхээр үүнд хэн хамрагдах юм, ямар зээлүүд хамрагдах юм гэдгийг нэгдүгээрт тодорхой болгомоор байна.

Хоёрдугаарт нэг жишээ дурдъя гэж бодож байна. Одоо энэ ноолуурын асуудал дээр бодлогын гэрээ хийсэн гээд энэ малчдаас очоод ноолуурыг зээлээр авчихсан байна. Зээлээр авчихсан шүү. Мөнгийг нь өгөхгүйгээр. Гэтэл бодлогын гэрээ хийсэн аж ахуй нэгжүүдийн нь зээлийн гэрээ нь өнөөдөр гараагүй байна, гараагүй байна. Гэтэл нөгөө бодлогын гэрээгээр малчдаас зээлээр авсан энэ ноолуурыг авсан энэ компаниуд дээр тэр зээлийн гэрээ нь гарахгүй бол яах юм бэ? Энэ малчид чинь молигодуулаад өнгөрөх гээд байна шүү дээ. Сая ноолуурын бизнес хийдэг нэг хүн над руу яриад байна. Одоо 6 тэрбум төгрөгийн ноолуур авчихсан компани дээр зөвхөн 1 тэрбум төгрөгийн зээл гаргах гээд байна, ийм нөхцөл байдал үүсээд байна. Тэгэхээр Монголбанкны төлөөлөл сууж байна. Өнөөдөр ноолуурын 300 тэрбумын хүрээнд, бодлогын гэрээгээр гэдэг дээр хэдэн тонны, хэдэн тэрбум төгрөгийн зээл өнөөдөр бодлогын гэрээ гэдэг нь зурагдаж байгаа юм. Үүнийг үндэслээд арилжааны банкнууд буюу одоо Төрийн банк, Хөгжлийн банкнууд тэр 300 тэрбумын санхүүжилтийн эх үүсвэрийг нь шийдэх ёстой. Гэтэл өнөөдөр хэдэн аж ахуйн нэгжид, хэдэн тэрбум төгрөгийн зээлийн гэрээнүүд батлагдчихсан байна вэ. Та нарт нарийн тоо байгаа шүү дээ. Энэ мэдээллийг бид нар ард иргэддээ, малчдадаа өгөхгүй бол малчид маань дахиад молигодуулаад өнгөрөх ийм нөхцөл байдал, ийм бодитой эрсдэл өнөөдөр үүсчихээд байна шүү, үүсчихээд байдаг.

Нөгөө нуухыг нь авах гэж байгаад, нүдийг нь сохолно гэдэг ийм л нөхцөл байдал үүсэж байна. Тийм учраас банкны талаар явуулж байгаа энэ арга хэмжээнүүдээ нэлээн цэгцтэй, ойлгомжтой авъя. Ер нь өнгөрсөн хугацаанд бол банкны таргалсан, иргэдийн төрсөн хоёр бол яг л тэнцсэн шүү дээ. Тэнцсэн. Тийм учраас энэ банкныхаа шинэчлэлт, өөрчлөлтийг цаг алдалгүйгээр хийх ийм зайлшгүй шаардлага үүсчихээд байна.

**Г.Занданшатар**: Баттөмөр гишүүн асуултад хариулна.

**Б.Баттөмөр:** Энх-Амгалан гишүүн маш их чухал асуудал, Монгол Улсын хөгжилтэй холбоотой, цаашид Монгол Улс яаж хөгжих юм, энэ чиглэлд. Тэгээд банкны шинэчлэлтэй холбоотой маш чухал, чухал асуудлыг хөндөж ярьж байна. Энэ болгонд одоо ийм цөөхөн минутад хариулт өгөх боломжгүй юм.Тэгэхдээ би товчхон хариулт өгье гэж бодож байна. Өнөөдөр Монгол Улсын эдийн засагт маш их хэмжээний тулгамдсан асуудлууд тулгарчихсан байна. Саарал жагсаалтад орчихсон байгаа, гадаад өр одоо 30.7 тэрбум доллар байгаа. Үүүнээс Засгийн газрын өр нь 7.7. Арилжааны банкнууд нь хувийн компанийн хэлбэрээр байгуулагдчихсан, хаалттай. Олон нийтийнх болоогүй, дүрмийн сан нь бага. Тэгээд одоо дүрмийн сан бага учраас нөгөө зээл гэдэг бүтээгдэхүүний үнэ их өндөр болчихдог. Бие биеэсээ уралдаж, хадгаламж өндөр хүүтэй авдаг. Зарим банкнууд нь харилцах хадгаламжид хүү төлдөг. Ийм монголын төр бодлогогүй, зохицуулалтгүй явсны 30 жилийн нь гор одоо өнөөдөр гарч байна шүү дээ.

Үүнийг засахгүйгээр Монгол улс цаашаа алхам ч хөгжиж чадахгүй. Би түрүүн хэлсэн Банкны 3 хууль байгаа. Энэ гурван хуулийн асуудлыг ойрын хугацаанд гаргаж, шийдэх шаардлагатай. Мөнх-Оргил гишүүн чухал асуудал гаргаж байна. 420 мянган зээлдэгчтэй банк бус санхүүгийн байгууллагуудыг яах юм бэ гэж. Үнэхээр банкнаас авч чадаагүй, зээл авч чадахгүй байгаа хүмүүс одоо энд хамрагдаж явж байгаа шүү дээ. Тэгэхээр энэ банкны бус салбарын тэр одоо 2025 он хүртэл хөгжүүлэх төлөвлөгөө гэж байдаг. Энэ дээр Санхүүгийн зохицуулах хорооны шийдэх маш их олон асуудлууд байгаа. Тийм учраас Монгол Улсын эдийн засагт одоо энэ реформын шинжтэй маш их олон асуудлуудыг авч үзэх ийм шаардлага байгаа. Үүнээс гадна цаашаа үргэлжлүүлээд ярих юм бол сая Энх-Амгалан гишүүний хэлсэн, хөгжлийн загварын асуудал. Бид ингээд яваад байх юм уу, яг ийм байдлаар явах юм уу гэх мэтийн олон асуудлууд байгаа юм.

Тийм учраас үүнийг одоо дэс дараатайгаар Энх-Аамгалан гишүүн та ч гэсэн оролцоно, бид нар бүгдээрээ хамтраад энэ банкны шинэчлэлийг бүгдээрээ хийх шаардлагатай. Дараагийн асуудал, Алсын хараа, Тогтвортой хөгжилтэй уялдуулаад энэ хөгжлийн загварын асуудлаа бас авч үзэх шаардлагатай. Бүгдийг нь хувьд өгчхөөд, татвар аваад өнөөдөр хөгжих энэ загвар 30 жилд үр дүнгээ өгсөнгүй шүү дээ. Өнөөдөр Монголын төрд ямар ч хуримтлал алга. Энэ коронавирусийн урд талд бол бид үнэхээр гараа өргөх байдалд орчихсон байна шүү дээ. Тийм учраас олон талаас нь энэ асуудлуудыг авч үзэх ийм шаардлага үүсэж байна. Энэ дээр хамтарч ажиллана гэсэн ийм хариултыг би Энх-Амгалан гишүүнд өгөхийг хүсэж байна.

**Г.Занданшатар:** Тэр ноолуурын ажлын хэсэг өчигдөр хуралдсан. Элдэв-Очир гишүүн танилцуулна. Ганцхан аж ахуйн нэгж авсан шаардлага хангасан, 32 аж ахуйн нэгж Төрийн банканд хүсэлтээ ирүүлснээс 1 аж ахуйн нэгж нь шаардлага хангасан. Тэгэхдээ тавьсан хүсэлтийн гуравны нэг буюу 500 сая төгрөгтэй шаардлага хангасан гэж ажлын хэсэг дээр яригдсан байна.

Гишүүд асуулт асууж, хариулт авч дууслаа. Бүлгээр хэлэлцсэн, Засгийн газар дэмжсэн санал өгчихсөн, шийдэх ёстой асуудлуудаа гэж сая ажлын хэсэг, Баттөмөр гишүүн ярьж, олон өдөр хэлэлцсэн асуудал байна.

Дэмжсэн, дэмжээгүй 3 гишүүн үг хэлж болно.

Лувсанцэрэнгийн Энх-Амгалан гишүүн үг хэлнэ.

**Л.Энх-Амгалан:** Би сая асуулт асуугаад, асуултынхаа хариултыг бүрэн авч чадсангүй. Мэдээж энэ тогтоолыг цаг алдалгүйгээр батлах ёстой. Үүнийг 2 гар өргөөд дэмжиж байна. Тэгээд өнөөдөр энэ банк санхүүгийн салбарт үүсчихсэн байгаа энэ асуудал дээр үнэхээр бид нар ганцхан энэ вирус, цар тахлын үеэр авч хэрэгжүүлэх гэж байгаа арга хэмжээ биш л дээ. Цаашдаа бид нар Монгол улс ер нь ямар банк санхүүгийн тогтолцоонд ер нь шилжих ёстой юм. Банк гэдэг нь жинхэнэ утгаараа одоо банк шиг, банкны эзэд нь жинхэнэ утгаараа банкны эзэд шиг, ингээд бизнес рүү ороод, бусдынхаа бизнесийг булаагаад авчихдаг, бусдынхаа бизнесийг худалдаад авчихдаг, бусадтайгаа өөр салбарт ороод өрсөлдөөд байдаг. Ийм байдал байж болохгүй юм. Ийм банкны тогтолцоо аль ч улс оронд байдаггүй. Тэгэхээр үүнийг цэгцлэх зайлшгүй шаардлага өнөөдөр байгаа. Нөгөө Дагдангийн таргалсан, Дулмаагийн турсан гэдэг шиг банкныхны таргалсан, иргэдийн турсан хоёр бол яг тэнцэнэ, яг тэнцэнэ. Өнөөдөр үндсэндээ нөгөө чөтгөрийн тойрог гэдэгтэй адилхан энэ зээлийн хүү, энэ мөнгө хүүлэлтийн дунд л бид нар өнөөдөр амьдарч байгаа шүү дээ.

Тэгэхээр бид нар сүүлийн жилүүдэд Монгол Улсын Их Хурал, Засгийн газраас зээлийн хүүг бууруулах, мөнгө хүүлэлтийг багасгах, цэгцлэх энэ чиглэлээр арга хэмжээнүүд авч байгаа. Үндэсний хөтөлбөрүүд, мөнгөний бодлогууд батлагдсан. Харамсалтай нь өнөөдөр яг ард иргэдийн гар дээр энэ мэдрэгдэж байна уу гэвэл, үнэхээр мэдрэгдэж чадахгүй байгаад байгаа юм. Тэгэхээр одоо яг энэ банкны салбарт өнөөдөр үүсчихээд байгаа энэ нөхцөл байдал маш том аюултай нөхцөл байдал байна. Тэгээд банкны асуудлыг, тэр болгон энэ тоо баримтуудыг ингээд ярихад энэ банк бол ард түмний итгэл дээр явдаг учраас үүнийг болгоомжтой ярих ёстой. Тэгэхгүй бол нийгэмд их маш том хүлээлтүүд үүсчихдэг. Ямар нэгэн буруу мэдээлэл гарвал банк чинь өөрөө маш амархан унадаг, хамгийн их эмзэг салбарууд байгаад байдаг. Тэгэхээр энэ нөхцөл байдлыг бид нар авч үзэж өнөөдөр энэ төрөөс авч хэрэгжүүлэх гэж байгаа, энэ Улсын Их Хурлаас авч хэрэгжүүлэх гэж байгаа тогтоол маань маш тодорхой ойлгомжтой гараасай гэж би хүсээд байгаа юм. Банкаа яг яаж өөрчлөх гээд байгаа юм. Үүний дараа яг ямар үр дүн гарах юм. Өнөөдөр авч хэрэгжүүлэх гэж байгаа, тэр хойшлуулах гэж байгаа зээлүүд, энэ орон сууцны ипотекийн зээлүүд, хэрэглээний зээлүүд, малчдын зээлүүд, аж ахуйн нэгжийн зээлүүд гээд хэр хэмжээний зээлийг яаж хөнгөлж, хэдэн аж ахуйн нэгж, хэдэн иргэд хамрагдаж, ямар зээлийн хөнгөлөлт, ямар зээлийн хугацаа хойшлогдож байгаа юм бэ гэдэг асуудлыг тодорхой болгох хэрэгтэй.

Хамгийн гол асуудал эдийн засгийг эрчимжүүлэх ийм зайлшгүй шаардлага байгаа учраас хөдөөд байгаа зээлийн хэрэгцээ маш их байна. Асуудал бол нөгөө хүмүүс зээл авахад, хөдөөд ямар асуудал байдаг гэхээр барьцааны асуудал байдаг. Үл хөдлөх хөрөнгүүд нь маш багаар үнэлэгддэг. Тийм учраас өнөөдөр энэ тодорхой хэмжээний зээлийн батлан даалтын санг жинхэнэ утгаар нь бид нар хамааруулах ёстой. Үндсэндээ энэ Төрийн банк, арилжааны банкнууд чинь өнгөрсөн хугацаанд зээлийн батлан даалтын сангийн баталгааг чинь ерөөсөө баталгаа гэж үзсэнгүй шүү дээ. үүгээр зээл гарсан тохиолдол маш бага байгаад байгаа . Тэгэхээр үүнийхээ эх үүсвэрийг нэмж байж энэ барьцааны хөрөнгө дутаж байгаа иргэд, аж ахуйн нэгж дээрээ барьцааны хөрөнгийг нь нэмсэн тохиолдолд тэр зээлүүд нь олгодог ийм нөхцөлүүд байгаа. Оюунхорол гишүүн олон жил ярьж байгаа. Манай намын мөрийн хөтөлбөрт тусгагдсан энэ Итгэлийн зээлийн асуудал. Үүнийг одоо бид нар тодорхой шийдье л дээ. Энэ чинь бас нэг маш их том хүлээлтүүд үүсчихээд байна. Нэг мөсөн энэ асуудлуудаа нэг амьсгаагаар цэгцэлж авъя.

**Г.Занданшатар**: Нэг мөсөн нэг тогтоолоор бүх асуудал шийдэж чадахгүй ээ. Энэ зээл хойшлуулна гэсэн яриануудад болгоомжтой хандах хэрэгтэй. Хүмүүсийн зээл төлөх сэтгэл зүйг ингээд бужигнуулаад байж болохгүй. Банк санхүүгийн системийг доргиогоод хамаагүй юм ярьж болохгүй байна шүү. Ноолуурын асуудлаар ажлын хэсэг гарч байгаа, одоо шийдэх шийдлээ танилцуулна.

Ингээд санал хураалт явуулна. гишүүд үг хэлж дууслаа. Байнгын хорооны саналаар “Коронавируст халдвар covid-19-ийн цар тахлын үед санхүү эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг хэлэлцэх нь зүйтэй гэсэн саналын томьёоллоор санал хураалт явуулна. Саналыг гар өргөж явуулна.

“Их хуралдай” нэгдсэн хуралдааны танхим:15-11, “Жанжин Д.Сүхбаатар”-ын танхимаас: 12-11, “Их эзэн Чингис хаан” танхимаас санал хураалтад 10-8 дэмжлээ. Батнасан гишүүн үг хэлэх байсан боловч ороогүй байна, түүнийг анхаарч үзээрэй. “Их засаг” танхимаас: 7-7 дэмжлээ. Үлгэр жишээ “Үндсэн хууль” танхимаас: 6-5 дэмжлээ.

43 гишүүн дэмжиж, 86.0 хувийн саналаар хэлэлцэх нь зүйтэй гэж үзлээ. Тогтоолын төслийг хэлэлцэх нь зүйтэй гэж гишүүдийн олонх үзсэн тул төслийг үзэл баримтлалын хүрээнд хэлцэхийг дэмжсэн тооцон, анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлж байна.

***Дараагийн асуудалд орно.*** ***Коронавируст халдвар covid-19-ийн цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүдийн анхны хэлэлцүүлгийг явуулна.***

Төслийн анхны хэлэлцүүлгийг явуулсан талаарх Аюулгүй байдал, гадаад бодлогын байнгын хорооны санал, дүгнэлтийг Улсын Их Хурлын гишүүн, Аюулгүй байдал, гадаад бодлогын байнгын хорооны дарга Төмөрбаатарын Аюурсайхан танилцуулна. Аюурсайхан даргыг индэр урьж байна.

**Т.Аюурсайхан**: Улсын Их Хурлын дарга, эрхэм гишүүд ээ.

Монгол Улсын Их Хурлын гишүүн Жадамбын Энхбаяр, Хишгээгийн Нямбаатар нараас 2020 оны 4 дүгээр сарын 17-ны өдөр Улсын Их Хуралд өргөн мэдүүлсэн Коронавируст халдварын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн хэлэлцэх эсэх асуудлыг Улсын Их Хурал 2020 оны 4 дүгээр сарын 23-ны өдрийн нэгдсэн хуралдаанаар хэлэлцэж төслийг анхны хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороонд шилжүүлсэн билээ.

Улсын Их Хурлын даргын 2020 оны 4 дүгээр сарын 27-ны өдрийн 74 дүгээр захирамжаар хуулийн төслийг чуулганаар хэлэлцүүлэх бэлтгэл хангах, санал, дүгнэлтийн төсөл боловсруулах үүрэг бүхий ажлын хэсэг байгуулж, ажлын хэсгийн ахлагчаар Улсын Их Хурлын гишүүн Аюурсайхан, бүрэлдэхүүнд Улсын Их Хурлын гишүүн Баттөмөр, Бямбацогт, Ганбаатар, Нямбаатар, Оюунхорол, Оюунчимэг, Чойжилсүрэн болон ажлын дэд хэсгийн бүрэлдэхүүнд холбогдох бусад албан тушаалтнууд орж ажилласан. Ажлын хэсэг 2020 оны 4 дүгээр сарын 28-ны өдөр хуралдаж Монгол Улсын Ерөнхийлөгч, Ардчилсан намын зөвлөл болон Улсын Их Хурлын гишүүдээс гаргасан саналуудыг хэлэлцэж, хуулийн төслийн талаарх ажлын хэсгийн зарчмын зөрүүтэй саналын томьёоллыг бэлтгэсэн.

Аюулгүй байдал, гадаад бодлогын байнгын хороо 2020 оны 4 дүгээр сарын 28-ны өдрийн хуралдаанаараа Коронавируст халдварын цар тахлаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг хийж, уг төсөлтэй холбогдуулан ажлын хэсгээс боловсруулсан нийгэм, эдийн засагт үзүүлэх сөрөг нөлөөллийг бууруулах, цар тахлын голомтын бүсэд болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон тусгай албан хаагчдад зориулсан түрээслээд өмчлөх хэлбэртэй ипотекийн тусгай бүтээгдэхүүний талаар. Түүнчлэн энэ хуулийн биелэлтэд хяналт тавих үүрэгтэй түр хороог Улсын Их Хурлын бүх Байнгын хороод, Улсын Их Хурал дахь цөөнхийн төлөөллийг оролцуулан байгуулах тухай болон хуулийн төслийн зүйл, хэсэг, заалтыг уялдуулах, ойлгомжтой томьёолох зэрэг саналуудыг хэлэлцэж дэмжсэн болно.

Хуулийн төслийн нэрийг Коронавируст халдварын цар тахлаас урьдчилан сэргийлэх, тэмцэх нийгэм эдийн засагт үзүүлэх сөрөг нөлөөллийг бууруулах тухай гэж өөрчлөх санал гаргасан бөгөөд хуулийн төсөлтэй хамт өргөн мэдүүлсэн Гамшгаас хамгаалах тухай хуульд нэмэлт өөрчлөлт оруулах тухай хуулийн төслийн зохицуулалт нь 2020 оны 4 дүгээр сарын 21-ний өдөр өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай бие даасан хуулийн төсөлд тусгагдсан тул уг хуулийн төслийг хууль санаачлагчид буцаах нь зүйтэй гэж үзсэн.

Коронавируст халдварын цар тахлаас урьдчилан сэргийлэх, тэмцэх тухай хуулийн төсөлтэй хамт өргөн мэдүүлсэн Эрүүгийн хуульд нэмэлт, өөрчлөлт оруулах тухай, Зөрчлийн тухай хуульд нэмэлт, өөрчлөлт оруулах тухай, Зөрчил шалган шийдвэрлэх тухай хуульд нэмэлт оруулах тухай хуулийн төслүүдийн анхны хэлэлцүүлгийг явуулсан талаарх Хууль зүйн байнгын хорооны санал дүгнэлт болон зарчмын зөрүүтэй саналыг хэлэлцсэн.

Улсын Их Хурлын эрхэм гишүүд ээ,

Коронавируст халдварын цар тахлаас урьдчилан сэргийлэх, тэмцэх тухай хуулийн төсөл болон холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг явуулсан талаарх Аюулгүй байдал, гадаад бодлогын байнгын хорооны санал, дүгнэлт болон зарчмын зөрүүтэй саналын томьёоллыг хэлэлцэн, шийдвэрлэж өгөхийг хүсье.

Анхаарал тавьсанд баярлалаа.

**Г.Занданшатар**: Байнгын хорооны санал, дүгнэлттэй холбогдуулан асуулт асуух Улсын Их Хурлын гишүүд байна уу? Эрдэнэбат гишүүнээр Их танхим тасаллаа. Тамгын газар нэгтгээд өгье. “Их эзэн Чингис хаан” танхимаас Батнасан гишүүн асуулт асууя, Байнгын хорооноос.

**О.Батнасан**: Баярлалаа. Хуулийн төслийг дэмжиж байгаа. Гэхдээ би түрүүн үг хэлэх байсан, хамтатгаад үг хэлчихье. ер нь манайх цар тахлын үед нэлээд сайн ажиллаж байгаа. Ялангуяа Улсын онцгой комисс маш сайн ажиллаж байна, Эрүүл мэндийн яам. Засгийн газар, Их Хурал тодорхой арга хэмжээнүүдийг шат дараалалтай авч байгаа. Цаашдаа анхаарах нэг хэдэн асуудал байгаад байгаа юм. Энэ банк санхүүгийн салбарын шинэчлэлийн асуудлыг яаралтай хийх хэрэгтэй. Ер нь Монголбанкныхан хуулиа батлуулсан. Одоо Хөрөнгө оруулалтын банкны хууль гацаж байгаа, ер нь нэлээн явчихсан байгаа. Бид ажлын хэсэгт нь ажиллаж байгаа. Хөрөнгө оруулалтын банкны хуулийг батлах юм бол энэ үйлдвэрлэгчдийг дэмждэг төрийн бодлого нэлээн явах юм. Хөрөнгө оруулалтын банк бол хадгаламж авахгүй, зөвхөн зээл гаргана. Тэгэхдээ бодлогын ялангуяа энэ үйлдвэрийг дэмжих зээлүүдийг гаргахгүй бол ноолуурын асуудлыг ярьж байна шүү дээ. Ноолууран дээр яаж байна гэхээр, дотоодын аж ахуйн нэгжүүд хэрвээ хөл дээрээ зогсчихсон байсан бол энэ 10 мянган тонн ноолуурыг зах зээлд борлуулж, худалдаад авчих чадалтай болчихсон байсан.

Ер нь бодлогоор төр үйлдвэрийг дэмждэггүйн гай ингээд гарч байгаа юм. Дараагийн асуудал байгаа юм. Алтны зах зээл дэлхий дээр өсөж байгаа, зах зээлийн ханш. Тэр алттай холбоотой асуудлаар Засгийн газар, Монголбанк энэ салбарын яам нэлээн сайн ажиллах хэрэгтэй. Бас нэг асуудал бол нийгмийн даатгалын салбар байгаа юм. Манай нийгмийн даатгалын салбар алдангитай явдаг. 700 орчим тэрбум төгрөгийн алдагдал хүлээдэг байсан бол нийгмийн даатгалын шимтгэлийг чөлөөлснөөрөө 800 орчим тэрбум төгрөг болж байх шиг байна. Ер нь нийгмийн даатгал цаашдаа нийгмийн даатгал 20-30 жил төлчхөөд, нэг бол тэтгэвэрт гарч чаддаггүй, нэг бол тэтгэвэрт гараад ганц хоёр жил тэтгэвэр авчхаад хорвоогийн мөнх бусыг үзүүлчихдэг. Энэ хүмүүсийн насаараа хөдөлмөрлөж олсон хөлсний хөдөлмөрийнх нь үр шимээр хуримтлагдсан тэр мөнгийг ар гэрт, үр хүүхдэд нь өвлүүлэх талаар цаашдаа зоримог шийдвэр гаргах хэрэгтэй. Цар тахлын хувьд эдийн засгийн макро түвшний асуудлыг, цаашдаа улс орон яаж хөгжих вэ гэдэг асуудлыг шат дараалалтай авч явах нь зүйтэй юм. Нийгмийн даатгалын шимтгэл гэдэг төрийн мөнгө биш ээ. Энэ хүний хөдөлмөр хийж олсон мөнгөнийх нь дээж. Тэгэхээр энэ салбарт бас анхаарах нь зүйтэй шүү. Тэгээд хуулийн төслийг дэмжиж байгаа гэдгээ хэлье. Баярлалаа.

**Г.Занданшатар**: Батнасан гэж үг хэллээ. Бадмаанямбуугийн Бат-Эрдэнэ гишүүн.

**Б.Бат-Эрдэнэ**: Энэ хуулийн төсөлд Улсын Ерөнхийлөгчийн санал, энд асуудалтай Ардчилсан намын зөвлөл, бусад хүмүүсүүдийнхээ саналыг нэгтгэж авч чадсан уу? Бид нар ойлголтоо нэгтгэвэл ажил маань урагшлах, үр дүн нь илүү гарах нь ойлгомжтой асуудал шүү дээ. Тийм учраас энэ талаас нь нэлээн анхаарсан биз дээ гэдэг нэг ийм асуудал байна. Яагаад гэвэл, энэ хуулийн төсөл хэлэлцэгдэх үеэр нэлээн яригдаж байсан учраас би энэ зүйлийг тодруулж асуух гээд байгаа юм.

Хоёрдугаарт, энэ авч хэрэгжүүлэх арга хэмжээний хүрэх үр дүн тодорхой, хамрагдах хүрээ хязгаар нь ойлгомжтой байвал чухал байна. Энэ аюултай хижиг тахлын үед тэмцлийн хамгийн тэргүүн эгнээнд явж байгаа эрүүл мэндийн байгууллага, онцгой байдал, цагдаа, мэргэжлийн хяналт гээд бусад байгууллагын хүмүүсүүдэд хандсан, энэ хүмүүсүүдийн эрүүл мэнд, амь насыг хамгаалахтай холбоотой, нийгмийн баталгааг бий болгохтой холбоотой ийм багц асуудлууд орсон байх гэж бодож байна. Дээрээс нь ерөнхий авч хэрэгжүүлсэн арга хэмжээний хувьд бол хүнийхээ амь нас, эрүүл мэндийг, энэ өвчин тахлыг алдахгүй хяналтад байлгах энэ бодлого хамгийн чухал байсан гэдэг нь дэлхийн жишиг болоод байна шүү дээ. Манай Засгийн газраас авч хэрэгжүүлсэн бодлого хамгийн чухал байна.

Дараагийнх нь зэрэгцүүлээд араас нь эдийн засагтайгаа холбоотой аж ахуй, бизнесээ дампууруулчихгүй байх, хүмүүсүүдийнхээ орлогыг хадгалах, амьжиргааны түвшнийг унагачихгүй байх ийм бодлогоо зэрэгцүүлээд оруулж ирж байгаа нь их чухал байна.Улсын Их Хурлын түрүүний баталж гаргаж байгаа энэ тогтоолтой уялдаатай гэж байгаа учраас миний түрүүний тавьсан асуулт дээр бас тодорхой хариулт өгөөгүй л дээ. Хамгийн гол нь тэр хамрагдах гэж байгаа хүмүүсүүдийн юм нь их ил тод ойлгомжтой л байхгүй бол, яагаад гэвэл Монгол Улсын парламентад дандаа хувийн хэвшлийнхэн нэлээн ороод ирж суучихсан, тэр хүмүүсүүд ил, далд хэлбэрээр энэ хувийн аж ахуй бизнесүүдтэйгээ холбоотой байдаг учраас иргэд дургүй байна шүү дээ. Энэ чинь угаасаа парламентын ийм засаглал хөгжсөн улс оронд байдаггүй жишгийг манайд бизнестэй нь хольчихсон учраас энэ чинь явахгүй байгаа нь харагдаад байгаа юм. Заавал цаад талд нь нэг хувийн эрх ашиг байгаад байдаг учраас. Тийм учраас үүнийг нь ил тод, одоо яг ийм аж ахуйн нэгжүүд, ийм хүмүүст, ийм бүлэгтээ хүрэх юм аа гэдэг юмаа л зорилт бүлэг гэж одоо юугаа хэлэх юм. Тэр юм нь их тодорхой байгаасай, энэ талаас нь анхаарч үзсэн ийм зүйлүүд байгаа биз дээ.

Нөгөө талынх нь асуудал бол хүн амын өлсгөлөн, энэ хоол ундны дутагдалтай холбоотой ийм асуудал гарна шүү. Тийм учраас үүнийг одоо анхаарсан бодлого энд багтаж орж байгаа юу гэсэн нэг ийм зүйлүүдийг л би асууя.

**Г.Занданшатар**: Ажлын хэсгийг танилцуулна. Энэ Ерөнхийлөгчийн санал бусад зөвлөлийн санал ер нь хүчээ нэгтгэж хуулиа батлах ёстой гэсэн ийм агуулгатай асуулт асуусан гэж ойлгож байна.

Ажлын хэсгийн бүрэлдэхүүнийг танилцуулъя. Монгол Улсын Ерөнхийлөгчийн Тамгын газрын дарга З.Эрдэнэбат, Хууль зүй, дотоод хэргийн яамны Хууль зүйн бодлогын газрын дарга П.Сайнзориг, мөн яамны Хууль зүйн бодлогын газрын ахлах мэргэжилтэн Амгалан, Сангийн яамны Хуулийн газрын дарга З.Энхболд, Гадаад харилцааны яамны Ази Номхон далайн орнуудын газрын дэд захирал Д.Энхтайван, Эрүүл мэндийн яамны Төрийн захиргааны удирдлагын газрын дарга Цогтбаатар, Эрүүл мэндийн яамны Нийгмийн эрүүл мэндийн газрын дарга Энхзаяа, мөн яамны Төрийн захиргаа удирдлагын газрын Хуулийн хэлтсийн дарга Ганзориг, Монголбанкны Хууль эрх зүйн газрын эрх зүйн бодлогын газрын хэлтсийн дарга Эрдэнэхуяг, Монголбанкны ерөнхий эдийн засагч Д.Ган-Очир, Хил хамгаалах ерөнхий газрын Хилийн боомтын аюулгүй байдал шалган нэвтрүүлэх газрын дарга Мягмардорж, Гаалийн ерөнхий газрын Гаалийн зөрчилтэй тэмцэх хэрэг бүртгэх газрын орлогч дарга Очгэрэл, Цагдаагийн ерөнхий газрын Хуулийн хэлтсийн дарга Нямдаваа, Онцгой байдлын ерөнхий газрын Бодлого зохицуулалтын хамтын ажиллагааны газрын стратеги төлөвлөлтийн хэлтсийн дарга Баянмөнх, Тагнуулын ерөнхий газрын хэлтсийн дарга Нармандах, Зэвсэгт хүчний жанжин штабын Ажиллагааны удирдлагын газрын ахлах мэргэжилтэн Тамир, Мэргэжлийн хяналтын ерөнхий газрын Хууль зүйн мониторингийн хэлтсийн ахлах мэргэжилтэн Мөнхбаяр, Харилцаа холбооны зохицуулах хорооны Гэрээ эрх зүйн мэргэжилтэн Ууганбат, Монгол Улсын Их сургуулийн Хууль зүйн сургуулийн профессор, доктор Мөнхсайхан.

Асуултад Байнгын хороо Аюурсайхан гишүүн хариулна.

**Т.Аюурсайхан**: Бат-Эрдэнэ гишүүний асуултад хариулъя. Хууль санаачлагчдын төсөл дээр, энэ ажлын хэсэг дээр бас тодорхой саналууд гарсан. Нэгдүгээрт, Монгол Улсын Ерөнхийлөгч хуульд заасан бүрэн эрхийнхээ хүрээнд санал ирсэн. Ардчилсан намын зөвлөлөөс саналууд ирсэн. Мөн Улсын Их Хурлын гишүүдийн зүгээс саналууд ирсэн. Тухайлбал ажлын хэсэг дээр маш тодорхой саналуудыг тусгасан. Нэг зарчим нь хууль дээр ерөнхий зохицуулалтуудыг хийх шаардлагатай. Энэ коронавирусийн халдвараас сэргийлэх, тэмцэх нийгэм, эдийн засагт үзүүлэх сөрөг нөлөөллийг бууруулахад чиглэж, яг одоо тийм салбарыг тэгж дэмж, эсвэл одоо энэ эдгээр иргэдийг яг тэдэн төгрөгөөр дэмж гэдэг зүйл, заалтыг хуульд оруулах нь зохимжгүй. Гагцхүү ерөнхий байдлаар энэ зүйл, заалтуудыг хуульд оруулж тусгасан. Ардчилсан намын зөвлөлийн санал дээр жишээлбэл яг тийм бизнесийг, яг эдгээр иргэдийг тэдэн төгрөгөөр гэж байсан. Хуулийн төсөл болон ажлын хэсгийн зарчмын зөрүүтэй саналууд, хуулийн бас найруулга дээр ажилласны үр дүнд нэгдүгээрт, энэ цар тахлын голомтод болон эрсдэл бүхий нөхцөлд ажиллаж байгаа төрийн үйлчилгээний, захиргааны болон тусгай албан хаагчдын бас тодорхой дэмжсэн бодлого явуулах ёстой гэдэг ийм асуудлыг тусгаж өгсөн байгаа. Мөн өндөр настай, хууч өвчтэй, эрүүл мэндийн тогтмол тусламж үйлчилгээ шаардлагатай хөгжлийн бэрхшээлтэй, жирэмсэн иргэдэд үзүүлэх сөрөг нөлөөллийг бууруулах, эмзэг бүлгийн иргэдэд санхүүгийн дэмжлэг үзүүлэх гэдэг ерөнхий утгаар нь орсон байгаа.

Бизнес эрхлэгчдийн хувьд үндсэндээ яг тэр салбарыг гэж заах нь хууль дахин хэлэхэд зохимжгүй. Энэ ашиг сонирхлын асуудал үүснэ нэгдүгээрт. Хоёрдугаарт хуульд бас ийм зүйл, заалт заах боломжгүй. Тийм учраас хуулийн төслийн 10 дугаар зүйлд эдийн засгийн тодорхой салбарыг дэмжих зорилгоор мөн Монголбанкны зүгээс Төв банкны тухай хуулийн 5 дугаар зүйлд заасан үйл ажиллагааг явуулж 11 дүгээр зүйлд заасан арга хэрэгслийг ашиглана гэж оруулсан байгаа. Тэгэхлээр ямар салбарыг дэмжих вэ гэдгийг нь бид өнөөдөр тогтоохгүй. Гагцхүү үүнийг нь зах зээлийн судалгаагаар эрх бүхий байгууллагууд нь танхимтайгаа хамтарч байгаад, судалгаа хийж тогтоогоод, тодорхой салбарт чиглэсэн бодлого явуулна. Монгол Улсын Ерөнхийлөгчийн саналуудаас үндсэндээ энэ хуулийн төсөл, Улсын Их Хурлын холбогдох тогтоолын төсөл дээр шингэсэн байгаа. Тогтоолын төсөл дээр зарим объектуудыг энэ эрүүл мэндийн салбарын хэрэгцээнд авах талаарх заалтууд орсон байгаа. Эмзэг бүлгийн иргэдийг дэмжих, бизнесээ дэмжих, иргэдийн орлогыг хамгаалах энэ асуудлуудыг хуулийн төсөлд ерөнхий байдлаар оруулсан.

Мөн түүнчлэн хямралын эсрэг тусгай зорилтот санг арвижуулах, холбогдох санг арвижуулах. Ингэхдээ төсөв дотор зохицуулалт хийх ийм эрхийг нь Засгийн газарт олгосон байгаа. Энэ ерөнхий заалтуудаа бариад Засгийн газар илүү далайцтай арга хэмжээ авах, Монголбанк илүү бодитой арга хэмжээ авах ийм боломжтой болж байгаа гэдгийг хэлье.

**Г.Занданшатар**:Дондогдоржийн Эрдэнэбат гишүүн алга байна. Дуламсүрэнгийн Оюунхорол гишүүн асуулт асууна.

**Д.Оюунхорол**: Коронавирусын цар тахлаас урьдчилан сэргийлэх тэмцэх тухай хуулийн төслийг дэмжиж байгаа. Өнөөдөр ийм шинэ төрлийн шинэ нөхцөл байдал дэлхийн улс орнууд коронавирустэй, энэ халдварт өвчинтэй тэмцэх талаар үнэхээр сандарч байгаа. Энэ өвчний тоо өдөр бүр нэмэгдсэн хэвээрээ байгаа. Өнөөдрийн мэдээгээр 213 оронд 3 сая 115 мянган хүн коронавирусийн халдвараар өвчилсөн байна. 217 мянган хүн нас барсан байна. 928 мянган хүн эдгэрсэн байна гэсэн ийм статистик гарсан байна. Тэгээд Монголд харьцангуй гаднаас зөөвөрлөгдөн орж ирж байгаа. 38 тохиолдолд эдгэрсэн 10, эмчлүүлж байгаа 28, ажиглалтад 750 хүн байгаа гэж манай эрүүл мэндийн салбарынхан хэлсэн. Монгол Улсын Засгийн газар Онцгой комисс, Эрүүл мэндийн яам маань шуурхай арга хэмжээ авч үнэхээр зөв оновчтой шийдвэрүүд гаргаж, урьдчилан сэргийлэх арга хэмжээг маш сайн авч байгаа. Мэдээж хөл хорио тогтоосонтой холбоотойгоор үүсэж байгаа нөхцөл байдлуудаа уян хатан болгож зохицуулах хууль эрх зүйн орчин зайлшгүй шаардлагатай байсан учраас Нямбаатар гишүүн, Энхбаяр гишүүн хоёрын өргөн барьсан хууль зөв. Үүнийгээ зохицуулалтад нь оруулах, энэ хууль дотор ямар нэгэн салбарыг дэмжих, хувийн хэвшлийн тодорхой аж ахуйн нэгжийг, салбарыг дэмжье гэсэн ийм агуулга байхгүй гэж үзэж байгаа.

Харин бид нар ажлын хэсэг дээрээ ярьж байгаад, хөл хорио тогтоож байгаагаас үүдэн олон хүний амьжиргаа ажилгүй, орлогогүй болж байгаа иргэдийн тоо бол нэмэгдэж байна.

Нөгөө талаас гэвэл энэ бэрхшээлтэй олон асуудлаас болж тодорхой хүмүүс ядуурал руу гулсаж байна. Тийм учраас тогтворгүй орлогогүй хүмүүсийн хувьд амь зуулгынхаа төлөө өдөр бүр чадан ядан тэмцдэг. Үе дамжсан ядуу, орлогогүй сууя гэж хүн боддоггүй. Харамсалтай нь тодорхой төрийн дэмжлэг шаардлага бол үгүйлэгдэж байгаа. Тийм учраас энэ хүмүүст зориулсан тодорхой бодлогыг хэрэгжүүлэх арга хэмжээнүүдийг аваач ээ гэсэн. Харин үүнийг бид нар өчигдрийн Корона вирусийн талаар Их Хурлын даргын захирамжаар байгуулагдсан ажлын хэсэг ярилцаад тодорхой саналуудыг авсан. Энэ хуулиар бид нар 2020 оны төсвийн багц дотроо хөдөлгөхгүйгээр, орлого нэмэгдүүлэхгүйгээр, дотроо хөдөлгөөн хийгээд зохицуулалтаа хийх ийм боломжийг Засгийн газарт олгоё. Засгийн газрын олгох саналд иргэд рүү чиглэсэн тодорхой арга хэмжээнүүдийг аваач. Жишээлбэл, орлогогүй эмзэг байгаа, ажилгүй байгаа эмзэг бүлгийнхэндээ санхүүгийн дэмжлэг үзүүлэх механизмыг бий болгомоор байна аа гэдэг саналыг гаргасан.

Энэ бол дэлхийн олон улс оронд бас ийм арга хэмжээнүүдийг авч хэрэгжүүлж байна. Тэгэхээр үүнийг авъя. Нөгөө талаас энэ арга хэмжээнд тууштай ажиллаж байгаа эрүүл мэндийн салбарынхан, дээр нь төрийн тусгай албан хаагчдад, түрээслээд өмчлөх хэлбэртэй ипотекийн зээлийн багцыг гаргая. Өнөөдөр төрд ажиллаж байгаа хүмүүсээ бид нар үл хүндэлдэг болсон. Төрийн албан хаагчид нэг их өндөр цалин аваад л тансаглаад байгаа юм бол байхгүй. Төр ард түмний төлөө тангараг өргөснийхөө төлөө үнэхээр сайн ажиллаж байгаа. Жишээлбэл, манай эрүүл мэндийн салбарынхан, онцгойгийнхон, мэргэжлийн хяналтын газрынхан гээд. Ер нь ингээд бүх салбарт ажиллаж байгаа төрийн албан хаагчид энэ корона вирусийн халдварын эсрэг үнэхээр дорвитой шуурхай арга хэмжээнүүдийг авч байгаа. Гэхдээ бид нар дандаа хүнийг сайн одоо ажиллаж байна аа гэдэг нэг урмын үгээр мялаах биш. Тодорхой амь амьдралд нь асуудал шийдсэн нийгмийн бодлогын арга хэмжээнүүдийг авах шаардлагатай гэж үзсэн учраас энэ түрээслээд өмчлөх хэлбэртэй ипотекийн зээлийг. . . /хугацаа дуусав/.

**Г.Занданшатар**: Оюунхорол гишүүнд 1 минут.

**Д.Оюунхорол**: Энэ саналуудыг авсан байх аа гэж үзэж байгаа. Бид нар нэг зүйл дээр хүмүүс болгоомжлоод ярьж байна. 2020 оны төсөвт суусан хөрөнгө оруулалт төсвийг бүхэлд нь хөдөлгөх тухай асуудал бас бага гэж үзэж байгаа. Энэ дотроо худалдан авах ажиллагаанд зохион байгуулагдсан, тендер нь зарлагдсан, гүйцэтгэл нь сонгон шалгаруулалт нь хийгдчихсэн, ажил гүйцэтгэх гэрээгээ байгуулсан төсөл арга хэмжээ жишээлбэл сургуулийн барилга, эмнэлгийн барилга, зам гүүр ч гэдэг юм уу ингээд бүтээн босголтын энэ олон ажлуудын төсөв хөрөнгө болбол өөрчлөлт орохгүй татагдахгүй ээ гэж бодож байгаа юм. Үүнийгээ бол хөдөлгөөн хийхгүй шүү гэдгээ энэ удаагийн хуульдаа бас суулгаж өгсөн энэ хууль бол нэг удаагийн хууль учраас, илүү юмнуудаа бид нар нарийн зохицуулалттайгаар хийж чадсанаараа сайн болсон.

Тэгээд олон талаас нь ярьж байгаад 7 хэмжиж, 1 огтлоод энэ асуудлыг хурдан шуурхай шийдвэрлэх нь Монгол Улсын эдийн засагт, Монголын ард түмний амь амьжиргаанд дэм тус болно оо гэж бодож байна. Баярлалаа.

**Г.Занданшатар**: Үг хэлчихлээ дээ. Дондогдоржийн Эрдэнэбат гишүүн, Байнгын хорооноос асуулт асууна.

Дараа нь 53 зарчмын зөрүүтэй санал хураалт явуулна.

**Д.Эрдэнэбат**: Баярлалаа. Энэ хуультай холбогдуулаад Ардчилсан намын зөвлөл ажлын хэсэгт тодорхой саналуудыг хүргүүлсэн байгаа. Би тэгээд хэдэн тодруулга асуулт асууя. Энэ өгсөн саналууд дотроосоо. Энэ хуулийн эхний заалтад төсөвтэй холбоотой асуудлаар яах аргагүй Төсвийн тухай хуулийн 42 дугаар зүйлийн 1 дүгээр заалт зөрчигдсөн. Тэгээд Энхбаяр гишүүн маань ярихдаа төсвийн зохицуулалтыг хийх эрхийг олгож болногэсэн ийм утгатай зүйл хэлсэнтэй бид санал нэгдэхгүй байгаа. Яагаад гэвэл Төсвийн тодотголтой холбоотой, төсвийн зохицуулалттай холбоотой ялгаа байхгүй энэ 2 зүйл Үндсэн хуульд Улсын Их Хурлын онцгой бүрэн эрхэд хамаарах зүйл. Онцгой бүрэн эрхэд хамаарах гэж байгаа зүйлийг Засгийн газарт шилжүүлэх эрх Улсын Их Хуралд өөрт нь байхгүй юм. Тэгэхээр энэ зохицуулалтыг яаж хийсэн бэ гэдэг нэг дэх асуулт байна.

Хэрвээ энэ зохицуулалт хийгдээгүй энэ чигээрээ явж байгаа бол наадах чинь дараа нь Цэц уруу хүрэх маргааны сэдэв болж хувирна аа гэдгээс болгоомжилж би хэлж байгаа шүү. Хоёрт нь, энэ эдийн засгийн нөхцөл байдалтай холбогдуулаад 5 багц 38 саналыг удаа дараа өгсөн боловч энэ нэг ажил хэрэг болж чадахгүй л яваад байгаа юм. Тэгээд эцсийн энэ саналуудаасаа тодорхой 5 саналыг энэ ажлын хэсэгт хүргүүлсэн байгаа. Өнөөдрийн нөхцөл байдлаар энэ коронавирусээс үүссэн нөхцөл байдлыг харахад, нийт иргэдийн амьжиргааны түвшин, ажилгүйдлийн байдал өсөх тийшээгээ нэгэнт хандчихсан байгаа, бүгд ижил. Энэ бол иргэн ялгаа бол байхгүй, аливаа нэгэн ажил үйлсээрээ ялгарахгүйгээр.

Хоёрдугаарт, бүх аж ахуйн нэгжийн эдийн засгийн нөхцөл байдал маш их хүндэрч эхэлж байгаа. Тэгэхээр энэ иргэд аж ахуйн нэгжийг их, бага гэж ялгалгүйгээр бүгдэд нь энэ эдийн засгийнхаа цусны эргэлтийг тасалдуулахгүй байх энэ мөнгөний бодлогыг зайлшгүй хэрэгжүүлэх ёстой гэж бид ингэж үзэж, хэдэн тодорхой саналуудыг тавьсан. Энд нэгдүгээрт, одоо иргэн бүрд 1260 төгрөгийн нэг удаагийн санхүүгийн дэмжлэгийг төрөөс зайлшгүй мөнгөний бодлогоор төсөвтэй холбогдуулаад хийж өгөх ёстой гэдэг зарчмын санал.

Хоёрдугаарт, үйл ажиллагаа нь хүндрэлд орж байгаа аж ахуйн нэгжид 3 хувийн бага хүүтэй зээл авах боломжийг нээж өгөх санхүүгийн өсвөрийг шийдэх тухай асуудал байгаа юм.

Гуравдугаарт нь, экспортын бүтээгдэхүүн үйлдвэрлэгч аж ахуйн нэгжүүдэд дэмжлэг үзүүлэх, тэдгээрийн үйл ажиллагаанд төрийн хяналт тавих тухай заалтыг оруулаач ээ гэсэн хүсэлт, саналыг гаргасан.

Дөрөвдүгээрт, нэгэнт төсвийн тодотголыг зайлшгүй Их Хурал хийх үүрэгтэй учраас үр ашиггүй зардлууд болон хөрөнгө оруулалтын зарим зүйлүүдийг нь танаад, гамшгаас хамгаалах эрсдэлийн сан байгуулах нь бидний хүлээгдэж байгаа зүйл яах аргагүй мөн шүү гэж. Ингээд нэг ийм тодорхой хэдэн саналуудыг нэгдүгээрт тавьсан.

Дараагийн нэг асуудал нь болохлоороо, Эрүүгийн хуулийн нэмэлт, өөрчлөлт оруулж байгаа нь давхцсан зүйл байна. Үүнийгээ заавал Эрүүгийн хуульд оруулж хорих, шийтгэх юмыг энэ хуульд оруулах нь буруу гэдэг байр суурийг бид илэрхийлсэн. Дараагийн асуудал нь, Зөрчлийн тухай хуульд нэмэлт, өөрчлөлт оруулах тухай хуулийн төсөлдөө та нар маш их том, том хүнд торгуулийн ялуудыг оногдуулахаар оруулж ирсэн нь буруу гэж үзэж байгаа. Энэ хүндрэлийн үед тийм их хэмжээний торгууль төлөх иргэн, аж ахуйн нэгж байхгүй.

Тийм учраас энэ Зөрчлийнхөө хуульд байгаа торгуулийн заалт хэмжээг 2 дахин бууруулаач ээ ядахдаа. Амьдралынхаа нөхцөл байдал, эдийн засгийн нөхцөл байдал, энэ хүчний байдалтай уялдуулж үүнийгээ ухаалаг зохицуулалт хийгээч ээ гэдэг ийм саналуудыг тавьсан юм. Тэгээд миний зүгээс та бүхэнд Зөвлөлөөс тавьсан саналуудыг яг энэ хуульд ямар байдлаар тусгав? би энэ зарчмын зөрүүтэй саналууд дотор харахаар яг энийг туссан тийм гэсэн заалт ерөөсөө огт байхгүй байх юм.

**Г.Занданшатар**: Аюурсайхан, Аюулгүй байдал, гадаад бодлогын байнгын хорооны дарга.

**Т.Аюурсайхан**: Эрдэнэбат гишүүний асуултад хариулъя. Ардчилсан намын зөвлөлөөс ажлын хэсэгт тодорхой саналууд ирсэн. Сая асуултдаа дурдлаа.

Нэгдүгээрт, төсөвтэй холбоотой зохицуулалт байгаа. Энэ дээр үндсэндээ 7.1.2 дахь заалтыг хэлж байгаа байх. Төсөв хооронд зохицуулалт хийх асуудлыг зөвхөн Төсвийн хуулиар зохицуулна гэдэг асуудлыг тавьсан. Тэгэхээр хуулийн төслийн 7.2 дахь хэсгийг ажлын хэсэг найруулж, Байнгын хороо дэмжсэн. Энэ нь энэ хуулийн 7.1.2-т, заасан арга хэмжээг хэрэгжүүлэхэд Төсвийн тухай хууль, Төсвийн тогтвортой байдлын тухай хууль тогтоомжид өөрөөр заасан бол энэ хуулийг дагаж мөрдөнө өө гэдэг энэ заалт дэмжигдсэн байгаа. Тэгэхээр энэ хууль хоорондын зөрчил арилсан гэж бас үзэж байгаа. Улсын Их Хурлын холбогдох нэгж бүтцээс ч гэсэн ийм боломж байгаа гэж байна.

Хоёрдугаарт, онцгой бүрэн эрхээ шилжүүлж байгааг яаж зохицуулах вэ гэж байна. Энэ зохицуулалтыг нь бид судалж үзсэн. Бусад орны энэ гамшгаас хамгаалах онцгой байдлын үед ямар байдлаар эрхээ шилжүүлж байна гэдэг ижил төстэй хууль тогтоомжтой улсуудын туршлагыг судалсан. Өөрийнхөө улс орны хуулийн нөхцөлийг боломжийг судалсан. Ингээд энэ асуудлыг зохицуулахын тулд Улсын Их Хурал Түр хороо байгуулахаар энэ хуулийн хэрэгжилтэд, тухайлбал энэ дотор төсвийн тодорхой эрхийг Засгийн газарт шилжүүлж байгаа. Үүн дээрээ бүрэн шилжүүлэн орхиж байгаа биш Улсын Их Хуралд байнга хяналт тавина. Энэ хяналт тавихдаа Түр хороо тусгайлсан зориулалтын түр хороо байгуулна. Энэ түр хороонд Байнгын хороо болгоноос нэг, нэг төлөөлөл, цөөнхийн төлөөлөл орно. Ингээд сар тутам бас Улсын Их Хуралд мэдээлнэ.

Тийм учраас онцгой бүрэн эрхээ Улсын Их Хурал өөртөө хадгалж үлдэж байгаа гэж үзэж байгаа. Аж ахуйн нэгж бүрийг дэмжих, тодорхой 3 хувийн зээл гэсэн асуудал дээр үндсэндээ ерөнхий байдлаар нь 10 дугаар зүйл дээр оруулсан. Төв банкаар дамжуулаад, мөнгөний бодлогоор дамжуулаад Төв банкны тухай хуулийн 5, 11 дүгээр зүйлд заасан, нөөц боломжийг ашиглаад, хуулийн боломжийг ашиглаад аж ахуйн нэгжүүдээ зээлийн бодлогоор дэмжье. Энэ бол 10.1.1, 10.1.2 болон бусад зүйлүүд дээр ерөнхий байдлаар заагаад өгсөн байгаа. Чухам энэ зээлийн ямар боломж гарч ирэх вэ гэдгийг Монголбанк өөрөө түүнийг тогтоох ёстой. Энэ ч утгаар Монголбанканд тодорхой үүрэг чиглэлийг хуулийг оногдуулж байгаа. Экспортыг дэмжих, экспортын чиглэлийн аж ахуйн нэгжүүдийг дэмжих гэдэг талаар ажлын хэсэг дээр энэ санаа дэмжигдсэн. Байнгын хорооны хурал дээр дэмжигдээгүй, тийм учраас Улсын Их Хурлын чуулган дээр энэ саналыг дахин хураана гэдгийг танд дуулгая.

Төсвийн тодотгол хийж, гамшгаас хамгаалах эрсдэлийн сан байгуулна гэсэн саналыг тавьсан байгаа. Төсвийн тодотгол хийх асуудлыг Төсвийн тухай хуулийн 34 дүгээр зүйлээр маш тодорхой зохицуулсан учраас энэ хуульд давхар тусгах зохимжгүй гэж ажлын хэсэг үзсэн. Гамшгаас хамгаалах эрсдэлийн сан гэдэг дээр Монгол Улсын Ерөнхийлөгчөөс Хямралын эсрэг зориулалтын сан нэдэг санал ирсэн. Тэгэхээр Засгийн газрын Тусгай сангийн тухай хуульд маш тодорхой сангууд байга. Бид хуулийг шинэчлэн найруулсан. Тийм учраас шинэ сан байгуулах нь маш их процесстой, хүндрэлтэй. Энэ богино хугацаанд байгаа хямралын эсрэг холбогдох санг арвижуулах энэ заалтыг тусгаж өгсөн. Ардчилсан намын зөвлөлийн санал энд туссан. Энэ Эрүүгийн хууль болон Зөрчлийн тухай хууль дээр маш тодорхой арга хэмжээнүүд байгаа. Үүнийг Хууль зүйн байнгын хороо дээр дэмжигдээд, Аюулгүй байдлын байнгын хороон дээр дэмжигдсэн гэдгийг танд дуулгая.

**Г.Занданшатар:** Аюурсайхан гишүүн.

**Т.Аюурсайхан**: Эрдэнэбат гишүүний асуултад гүйцээж хариулъя.

Зөрчлийн тухай хууль, Зөрчил хянан шийдвэрлэх тухай хууль, Эрүүгийн хуульд тодорхой өөрчлөлтүүд энэ хуулийг дагаж орж байгаа. Хариуцлагын арга хэмжээнүүд бол ялгавартай байгаа. Тэгээд та хамгийн нэлээн хүндүүдийг нь хэллээ. Энэ нь үндсэндээ гамшиг, аюулт үзэгдэл, халдварт өвчин, осол, аюул нийгэмд үүссэн онцгой энэ эрсдэлтэй үед, энэ хорио цээр, хөдөлгөөний хязгаарлалт, тэдгээрийн дэглэм бусад журам, заавар шаардлагыг биелүүлээгүй, удаа дараа санаатайгаар саад учруулсан. Тэгээд санаатайгаар энэ гамшигт үед одоо нийгэмд үүссэн бусад эрсдэлийн үед олон нийтийг төөрөгдүүлэх худал мэдээлэл түгээсэн энэ үед иргэнийг 500 нэгжтэй тэнцүү, аж ахуй эрхлэгчийг 5 мянган нэгжтэй тэнцүү төгрөгийн торгуулийн арга хэмжээ байгаа юм. Хууль байнгын хороо энэ төслийг өргөн барьсан хэлбэрээр нь дэмжсэн. Зарим зүйл заалтыг зарим гишүүд тантай адилхан бууруулъя гэдэг саналыг тавьж байсан. Өнөөдөр санал хураана үүнийг бид шийдэх эрх боломжтой байгаа. Зарим гишүүд эсрэгээр нь бүр 1000 дахин нэмэгдүүлэх, өөрөөр хэлбэл иргэнийг 5 сая төгрөгөөр, аж ахуй нэгжийг 50 сая төгрөгөөр торгох хүртэл өсгөчихсөн байгаа. Түүнийг нь бид нар хэрхэвч зөвшөөрч болохгүй. Дахиад энд бид нар шийднэ.

Тийм учраас санал хураалтаараа таны хэлсэн асуудлуудыг бас шийдээд тухай бүрд нь та үгээ хэлээд ингээд явах боломжтой байгаа.

**Г.Занданшатар**: Лувсанцэрэнгийн Энх- Амгалан гишүүн асуулт асууна.

**Л.Энх-Амгалан**: Энэ хуулийн төслийг дэмжиж байгаа. Тэгээд Байнгын хорооны санал дүгнэлттэй холбогдуулаад хэд хэдэн асуудал байгаа юм.

Нэгдүгээр асуудал, Сая хэлсэн Д.Эрдэнэбатын гишүүнтэй адилхан саналтай байна. Улсын Их Хурал өөрийнхөө онцгой бүрэн эрхийн асуудал төсөвтэй холбоотой, төсвийн эрх шилжүүлэхтэй холбоотой асуудалд маш их болгоомжтой хандаж байгаа юм. Тэгэхээр Улсын Их Хурлын ганц онцгой бүрэн эрх улсын төсөв батлах, баталсан төсөвтөө хяналт тавих. Энэ төсвийн эрх мэдлийг шилжүүлэх нь Улсын Их Хурлын хяналт дор байх ёстой. Сая та хэлж байна л даа. Тусгай хороо байгуулаад, Байнгын хорооноос нэг, нэг хүн оруулъя гэж. Тэгэхээр яг энэ маань яг ажиллах уу, ажиллахгүй юу гэдэг дээрээ би нэлээн болгоомжлол байна, энэ зохицуулалтаа бид нар их сайн хармаар байна.

Хоёрдугаарт нь, Монголбанканд нэлээн эрх мэдэл өгч байна. Тэгээд бид нарт гашуун сургамжууд их байгаа шүү дээ. Нөгөө чоно борооноор гэдэг шиг, одоо маш буруу бодлогууд аваад хэрэгжүүлчихдэг. Тэгэхээр энэ нөхцөл байдлууд, өмнө гарсан алдаа дутагдлууд энэ үеэр дахин давтагдах. Эргээд энэ нь эдийн засаг, нийгэмд маш их том хохирол гарз учрах ийм нөхцөл байдлыг бид нар нээгээд өгчих вий дээ гэсэн ийм болгоомжлол байгаад байгаа юм. Тэгэхээр үүнийгээ бид нар их сайн харж зөв, зохицуулалтууд нэгдүгээрт хийх ёстой.

Гуравдугаарт, энэ хуулиар иргэн, аж ахуйн нэгжүүдийг маш их үүрэгжүүлж байгаа, зөв. Гэхдээ нөгөө талдаа энэ иргэн, аж ахуйн нэгжийн эрхийг хамгаалах талаар, хувь хүний эрхийг хамгаалах, аж ахуйн нэгжийн бизнесээ явуулах энэ эрхийг, энэ боломжийг хангах талаар бид нар бас нэлээн тийм зөв зохицуулалтууд зайлшгүй шаардлага байгаад байгаа юм. Янз бүрийн энэ хорио цээрийн үеийн, эдийн засгийн үеийн журмууд Засгийн газраас гарах гээд байна л даа. Энэ хууль батлагдаж гарахад. Тэгэхээр салбар, салбарын өөрийнх нь онцлог байгаа юм. Тэгэхээр яг одоо энэ хорио цээрийн үеийн эдийн засаг гэдэг чинь өөрөө шинэ ийм эдийн засгийн ийм нөхцөл байдал гарч ирж байгаа юм. Тэгэхээр улс орнууд болбол яаж энэ ажлын байраа хадгалж үлдвэл үлдээх вэ? Яаж энэ дотоодын үйлдвэрлэлээ хамгаалах вэ? гэдэг дээр олон тэрбум төгрөгийн энэ тусламж туслалцаа дэмжлэг нэг удаагийн нөхөн олговруудыг олгож эхэлж байна.

Хамгийн гол нь хорио цээр дэглэмийн үеийн энэ бизнесийн үйл ажиллагааг яаж бид нар тогтвортой явуулах вэ гэдэг дээр их чухал байгаа юм. Салбар бүхний энэ төрийн бус байгууллагуудын саналыг авч байж энэ журам хэрэгжихгүй бол бид нэг хууль гаргадаг, түүнийгээ дагаад баахан журам баталдаг. Ингээд энэ нь тэр нэг хорио цээрээсээ илүү их том хүнд нөхцөл байдлуудыг үүсгэх вий дээ гэсэн ийм болгоомжлол байгаад байгаа юм. Тэгээд хорио цэврийнхэн дэглэмээ тавья, дэглэм сахисан аж ахуйн нэгжүүд нь тэр үйлдвэрлэлүүд, энэ үйлчилгээний газрууд, хүнс, барааны захууд, таксины жолооч нар, малчид, хөдөө аж ахуйн салбарт ажиллаж байгаа энэ хүмүүс нь өөрсдөө нэг тийм бизнес, аж ахуйгаа эрхлээд явчих энэ боломжуудыг нь, нөгөө талаасаа энэ боломж, энэ эрхийг нь зайлшгүйгээр энэ хуулиар би баталгаажуулж өгөх ёстой шүү гэж бодоод байгаа юм, Аюурсайхан гишүүн ээ. Энэ дээр бид нар бүр онцгойлон анхаарах ёстой.

Одоо жишээ нь, аялал жуулчлалын салбар гэж байна. Одоо энэ дээр аялал жуулчлалын салбар байхгүй болчихлоо. Гэтэл дотоодын аялал жуулчлал гэдэг бол маш их том боломжууд байдаг. Аялал жуулчлалаар амьдардаг аймгууд байгаа шүү дээ. Манай Хөвсгөлөөс авахуулаад. Тэгэхээр энэ хорио цээрийн үеийн аялал жуулчлалын энэ үйл ажиллагааг чинь бид нар яаж тогтвортой явуулах юм. Яаж ажлын байрыг бий болгох юм гэдэг энэ асуудлууд бизнесийнхэнд их ойлгомжтой байх ёстой би бодоод байгаа. Энэ асуудал дээр зайлшгүй энэ хуулиудыг бид нар онцгойлон анхаарах ёстой.

Гуравдугаар асуудал, энэ гадаадад байгаа монголчуудын асуудал байгаа юм. 180 гаруй мянган монголчууд байна. Өнөөдөр эх орондоо ирье гэсэн, 20 гаруй мянган иргэд санал, хүсэлтээ өгчихсөн байна гэж яриад байна. Гэтэл манай Засгийн газар өөрсдөө энэ монголчууд олноор ажиллаж, амьдарч байгаа энэ улс орны Засгийн газруудтай хэлэлцээр хийж, наад зах нь гэхэд, тэнд нь эрүүл мэндийн даатгалд нь хамруулаад, анхан шатных нь тэр үзлэг оношилгоонд нь хамрах энэ эрх зүйн орчнуудыг нь бүрдүүлж ажиллах ёстой гэж ойлгоод байгаа юм.

**Г.Занданшатар**: Гишүүд асуулт асууж, хариулт авч дууслаа.

Одоо Байнгын хорооноос гаргасан зарчмын зөрүүтэй саналын томьёоллоор санал хураалт явуулна. Нийт 53 санал хураалт явуулах учраас гишүүд шуурхай тодорхой хандахыг хүсье.

Мэдээллийн технологийн хэлтэс шууд санал хураалт явуулах боломж нээгдсэн үү асуугаарай, шинэ дэгээр бол ipad-аар санал хураалт явуулах, гишүүд ipad-тай ирсэн байна уу, шалгаарай.

Байнгын хорооноос гаргасан зарчмын зөрүүтэй саналын томьёоллоор санал хураана.

**Нэг.Аюулгүй байдал, гадаад бодлогын**

**байнгын хороо дэмжсэн санал**

1.Төслийн 7 дугаар зүйлийн 7.1.3 дахь заалтыг доор дурдсанаар өөрчлөн найруулах:

“7.1.3.цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон төрийн тусгай албан хаагчдад зориулсан түрээслээд өмчлөх хэлбэртэй ипотекийн зээлийн тусгай бүтээгдэхүүний хүүгийн татаасаар Төв банкинд дэмжлэг үзүүлэх;”

Санал гаргасан:Улсын Их Хурлын гишүүн Т.Аюурсайхан, Б.Баттөмөр, С.Бямбацогт, Ж.Ганбаатар, Х.Нямбаатар, Д.Оюунхорол, М.Оюунчимэг, Б.Чойжилсүрэн /Цаашид “Ажлын хэсэг” гэх/

Санал хураалт явуулъя.

Үндсэн хуулийн танхим: 7-6

Их хуралдай танхим: 14-13

Их засаг танхим: 7-7

Жанжин Д.Сүхбаатар танхим: 14-14

Их эзэн Чингис хаан танхим: 11-7

46 гишүүн дэмжиж 86.8 хувийн саналаар дэмжигдлээ.

Энэ дээр өгөх нэг чиглэл байна. Хэл найруулгын хувьд цар тахлын голомт гэдэг нь дотооддоо халдвар авсан газруудыг хэлж байгаа юм. Үүнийг ингээд хэлчихвэл үүгээр чинь хязгаарлагдаад хэн ч авч чадахгүй болно. Энэ зээлийн бүтээгдэхүүнийг Монголбанк, Барилга, хот байгуулалтын яам, НОСК бүгд зөвлөлдөөд энэ бүтээгдэхүүнийг гаргаад тохирчихсон юм. Энэ хуулиар эрх зүйн орчныг нь нээж өгч байгаа юм. Ингэж хязгаарлаж хэрэггүй, ер нь эмч, эмнэлгийн ажилтнууд, төрийн үйлчилгээний ажилтнууд, төрийн албан хаагчдын ийм ипотекийн зээлийн тусгай бүтээгдэхүүнийг гаргах схем нь бэлэн болчихсон. Энэ дээр зөвхөн улсын төсөвт байгаа 34 тэрбум төгрөгний ипотекийн зээлийн хүүгийн татаасыг олгох асуудлыг шийдэж байгаа хэлбэр. Тэр утгаар нь эцсийн хэлэлцүүлэгтээ найруулж оруулж ирэхийг чиглэл болгож байна.

2.Төслийн 6 дугаар зүйлд доор дурдсан агуулгатай 6.2, 6.3 дахь хэсэг нэмэх, үүнтэй холбоотойгоор төслийн 6.1.4 дэх заалтыг хасах:

“6.2.Монгол Улсын Их Хурал энэ хуулийн биелэлтэд хяналт тавих үүрэг бүхий түр хороог Улсын Их Хурлын бүх Байнгын хороод болон Улсын Их Хурал дахь цөөнхийн төлөөллийг оролцуулан байгуулна.

6.3.Энэ хуулийн 6.2-т заасан түр хороо нь дараах чиг үүргийг хэрэгжүүлнэ:

6.3.1.энэ хуулийн биелэлтийг сар тутам нээлттэйгээр хэлэлцэх;

6.3.2.түр хорооноос шаардлагатай гэж үзвэл бусад Байнгын хороогоор биелэлтийг хэлэлцүүлэх санал гаргах.”

Санал гаргасан:Ажлын хэсэг

Санал хураалт явуулъя.

Үндсэн хуулийн танхим: 7-6

Их хуралдай танхим: 14-12

Их засаг танхим: 7-7

Жанжин Д.Сүхбаатар танхим: 14-14

Их эзэн Чингис хаан танхим: 11-7

46 гишүүн дэмжиж 86.8 хувийн саналаар дэмжигдлээ.

3**.**Төслийн 7 дугаар зүйлийн 7.2 дахь хэсгийг доор дурдсанаар өөрчлөн найруулах:

“7.2.Энэ хуулийн 7.1.2-т заасан арга хэмжээг хэрэгжүүлэхэд Төсвийн тухай хууль, Төсвийн тогтвортой байдлын тухай хууль тогтоомжид өөрөөр заасан бол энэ хуулийг дагаж мөрдөнө.”

Санал гаргасан:Ажлын хэсэг

Дондогдоржийн Эрдэнэбат гишүүн.

**Д.Эрдэнэбат**: Түрүүний хэсэг дээр нь би 6.2 гэдэг дээр, энэ Улсын Их Хурлын хуулиар ийм байдлаар хороо байгуулж болох байсан юм болов уу үгүй юм уу. Би түүнийг анхаараарай гэж хэлэх гэсэн юм. Одоо энэ 7.2-т, Төсвийн тухай хууль, Төсвийн тогтвортой байдлын тухай хууль тогтоомжид өөрөөр заасан бол энэ хуулийг дагаж мөрдөнө гэдэг чинь, тэр өөрөөр заасан байсан ч хамаа байхгүй энэ хуулиар явна гэдэг чинь тодотгол хийнэгэсэн үг шүү дээ. Тодруулга хийгээд зохицуулалт хийгээд явна гэсэн үг шүү дээ. Тэгээд дараа нь 4 дүгээрт нь төсөв, санхүүгийнхээ асуудлыг Засгийн газрын хуралдаанаар хэлэлцэж шийдвэрлэнэгэдэг чинь яг нөгөө зөрчил чинь хэвээрээ үлдсэн байгаа юм биш үү.

**Г.Занданшатар**:Гишүүд үг хэлж дууслаа.

Санал хураалт явуулъя.

Үндсэн хуулийн танхим: 7-6

Их хуралдай танхим: 14-12

Их засаг танхим: 7-7

Жанжин Д.Сүхбаатар танхим: 14-14

Их эзэн Чингис хаан танхим: 11-7

46 гишүүн дэмжиж 86.8 хувийн саналаар дэмжигдлээ.

4.Төслийн 7 дугаар зүйлд доор дурдсан агуулгатай 7.3 дахь хэсэг нэмэх:

“7.3.Энэ хуулийн 7.1.2-т заасан арга хэмжээг хэрэгжүүлэх саналыг санхүү, төсвийн асуудал эрхэлсэн төрийн захиргааны төв байгууллага боловсруулж, Засгийн газрын хуралдаанаар хэлэлцүүлэн шийдвэрлүүлнэ.”

Санал гаргасан:Ажлын хэсэг

Санал хураалт явуулъя.

Үндсэн хуулийн танхим: 7-6

Их хуралдай танхим: 14-12

Их засаг танхим: 7-7

Жанжин Д.Сүхбаатар танхим: 14-14

Их эзэн Чингис хаан танхим: 11-7

46 гишүүн дэмжиж 86.8 хувийн саналаар дэмжигдлээ.

5.Төслийн 7.1.18 дахь заалтын “үнийн зохицуулалт буюу бараа, бүтээгдэхүүний үнийг нэг хэмжээнд барихад чиглэсэн” гэснийг “үнэ тогтвортой байхад чиглэсэн төрийн зохицуулалтын” гэж өөрчлөх.

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 12-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 14-12

45 гишүүн дэмжиж энэ санал дэмжигдлээ.

6.Төслийн 7 дугаар зүйлийн 7.1.22 дахь заалтын “жирэмсэн, эмзэг бүлэгт үзүүлэх сөрөг нөлөөллийг бууруулах” гэснийг “жирэмсэн иргэдэд үзүүлэх сөрөг нөлөөллийг бууруулах, эмзэг бүлгийн иргэдэд санхүүгийн дэмжлэг үзүүлэх” гэж өөрчлөх.

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 12-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 15-12

46 гишүүн дэмжиж 86.8 хувийн саналаар дэмжигдлээ.

7.Төслийн 7 дугаар зүйлд доор дурдсан агуулгатай 7.1.24 дэх заалт нэмэх:

“7.1.24.Монгол Улсын Их Хурлын болон Аймаг, нийслэл, сум, дүүргийн иргэдийн Төлөөлөгчдийн Хурлын сонгууль зохион байгуулах үйл ажиллагааны явцад цар тахлаас урьдчилан сэргийлэх чиглэлээр шаардлагатай арга хэмжээг авч, холбогдох зардлыг шийдвэрлэх.”

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 12-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 15-13

47 гишүүн дэмжиж энэ санал дэмжигдлээ.

8.Төслийн 1 дүгээр зүйлийн “шуурхай гаргах” гэсний дараа “нийгэм, эдийн засагт үзүүлэх сөрөг нөлөөллийг бууруулах,” гэж, 7 дугаар зүйлийн 7.1.2 дахь заалтын “шийдвэрлэх,” гэсний дараа “хямралын эсрэг холбогдох санг арвижуулах” гэж, 7.1.8 дахь заалтын “хойшлуулах” гэсний дараа “,сургалтын төлбөрийг хөнгөлөх, дараагийн төлбөрт шилжүүлэх” гэж тус тус нэмэх.

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 11-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 15-13

47 гишүүн дэмжиж 87.5 хувийн саналаар дэмжигдлээ.

9.Төслийн 7 дугаар зүйлийн 7.1.4 дэх заалтын “эрүүл,” гэснийг, 7.1.14 дэх заалтын “оруулах,” гэснийг, 8 дугаар зүйлийн 8.1.3 дахь заалтын “хилийн боомтоор нэвтрүүлэх,”, “нэгдсэн” гэснийг, 9 дүгээр зүйлийн 9.17 дахь хэсгийн “хүмүүнлэгийн үүднээс”, “харьяалах улстай нь харилцан адил байх зарчмыг баримтлан” гэснийг тус тус хасах.

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 11-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 15-13

47 гишүүн дэмжиж 87.0 хувийн саналаар дэмжигдлээ.

**Л.Энх-Амгалан:**10.Төслийн 7 дугаар зүйлийн 7.1.5 дахь заалтын “иргэдийн талаар авах арга хэмжээний саналыг шийдвэрлэх” гэснийг “иргэдэд зохих дэмжлэг үзүүлэх” гэж, 8 дугаар зүйлийн 8.1.2 дахь заалтын “нэгдсэн журмыг баталж, нэвтрэх зөвшөөрөл олгох асуудлыг тухай бүр шийдвэрлэх” гэснийг “журмыг баталж хэрэгжүүлэх” гэж, 12 дугаар зүйлийн 12.2.3 дахь заалтын “зөвлөмжийн” гэснийг “шаардлагыг” гэж тус тус өөрчлөх.

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 11-7

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 15-13

47 гишүүн дэмжиж 87.3 хувийн саналаар дэмжигдлээ.

11.Төслийн 10 дугаар зүйлийн 10.1.1 дэх заалтыг доор дурдсанаар өөрчлөн найруулах:

“10.1.1.төгрөгийн болон банк санхүүгийн тогтолцооны тогтвортой байдлыг хангаж, эдийн засгийн тодорхой салбарыг дэмжих зорилгоор Төв банк /Монголбанк/-ны тухай хуульд заасан үйл ажиллагаа явуулж, хуульд заасан арга, хэрэгслийг ашиглах;”

Санал гаргасан:Ажлын хэсэг

Санал хураалт явуулъя.

Их эзэн Чингис хаан танхим: 11-6

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

Их хуралдай танхим: 13-13

46 гишүүн дэмжиж 88.5 хувийн саналаар дэмжигдлээ.

**12.**Төслийн 3 дугаар зүйлийн 3.3 дахь хэсгийн “Монгол Улсын Их Хурлын сонгуулийн тухай хуулиас бусад хуулийн дагуу олон нийтийг хамарсан үйл ажиллагаа” гэснийг “Монгол Улсын Их Хурлын сонгуулийн тухай болон Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хуулиас бусад хуулийн дагуу олон нийтийг биечлэн хамруулах арга хэмжээ” гэж өөрчлөх.

Санал гаргасан:Ажлын хэсэг

Санал хураалт явуулъя.

Их хуралдай танхим: 15-13

Их эзэн Чингис хаан танхим: 11-5

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

45 гишүүн дэмжиж 83.3 хувийн саналаар дэмжигдлээ.

13.Төслийн 4 дүгээр зүйлийн 4.1.1 дэх заалт, 4.1.8 дахь заалт, 4.1.10 дахь заалт, 9 дүгээр зүйлийн 9.6 дахь хэсгийг тус тус хасах.

Санал гаргасан:Ажлын хэсэг

Санал хураалт явуулъя.

Их хуралдай танхим: 15-11

Их эзэн Чингис хаан танхим: 11-5

Жанжин Д.Сүхбаатар танхим: 14-14

Үндсэн хуулийн танхим: 7-6

Их засаг танхим: 7-7

43 гишүүн дэмжиж 79.6 хувийн саналаар дэмжигдлээ.

14.Төслийн 4 дүгээр зүйлд доор дурдсан агуулгатай 4.1.11 дэх заалт нэмэх:

“4.1.11.“халдварын сэжигтэй” гэж хүн амын эрүүл мэндэд аюул занал учруулж болох эрсдэлд өртсөн буюу өртсөн байх магадлалтай, өвчин тараах эх үүсвэр байж болзошгүй хүн, гар тээш, ачаа, чингэлэг, тээврийн хэрэгсэл, бараа, шуудангийн илгээмжийг.”

Санал гаргасан:Ажлын хэсэг

Санал хураалт явуулъя.

Их хуралдай танхим: 15-10

Их эзэн Чингис хаан танхим: 11-6

Жанжин Д.Сүхбаатар танхим: 13-13

Үндсэн хуулийн танхим: 7-6

Их засаг танхим: 7-7

42 гишүүн дэмжиж 79.2 хувийн саналаар дэмжигдлээ.

15.Төслийн 7 дугаар зүйлийн 7.1.1 дэх заалтын “тогтоох” гэсний дараа “, зайнаас харьцах” гэж нэмж, “дэглэм” гэснийг хасах.

Санал гаргасан:Ажлын хэсэг

Аюурсайхан гишүүн:

**Т.Аюурсайхан**: Баярлалаа. 7.1.11-д, энэ заалтыг дэмжиж байгаа. Мөн гүйцээж найруулахын тулд цар тахлаас урьдчилан сэргийлэх, тэмцэх чиглэлээр хорио цээр хөдөлгөөний хязгаарлалт тогтоох зэрэг шаардлагатай арга хэмжээ авч, тэдгээрт мөрдөх дэглэм журам, зааврыг батлах гэдэг заалт байгаа. Тэгээд үүн дээр манай ажлын хэсгийн эрүүл мэндийн яамны дэд хэсгээс зэрэг шаардлагатай арга хэмжээг эрүүл мэндийн асуудал эрхэлсэн төрийн байгууллагын саналыг үндэслэн авч гэж гүйцээж найруулах санал нь орхигдсон байна. Энэ маш чухал ач холбогдолтой санал. Тийм учраас хуралдаан даргалагч та гүйцээж найруулахдаа анхаарах чиглэл өгвөл бид Байнгын хороон дээрээ эцсийн хэлэлцүүлэг дээр ердийн олонхоор шийдээд явах боломжтой болох юм. Танаас чиглэл өгөөч ээ гэж хүсэж байна.

**Л.Энх-Амгалан:** Аюурсайхан гишүүний гаргасан саналыг хоёрдугаар хэлэлцүүлэг эцсийн хэлэлцүүлэг дээр Байнгын хороон дээр гүйцээн боловсруулах чиглэлийг өгч байна.

Санал гаргасан:Ажлын хэсэг

Санал хураалт явуулъя.

Их хуралдай танхим: 15-10

Их эзэн Чингис хаан танхим: 11-6

Жанжин Д.Сүхбаатар танхим: 13-13

Үндсэн хуулийн танхим: 7-6

Их засаг танхим: 7-7

42 гишүүн дэмжиж 79.8 хувийн саналаар дэмжигдлээ.

16.Төслийн 5 дугаар зүйлийн 5.1.4 дэх заалтын “бүх нийтийн” гэснийг “нийгмийн” гэж, 7 дугаар зүйлийн 7.1.9 дэх заалтын “ерөнхий боловсролын” гэснийг “бүх шатны” гэж, мөн зүйлийн 7.1.15 дахь заалтын “болзошгүй гамшиг,” гэснийг “цар тахлын болон” гэж, “нөөцтэй байх ба нөөц” гэснийг “хүнсний болон бусад нөөцтэй байх ба нөөцийн жагсаалтыг баталж, түүнийг” гэж, 9 дүгээр зүйлийн 9.8 дахь хэсгийн “оруулахыг хориглоно” гэснийг “оруулахгүй байж болно” гэж, 12 дугаар зүйлийн 12.2.5 дахь заалтын “болон аюулгүй байдлыг” гэснийг “шаардлагыг” гэж тус тус өөрчлөх.

Санал гаргасан:Ажлын хэсэг

Санал хураалт явуулъя.

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 11-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-13

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

42 гишүүн дэмжиж 79.2 хувийн саналаар дэмжигдлээ.

17.Төслийн 7 дугаар зүйлийн 7.1.13 дахь заалтын “баривчлах” гэсний өмнө “төрөлжсөн асрамжийн газар, түүнчлэн эрүүлжүүлэх,” гэж, 7.1.16 дахь заалтын “нэмэгдэл” гэсний дараа “нэмэгдэл хөлс, нөхөн олговор,” гэж тус тус нэмэх.

Санал гаргасан:Ажлын хэсэг

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 11-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-13

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

42 гишүүн дэмжиж 79.2 хувийн саналаар дэмжигдлээ.

18.Төслийн 7 дугаар зүйлийн 7.1.19 дэх заалтыг доор дурдсанаар өөрчлөн найруулах:

“7.1.19.улсын хилээр нэвтрэх болон дотоодын зорчигч, тээврийн хэрэгслийн хөдөлгөөнд тодорхой хугацаанд хязгаарлалт хийх;”

Санал гаргасан:Ажлын хэсэг

Их хуралдай танхим/Улсын Их Хурлын гишүүн Д.Тогтохсүрэн/: 15-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 11-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-13

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

44 гишүүн дэмжиж 83.0 хувийн саналаар дэмжигдлээ.

19.Төслийн 8 дугаар зүйлд доор дурдсан агуулгатай 8.1.2 дахь заалт нэмж, дугаарыг өөрчлөх, мөн заалтын “8.1.1” гэсний дараа “, 8.1.2” гэж нэмэх.

“8.1.2.Монгол Улсад байгаа гадаад улсын иргэн буцах хүсэлт гаргасан тохиолдолд улсын хилээр нэвтрүүлэх асуудлаар холбогдох шийдвэр гаргах;”

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 11-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-13

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

43 гишүүн дэмжиж 81.1 хувийн саналаар дэмжигдлээ.

20.Төслийн 8 дугаар зүйлийн 8.1.1 дэх заалтын “холбогдох шинжилгээ хийлгэсэн эсэх,” гэснийг, 9 дүгээр зүйлийн 9.9 дэх хэсгийн “дэглэм,” гэснийг, 12 дугаар зүйлийн 12.2.8 дахь заалтын “эмчилгээ,” гэснийг тус тус хасах.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-8

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

21.Төслийн 9 дүгээр зүйлийн 9.2 дахь хэсгийг доор дурдсанаар өөрчлөн найруулах:

“9.2.Хилийн боомтоор нэвтэрч буй зорчигч, тээврийн хэрэгсэл, бараа, бүтээгдэхүүнд хяналт шалгалт хийх, халдварын сэжигтэй зорчигчийг илрүүлэх, тандах, тусгаарлалтад шилжүүлэх зэрэг хилийн нэвтрэх цэгт авч хэрэгжүүлэх хариу арга хэмжээний журмыг мэргэжлийн хяналтын асуудал эрхэлсэн Засгийн газрын гишүүн батална.”

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-8

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 79.2 хувийн саналаар дэмжигдлээ.

22.Төслийн 9 дүгээр зүйлийн 9.4 дэх хэсгийн “үндэслэн” гэсний дараа “эрүүл мэндийн асуудал эрхэлсэн төрийн захиргааны төв байгууллагаас олгосон нэг удаагийн импортын лицензээр” гэж нэмэх.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-8

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

23.Төслийн 9 дүгээр зүйлийн 9.5 дахь хэсгийг доор дурдсанаар өөрчлөн найруулах:

“9.5.Коронавируст халдвар /COVID-19/-ын эмчилгээнд шаардлагатай шинэ төрлийн эм, ариутгал халдваргүйтгэлийн бодисыг түргэвчилсэн журмаар бүртгэнэ.”

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-8

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

38 гишүүн дэмжиж 70.4 хувийн саналаар дэмжигдлээ.

24.Төслийн 9 дүгээр зүйлийн 9.14, 9.15 дахь хэсгийг хасах.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-7

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

37 гишүүн дэмжиж 68.5 хувийн саналаар дэмжигдлээ.

25.Төслийн 9 дүгээр зүйлийн 9.16 дахь хэсгийн “Төөрөгдүүлэх” гэснийг “Цар тахлын талаар олон нийтийг төөрөгдүүлэх, илт” гэж, 13 дугаар зүйлийн 13.2.6 дахь заалтын “олон нийтийг хамарсан” гэснийг “энэ хуулийн 7.1.1-д заасан журамд хориглосон хэлбэрээр олон нийтийг биечлэн хамруулах” гэж, 16 дугаар зүйлийн “болон” гэснийг “, эсхүл” гэж тус тус өөрчлөх.

Санал гаргасан:Ажлын хэсэг

Энхтүвшин гишүүн.

**Ө.Энхтүвшин**: Санал хураачихлаа л даа. Уг нь түрүүчийнх дээрээ хэлэх гэсэн юм. Энэ 9.14 ялангуяа их хэрэгтэй заалт хасагдаж байгаа юм. Энэ яагаад хасав. Тэр харилцаа холбооны зохицуулах хороо нь цар тахлын үед болзошгүй эрсдэлээс урьдчилан сэргийлэх түүнтэй тэмцэх олон нийтийг төөрөгдүүлэх мэдээ мэдээллийг таслан зогсоох зорилгоор цахим хуудас болон олон нийтийн сүлжээний хандалтыг түр хязгаарлах, тархалтыг бууруулах арга хэмжээг эрх бүхий байгууллагын саналыг үндэслэн нэн даруй авна гэсэн ийм юм хасагдчихлаа. Энэ уг нь их чухал юм байсан юм. Энэ яагаад хасагдчихсан юм бол. Үүнийг эргэж харах арга байна уу?

**Л.Энх-Амгалан**: Санал хураалт хийчихсэн. Аюурсайхан гишүүн Байнгын хорооны дарга нэг тайлбар хэлээтэх.

**Т.Аюурсайхан**: Яг хууль дээр журмаар зохицуулах боломжтой нэлээн хэд хэдэн заалтууд байгаа. Ялангуяа хориглох, хаах, хязгаарлах энэ асуудлуудыг аль болохоор хуульд тусгахгүй, журмаар нь зохицуулах ийм зарчмыг ажлын хэсэг дээр баримталсан. Одоо санал хураах гэж байгаа 9.16-д, энэ төөрөгдүүлэх худал мэдээлэл цахим орчинд тархахаас сэргийлэх зорилгоор цахим орчинд зохицуулах хийх журмыг цагдаагийн төв байгууллага болон Харилцаа холбооны зохицуулах хороо хамтран баталж, хэрэгжилтэд нь хяналт тавина гэсэн учраас журмаараа эдгээр харилцаагаа зохицуулаад, хэрэгжилтэд нь хяналт тавих боломжтой гэж үзсэн учраас иймэрхүү эрх бүхий албан тушаалтанд нь журам гаргаж хэрэгжүүлэх эрхийг нь хуулиар өгчхөж байгаа учраас журмаар зохицуулах боломжтой харилцаануудыг нь хуулийн төслүүд дээр байх зохимжгүй гэж үзсэн.

**Л.Энх-Амгалан**: Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-8

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

38 гишүүн дэмжиж 70.4 хувийн саналаар дэмжигдлээ.

26.Төслийн 12 дугаар зүйлийн 12.3 дахь хэсгийг хасах.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

27.Төслийн 13 дугаар зүйлийн 13.2.5 дахь заалтын “ажилтны” гэсний өмнө “хорио цээр, хөдөлгөөний хязгаарлалт, тусгаарлалтын дэглэмд байгаа” гэж нэмэх.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

38 гишүүн дэмжиж 70.6 хувийн саналаар дэмжигдлээ.

28.Төслийн 13 дугаар зүйлд доор дурдсан агуулгатай 13.2.9 дэх заалт нэмж, дугаарыг өөрчлөх:

“13.2.9.цар тахлын үед өндөр настай, хууч өвчтэй, эрүүл мэндийн тогтмол тусламж, үйлчилгээ шаардлагатай, хөгжлийн бэрхшээлтэй, жирэмсэн, эмзэг болон эрсдэлт бүлэгт үзүүлэх сөрөг нөлөөллийг бууруулах;”

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-6

Их засаг танхим/Улсын Их Хурлын гишүүн Ц.Цогзолмаа/: 7-7

38 гишүүн дэмжиж 70.4 хувийн саналаар дэмжигдлээ.

29.Төслийн 18 дугаар зүйлийг доор дурдсанаар өөрчлөн найруулж, төслийн 3 дугаар зүйлийн гарчгаас “,хугацаа” гэснийг, мөн 3 дугаар зүйлийн 3.2 дахь хэсгийг тус тус хасах.

“18 дугаар зүйл.Хуулийн үйлчлэх хугацаа

18.1.Энэ хууль 2020 оны 12 дугаар сарын 31-ний өдрийг хүртэл үйлчилнэ.

18.2.Энэ хуулийн 18.1-д заасан хугацааг Улсын Их Хурал зургаа хүртэл сараар нэг удаа сунгаж болно.”

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

30.Төсөлд “бүрэн эрх” гэж хэрэглэснийг “арга хэмжээ” гэж өөрчлөн ялгаатай хэрэглэсэн үгийг жигдлэх.

Энд найруулгын юм байх шиг байна, Аюурсайхан дарга аа.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

31.Төслийн 10 дугаар зүйлийн 10.1.1 дэх заалтын “дэмжих” гэсний дараа “, банкны санхүүгийн байдлыг сайжруулах” гэж, “зорилгоор” гэсний дараа “банкинд зээл олгох” гэж нэмэх**.**

Санал гаргасан:Улсын Их Хурлын гишүүн Т.Аюурсайхан

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 7-7

39 гишүүн дэмжиж 72.2 хувийн саналаар дэмжигдлээ.

32.Төслийн 10 дугаар зүйлд доор дурдсан агуулгатай 10.2, 10.3 дахь хэсэг нэмэх:

“10.2.Энэ хуулийн 10.1.1-д заасан зээл, хэлцлийн нөхцөл, шаардлагыг Монголбанк тогтооно.

10.3.Энэ хуулийн 10.1.1-д заасан арга хэмжээг авахад Төв банк /Монголбанк/-ны тухай хуулийн 23 дугаар зүйлийн 1 дэх хэсгийн 2, 4, 7 дахь заалт хамаарахгүй.”

Санал гаргасан:Улсын Их Хурлын гишүүн Т.Аюурсайхан

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8

40 гишүүн дэмжиж 72.7 хувийн саналаар дэмжигдлээ.

33.Төслийн нэрийг “Коронавируст халдвар /COVID-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хууль” гэж өөрчлөх.

Санал гаргасан:Улсын Их Хурлын гишүүн Ж.Энхбаяр

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8

40 гишүүн дэмжиж 72.7 хувийн саналаар дэмжигдлээ.

34.Төслийн 7 дугаар зүйлд доор дурдсан агуулгатай 7.1.25 дахь заалт нэмэх:

“7.1.25.үр тарианы болон хүнсний ногооны үрийн нөөц бүрдүүлэх, газар тариалангийн ургац тасалдахаас сэргийлэх арга хэмжээг зохион байгуулах;”

Санал гаргасан:Улсын Их Хурлын гишүүн Н.Оюундарь

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-11

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8

55 гишүүн оролцож, 42 гишүүн дэмжиж 76.3 хувийн саналаар дэмжигдлээ.

35.Төслийн 15 дугаар зүйлийн 15.1 дэх хэсгийн “төсөв санхүү дутагдалтай” гэснийг хасах.

Санал гаргасан:Улсын Их Хурлын гишүүн Л.Болд

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-9

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8

40 гишүүн дэмжиж 72.7 хувийн саналаар дэмжигдлээ.

Ингээд Байнгын хорооны дэмжсэн саналын томьёоллоор санал хураалт явуулж дууслаа.

**Хоёр.Аюулгүй байдал, гадаад бодлогын**

**байнгын хороо дэмжээгүй санал**

**Л.Энх-Амгалан**:1.Төслийн 10 дугаар зүйлд доор дурдсан агуулгатай 10.3 дахь хэсэг нэмэх:

“10.3.Цар тахлын үед банкны харилцах дансанд хүү тооцохгүй, гадаад валютын хадгаламжийг албан журмын даатгалд хамруулахгүй бөгөөд иргэн, хуулийн этгээд хоорондын гүйлгээг үндэсний мөнгөн тэмдэгтээр гүйцэтгэнэ.”

Санал гаргасан:Ажлын хэсэг

Мөнхбат, Энхбаяр гишүүн.

**Ж.Мөнхбат**: Аюулгүй байдал, гадаад бодлогын байнгын хорооны дэмжээгүй саналын 2, З, 4 дээр нь үг хэлье гэсэн санал өгч байна. Өөрөөр хэлбэл дараагийн санал дээр.

**Л.Энх-Амгалан**: Ж.Энхбаяр гишүүн үг хэлье.

**Ж.Энхбаяр**: Энэ цар тахлаас урьдчилан сэргийлэх түүнтэй тэмцэх тухай энэ хуулийн маань гол зорилго яг өнгөрсөн 100-гаад хоногт болсон үйл явц, дэлхийн улс орнууд энэ цар тахалтай хэрхэн тэмцэж байгаа туршлага, алдаа, оноог нэгтгээд Монгол Улс энэ тахлыг дотооддоо тараагаагүй амжилттай хадгалах, цаашид өвчин дотоод тархахаас урьдчилан сэргийлэх үүднээс яг энэ тэргүүн эгнээнд ажиллаж байгаа төрийн албан хаагчид, үйлчилгээний албан хаагчдын нийгмийн асуудлын баталгааг хангах, салбар хоорондын уялдааг хангах, нийгмийн эрүүл мэндийг хамгаалахын тулд шаардлагатай зарим эрхийн хязгаарлалтуудыг хийх, Засгийн газар, Онцгой комиссын үйл ажиллагааг тодорхой болгох мэтийн үйл ажиллагааны чиглэлийн зүйлүүдийг тусгасан ийм хууль байсан.

Ажлын хэсэг ажиллаад эдийн засгийн бодлогын асуудлуудын багцуудыг нь оруулж ирж байна. Энэ зохимжийн хувьд цар тахал, вирусээс урьдчилан сэргийлэх, түүнтэй тэмцэх хууль байгаа юм. Эдийн засгийн асуудлыг зохих ёсоор Эдийн засгийн байнгын хороо болон Засгийн газар санаачлаад, Улсын Их Хурлын тогтоолоор батлаад явах нь зүйтэй байдаг. Өмнө нь 2008 оны нэг хямралын үе, дараагийн Америкийн хөрөнгийн зах зээлд болсон ипотекийн зээлтэй холбоотойгоор өнгөрсөн хугацааны хямрал гээд энэ бүх 2 эдийн засгийн хямралыг Улсын Их Хуралд авахдаа дандаа Их Хурлын тогтоолын төслөөр асуудлыг тавьж Засгийн газарт үүрэг өгч, түүндээ хяналт тавиад явдаг. Энэ нь их зохистой байсан. Гэтэл Энхбаяр, Нямбаатар нарын өргөн барьсан хуульд ийм эдийн засгийн том асуудлуудыг оруулж байгаа нь би зохимжтой зүйл гэж үзэхгүй байгаа. Үүгээр банкны харилцааг зохицуулах, зээлийн харилцааг зохицуулах, валютын харилцааг зохицуулах, хүүгийн харилцааг зохицуулах, зээлийн эргэн төлөлт ипотекийн гээд барилгын салбарын гээд ийм том асуудлууд орж ирж байгаа нь тийм таатай зүйл ер нь биш, буруу жишиг байгаа юм.

Тийм болохоор би хууль санаачлагчийн хувьд энэ саналуудыг дэмжихгүй, Байнгын хороо дэмжээгүй саналыг дэмжихийг хүсэж байна. Үүнийг босгох гэж гишүүд нэлээн ажиллаж байна. Энд зарчмын ийм өөр зүйл юм шүү. Эдийн засгийн асуудал тусдаа. Энэ өвчинтэй холбоотойгоор өвчнийг тогтоон барих нэг том бодлогын асуудал гэдэг нь гол цөм юм байгаа юм. Үүнээс үүсэх эдийн засгийн асуудлыг бол тусад нь Их Хурал бодлого гаргаж авч явах учиртай. Гэтэл энэ хоёрыг энд гишүүний санаачилсан хууль дээр нийлүүлж байгаа байдал нь дараа дараагийн сөрөг үр дагавар үзүүлнэ. Яагаад гэвэл энэ хууль Энхбаярын өргөн барьсан хууль гэдгээр Монголын парламентын түүхэнд үлдэнэ. Энэ хямралыг давахад Монгол Улсын Их Хурлын баталсан хууль нь өргөн барьсан хүний нэрээр үлддэг. Тэгэхээр би энд туйлын их болгоомжилж хандаж байгаа шүү.

**Л.Энх-Амгалан**: Санал хураалт. Дэмжээгүй саналыг дэмжиж байж дэмжигдэхгүй гэсэн үг. Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-4

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-3

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 12-7

Үндсэн хуулийн танхим/Улсын Их Хурлын гишүүн Б.Саранчимэг/: 7-7 гишүүн дэмжихгүй гэсэн санал өгч байна. Дараагийн заалт дээр Болд гишүүн саналаа хэлнэ гэсэн.

Их засаг танхим/Улсын Их Хурлын гишүүн Ц.Цогзолмаа/: 8-7 гишүүн дэмжсэнгүй.

54 гишүүн оролцож, 14 гишүүн дэмжиж, энэ Байнгын хорооны дэмжээгүй санал дэмжигдэж байна.

2.Төслийн 10 дугаар зүйлд доор дурдсан агуулгатай 10.2.3 дахь заалт нэмэх:

“10.2.3.цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээний, захиргааны болон төрийн тусгай албан хаагчдад зориулсан түрээслээд өмчлөх хэлбэртэй ипотекийн зээлийн тусгай бүтээгдэхүүн гаргах;”

Санал гаргасан:Ажлын хэсэг

Оюунхорол, Ж.Мөнхбат, Болд, Оюунчимэг гишүүн.

Оюунхорол гишүүн.

**Д.Оюунхорол**: Энэ covid-19-ийн хуулийн 10.2.3 гэдэг саналыг бид нар оруулсан. Энхбаяр гишүүний сая хэлдгээр covid-19-ийн үед энэ өвчнөөс урьдчилан сэргийлэх, энэ өвчинтэй тэмцэх ийм арга хэмжээнүүдийг авч хэрэгжүүлэх ёстой. Гэхдээ өнөөдөр энэ одоо өвчнөөс үүдэлтэйгээр, хөл хорио тогтоосноос үүдэж олон хүмүүс ажилгүй, орлогогүй бас амьжиргаанд нь нөлөөлж байгаа ядуурал руу гулсаж байгаа ийм асуудал байгаа учраас, ер нь дэлхийн бүх улс орон ийм тодорхой эдийн засгийн дэмжлэг урамшуулал үзүүлэх арга хэмжээнүүдийг авч хэрэгжүүлж байна. Тийм учраас одоогийн бид нарын одоо батлах гэж байгаа хууль маань нэг удаагийн хэрэглэгдэх хууль учраас энэ хууль нь дотроо цар тахлын голомтот болон эрсдэл бүхий нөхцөлд үүрэг гүйцэтгэж байгаа төрийн үйлчилгээний болон захиргааны, төрийн тусгай албан хаагчдад орон сууц түрээслээд, өмчлөх хэлбэртэй ипотекийн зээлийн тусгай бүтээгдэхүүн гаргах нь бол зөв өө гэж үзэж байгаа юм.

Ер нь бол энэ covid-19-ийн ийн тухай хууль батлан гараад яг хэрэгтэй хүнд наалдчихмаар нэг ийм тодорхой шийдвэрүүдийг бид нар бол гаргаж өгөх ёстой гэж үзэж байгаа юм. Мэдээж бид нар урьдчилан сэргийлэх, тэмцэх хамгаалах арга хэмжээнүүдээ авна. Дээр нь нэмээд бид нар хүнд чиглэсэн ийм арга хэмжээнүүдийг авч, илүү одоо сайжруулж өгөх ёстой гэж үзсэн учраас ийм саналыг бол оруулсан. Энд олон нийтийн зүгээс ер нь ирж байгаа хамгийн том дэмжлэг хүсэж байгаа саналууд шүү гэж хэлмээр байна. Тийм учраас энэ саналыг бол дэмжих ёстой гэж үзэж байгаа юм.

**Л.Энх-Амгалан**: Ж.Мөнхбат гишүүн.

**Ж.Мөнхбат**: Энэ covid-19-ийн хуульд орж ирж байгаа хамгийн чухал асуудал энэ. Улсын Их Хурлын даргын захирамжаар байгуулагдсан Улсын Их Хурлын гишүүн Баттөмөрөөр ахлуулсан ажлын хэсгийн оруулж ирсэн санал байгаа юм. Өнөөдөр бид нар covid-19-ийн нөхцөл байдал, энэ урьдчилан сэргийлэх, тэмцэх, энэ үүссэн нөхцөл байдлын үед хэрхэн яаж ажиллах вэ. Ард иргэд, улс орноо яаж энэ нөхцөл байдлаас авч гарах вэ гэдэг асуудлыг энэ covid-19-ийн хуулиараа ярьж байгаа юм. Тэгээд 2 дугаар асуудал, манай ажлын хэсэгт Барилга, хот байгуулалтын яамны оруулж ирсэн, одоо Баделхан сайд үгээ хэлэх байх, оруулж ирсэн санал байгаа юм. Цар тахлын голомтод болон эрсдэл бүхий нөхцөлд үүрэг гүйцэтгэж байгаа энэ төрийн үйлчилгээний, тусгай, захиргааны албан хаагчдад зориулсан түрээслээд, өмчлөх хэлбэртэй ипотекийн зээлийн тусгай бүтээгдэхүүн гаргана гэсэн ийм асуудал орж ирж байгаа юм.

Энэ бид нарын өмнөөс эрсдэл үүрээд, эрүүл мэнд, амь насаараа дэнчин тавиад, энэ эх орондоо Монгол Улсад коронавирус гэдэг юмыг тархаахгүй, халдаахгүй, нэвтрүүлэхгүй гэдэг энэ фронт дээр амь биеэ эрсдэлд оруулаад ингээд зүтгэж байгаа энэ хүмүүст бид нар Монголын төр, энэ Монгол Улсын Их хурал, төрийн эрх барих дээд байгууллага сэтгэл гаргах ёстой гэж ингэж бодож байгаа юм. Тийм учраас эд нар бол цалин суух нь өндөр биш, түрээслээд түрээсийнхээ сарын мөнгийг нь төлөөд, тэгээд яваандаа энэ байр нь энэ эрүүл мэндийн салбарынхны, энэ төрийн үйлчилгээний салбар, төрийн тусгай, онцгой энэ цагдаа гээд зөндөө хүмүүс байна шүү дээ, мэргэжлийн хяналт гээд. Энэ хүмүүст зориулсан ипотекийн тусгай бүтээгдэхүүн гаргах ийм асуудал орж ирж байгаа юм, энэ нэгдүгээр асуудал. Одоо энэ дэмжээгүй саналын 2 дээр байгаа.

Тэр дэмжээгүй саналын 4 дээр байгаа зүйл байгаа юм. Ипотекийн зээлийн эргэн төлөлтийн хугацааг зээлийн үндсэн болон зээлийн төлбөрийн үлдэгдэл хэмжээг нэмэгдүүлэх гээд нийт 6 хүртэлх сараар сунгах асуудлыг Засгийн газартай хамтран хэрэгжүүлнэ гэж байгаа юм. Өнөөдөр Монгол Улсад ипотекийн зээлтэй 65 мянган өрх байгаа. Нэг өрхөд дунджаар 3 иргэн амьдардаг гэвэл энэ 200-аад мянган иргэний асуудал. Энэ иргэдийгээ энэ хүнд үед нь ипотекийн зээлийн дарамт шахалтаас чөлөөлж, дарамтыг нь 6 сараар эргэн төлөлтийг нь хойшлуулж өгье гэсэн ийм зүйл оруулж ирж байгаа юм. Монгол Улс 200 мянган иргэнээ бодох цаг болсон гэж ингэж бодож байгаа юм.

Дараа нь барилгын салбарын зээлийн чанар муудахаас сэргийлэх, ажлын байрыг хадгалах зорилгоор Монголбанкнаас олгосон санхүүжилтийн үндсэн төлбөрийн эргэн төлөлтийн хэмжээгээр орон сууцны ипотекийн зээлийг үргэлжлүүлэн санхүүжүүлэх гэдэг энэ асуудал байгаа. Өнөөдөр Монгол Улсад 100-аад мянган ажлын байр энэ барилгын салбарт байж байна. Барилгын салбар энэ асуудлаас болоод унава маш хүнд байдалд орно, эдийн засгийн том эрсдэлд орно. Улаанбаатар хотод ипотекийн зээлийн эрэлт улам ихсэж байна.

Тийм учраас Монголбанк энэ асуудлыг нь өөрөө зохицуулаад, ингээд цаашаа явъя гэсэн ийм асуудлуудыг оруулж ирсэн юм. Тэгээд энэ нь covid-19-ийн хэмжээнд ажлын байрыг хадгалах, энэ тэргүүний фронтод тэмцэж байгаа нөхдөө дэмжих, энэ 65 мянган өрх буюу Улаанбаатар хотод байгаа 200-аад мянган иргэнийхээ зээлийн эргэн төлөлтийн дарамтыг нь хойшлуулж, хөнгөлж өгөх асуудал байгаа шүү дээ. Үүнийг бид нар энэ коронавирус, covid-19-ийн үүссэн нөхцөл байдлын хүрээнд шийдэхгүй бол хэзээ шийдэх юм. Тийм учраас энэ Барилга, хот байгуулалтын яамнаас оруулж ирсэн санал болон М0онголбанк өөрсдөө энэ асуудлаа зохицуулаад явна гэж байгаа энэ ажлуудыг нь шийдээд, бид нар дэмжээд өгөх нь зөв гэж ингэж бодож байгаа юм. Зөвхөн сэргийлэх, урьдчилан сэргийлэх асуудал энэ covid-19-ийн хуулийн хүрээнд ярина гэж байхгүй.

Үүссэн нөхцөл байдлаас бид яаж гарах вэ, иргэд, аж ахуйн нэгжээ яаж дэмжих вэ, ямар боломж бололцоогоор тэд нартаа боломж олгох юм гэдэг асуудлыг энэ хуульд тусгаж өгөхгүй юм бол ер нь ийм хууль батлаад байх шаардлага байхгүй шүү дээ. Тэгээд ч гэсэн covid-19-ийн хуулийг чинь Улсын Их Хурлын даргын зөвлөлөөр ярьж ярьж байгаад, тал талаасаа л энэ хуулийн төслийг боловсруулж оруулж ирсэн л юм шүү дээ. Тэгэхээр үүнийг заавал хатуурхаад ганц, хоёр хүн өмчлөөд байх шаардлага байхгүй байх аа. Үүнийг уян хатнаар хууль санаачлагчид маань ойлгох байх. Монголын тусгай хүчнийхэнд, үйлчилгээний төрийн салбарынханд, төрийн тусгай албан хаагчдад зориулсан гэх мэтчилэнгийн ийм асуудлууд байж байгаа юм. 200 мянган иргэд зориулсан ийм асуудал байгаа юм аа. Тийм учраас энэ асуудлыг дэмжээгүйг дэмжихгүй байж өгөөч ээ, 2, З, 4-ийг дэмжээгүйг дэмж . . . /хугацаа дуусав/.

**Л.Энх-Амгалан**:Гишүүд ээ, ингээд цөмөөрөө ойлголцоод явчихбал яасан юм бэ? Энэ чинь угаасаа ойлгомжтой шүү дээ. Энэ цар тахлын голомтод ажиллаж байгаа төрийн албан хаагчдыг ипотекийн зээлд хамруулах асуудал, хоёрдугаарт нь ипотекийн зээлийг хойшлуулах ийм л асуудлууд байгаа. Энэ чинь уг нь анх өргөн барьсан хуулийн төсөл дээр орж ирсэн. Тэгээд Байнгын хороон дээр уначихсан юм байна шүү дээ. Тэгэхээр одоо цөмөөрөө ойлголцоод, хүн бүхэн яг адилхан үг хэлэх юм. Тэгэхээр ойлголцоод дэмжихгүй бол энэ санал маань дэмжигдээд, бүгдээрээ энэ зөвхөн эрүүл мэндийг хамгаалахдаа биш ажлын байрыг хамгаалах, ард иргэдийнхээ амьжиргааг хамгаалах энэ бодитой энэ заалтууд нь босоод явчих л ийм нөхцөл байдал байгаа юм.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-2

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-3

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-2

Үндсэн хуулийн танхим/Улсын Их Хурлын гишүүн Б.Саранчимэг/: 7-7 гишүүн дэмжихгүй гэсэн санал өгч байна.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжсэнгүй.

55 гишүүн оролцож, 7 гишүүн дэмжиж, 12.7 хувийн саналаар энэ Байнгын хорооны дэмжээгүй санал дэмжигдэж байгаа учраас энэ цар тахлын голомжтод ажиллаж байгаа энэ хүмүүст төрийн тусгай албан хаагчдад зориулсан түрээслээд өмчлөх ипотекийн зээлийн бүтээгдэхүүн гаргахыг Их Хурал зөвшөөрч байна гэсэн ийм санал хураалт болж байна.

3.Төслийн 10 дугаар зүйлд доор дурдсан агуулгатай 10.2.4 дэх заалт нэмэх:

“10.2.4.барилгын салбарын зээлийн чанар муудахаас сэргийлэх, ажлын байрыг хадгалах зорилгоор Монголбанкнаас олгосон санхүүжилтийн үндсэн төлбөрийн эргэн төлөлтийн хэмжээгээр орон сууцны ипотекийн зээлийг үргэлжлүүлэн санхүүжүүлэх;”

Санал гаргасан:Ажлын хэсэг

Хууль санаачлагч Ж.Энхбаяр гишүүн.

**Ж.Энхбаяр**: Би энэ саналуудыг дэмжихгүй байгаа үндэслэлийг тайлбарлая. Энэ өвчнөөс үүсэж байгаа эрүүл мэндийн салбарын хямралаас гадна эдийн засгийн томоохон хямрал болох нь зайлшгүй. Би 2012-14 онд болсон үйл явдлыг сануулахыг хүсэж байна. Яг нөхцөл байдал ийм болсон. Их Хурал дээр энэ барилгын салбарын асуудал яригдсан. Монголбанкны Ерөнхийлөгч Золжаргалтай би энэ дээр мэтгэлцэж байсан. Барилгын салбар өөрөө үндсэн түүхий эдийн дийлэнх нь импортоос хамааралтай. Өнөөдөр Монгол Улс энэ вирус гарснаас хойш нэгдүгээр улирлын тэнцлийг харахад 600-аад сая доллар гадаад худалдааны тэнцлийн алдагдалтай, 1 тэрбум гаруй доллароор валютын ханшийн тэгшитгэл хийх гээд интервенц хийгээд зарцуулчихсан. Бид нарын нөөц маань 4 тэрбум гаруй шүү дээ, хязгаарлагдмал. Хоёрдугаар улирал гэхэд гадаад валютын гадаад худалдааны тэнцэл 600-800 сая долларын алдагдалтай болох байх. Ийм маягаар импортыг өдөөдөг, валют их шаарддаг, хэрэглээг өдөөсөн ийм бодлого явах юм бол өнгөрсөн хугацаанд Монгол Улс валютын нөөцөө бүрэн бараад олон улсын валютын хөтөлбөрт ороод дампуурлаа зарах зарах дээрээ тулж байсан нөхцөл байдал, өнөөдрийн нөхцөл байдал хоёр яг адилхан болж байна.

Иймд энэ өнгөрсөн зүйлийн бодит гэрч байсны хувьд манай залуу гишүүд мэдэхгүй, их сайхан санаа гаргаад байгаа юм. Үүнийг бол баавгайн тус гэдэг шүү дээ. Эзнийхээ толгойн дээр суусан ялааг цохиж өгөх гэж байж, амь насанд нь хүрдэг шиг. Үнэхээр Монгол Улсын эдийн засгийн нөхцөл байдлаа бид нар сургамжаа ерөөсөө авч чадсангүй. Уул уурхай буюу түүхий эд ухаад зардаг. Олсон мөнгөөрөө байшин барьдаг, машин авдаг, үрдэг, тансагладаг. Бид бүтээгч биш, хөдөлмөрлөдөг биш, хэрэглэдэг ард түмэн болчхоод байна шүү дээ. Үйлдвэрлэгч биш. Үнэхээр ийм бол энэ үед үйлдвэрлэлийг дэмжих ёстой. Тэр хөдөө аж ахуйгаа дэмжих ёстой. Мал аж ахуйгаа дэмжих ёстой. Эрчимжүүлэх ёстой. Усжуулах ёстой шүү дээ. Энэ бодлого биш энэ бий болчихсон, хэт хэрэглээнээс давсан барилгын салбарыг борлуулалтыг нэмэгдүүлэх зүйлийг л тэр төрийн албан хаагчдын нэрээр халхавчилж хийж байгаа шүү дээ. Үүнийг би хэлэхийг хүсэж байна. Яагаад гэвэл удахгүй нөхцөл байдал хүндэрнэ. Уул уурхайн экспорт чинь 86 хувиар уначхаад байна шүү дээ, нүүрсний гаралт гол орлого чинь. Бидэнд өөр мөнгө санхүү эх үүсвэр байхгүй шүү дээ. Хөнжлийнхөө хэрээр хөлөө жийнэ. Дэлхий тэр чигээрээ хямарчихсан улс орон болгон санхүүгийн хүндрэлд орчихсон байна. Бид нар тусалдаг дэмждэг юм хзгаарлагдчихсан нөөц байхгүй. Гэтэл байгаа жоохон нөөцөө буруу зүйлд үрнэ гэдэг ийм бодлогыг оруулж ирж байгаад би харамсаж байгаа юм.

Миний хувьд бол эхлээд өвчнийг тараахгүй байх, энэ тархалтыг зогсоон барих нь гол төрийн эрх ашиг. Ард түмнээ цөөхөн монгол энэ 3 сая иргэдээ эрүүл авч гарах нь чухал, өлсөхгүй байх нь чухал шүү дээ. Түүнээс нэг байшин барилга барих, зарах асуудал бол ёстой 10 дугаар асуудал байхгүй юу даа. Тэгээд та нар өөрсдөө мэдэцгээ. Лобби хүчтэй байна. Харамсалтай нь миний өргөн барьсан хууль дээр нааж гарах байх. Гэхдээ би өөр байр суурьтай байсан гэдгээ энэ албан ёсоор протокол үлдээхийн тулд үг хэлж байгаа юм.

**Л.Энх-Амгалан**: Болд гишүүн.

**Л.Болд**: Баярлалаа. Ямар ч байсан үгээ хэлэх бололцоо олгогдсон. Тэгээд Байнгын хороо дээр унасан саналуудыг босгох тал дээр би үг хэлэх гээд байгаа юм. Яагаад гэвэл энэ хууль гарч байгаа нь хүнд тусах, үнэхээр энд ард иргэдийн амьжиргаа, энд ажил үүрэг гүйцэтгэж байгаа хүмүүсийн амьжиргааг хамгаалах, тэтгэх ийм л арга хэмжээнүүдийг нь унагаах, хасах болчхоод байгаа юм. Одоо жишээ нь түрүүн 15.1-д төсөв санхүү дутагдалтай гээд нэг үг хасаж байгаа биз дээ. Тэр чинь бас ийм зөвшилцлийн үр дүн. Тэнд энэ ажил үүрэг гүйцэтгэж байгаа эмч, эмнэлгийн ажилтан, онцгой тусгай ажилтнуудад ирж байгаа хандив тусламжаас тэд нарт тодорхой хэмжээний зөвхөн туслалцаа дэмжлэг үзүүлэх чиглэлээр ийм нэн шаардлагатай арга хэмжээ авах гэдэг ийм заалтыг салгахаар байсныг, нийлүүлж үлдээд. Тэгэхдээ цаад утга нь тэр дэмжигчдийн саналын хувьд ингэж ойлгох ёстой.

Үүнтэй холбоотой ипотекийн зээлийн асуудал,энэ барилгын санхүүжилтийн асуудал. Дараа нь уначхаад байгаа асуудал гадаадад түр зорчсон иргэдийн асуудал. Өнөөдөр гадаадаас буцаж ирэх гэж байгаа, үнэхээр маш их амьдралын бэрхшээл дунд байгаа, зардал мөнгөгүй, маш хүнд байдалд орсон өндөр настнууд, оюутнууд, жирэмсэн болон хөгжлийн бэрхшээлтэй иргэд гээд энэ иргэдийн асуудлуудыг бид өнөөдөр энэ хуульдаа тусгахгүй бол угаасаа энэ хууль гарах ач холбогдол багасчихаад байгаа юм. Ямар ч байсан хууль ингээд яаралтай өргөн барьсан нь маш сайн. Гол, гол зангилаа олон асуудлыг шийдвэрлэж байгаа нь маш сайн. Гэхдээ энэ ажлын хэсэг, Байнгын хороон дээр гишүүдийн оролцоотой үнэхээр сайжруулах зөв төслүүд гарсан.Тэгэхээр энэ бүгдийг дэмжээд өгөөч ээ. Энэ ШИНЭ намаас гаргасан саналууд, ямар ч байсан хуульд өнөөдөр ингээд албан ёсоор санал болгоод санал хураагдаж байна. Гэхдээ Байнгын хороон дээр ингээд энэ хоморгон дотор цөөнх болчихсон учраас ард иргэдийнхээ хүсэн хүлээж байгаа энэ шийдвэрүүдийг тусгаж өгөөч ээ гэдгийг хүсэж байна. Үүнийг гишүүд одоо саналаа өгөхдөө анхаарна уу.

**Л.Энх-Амгалан**: Баделхан сайд.

**Х.Баделхан**: Баярлалаа. Мөнхбат гишүүн ерөнхийдөө хэлчихлээ л дээ. Энэ хууль бол нэг удаагийн хууль гэж би бодож байгаа. Яг цар тахлын үед нийгэм, эдийн засгийн чиглэлээр авах арга хэмжээг . . .

**Л.Энх-Амгалан:** Баделхан сайд аа, сая Мөнхбат гишүүн таны хэлэх ёстой үгийг хэлчихсэн. Тийм учраас та хэллээ би албарынхаа асуудлыг дэмжүүлье гэж байгаа бол дахиж одоо үг хэлээд байх шаардлага байхгүй байх.

**Х.Баделхан:** Би ганц хоёр үг нэмээд хэлчихмээр байна. Энэ саналыг Их Хурлаас ажлын хэсэг гараад, Монголбанктай бүх зүйлдээ тохирч байгаад, боловсруулж байгаад оруулж байгаа шүү дээ. Энэ бол зөвхөн ипотекийн зээлтэй холбоотой биш, энэ чинь өдөр, шөнөгүй ажиллаж байгаа эрүүл мэндийн эмч, эмнэлгийн ажилтнуудтай холбоотой, онцгой байдлын ажилчидтай холбоотой, тэгээд энэ эдийн засгийн хямралаас гарахтай холбоотой ийм чухал төсөл заалт байгаа юм аа. Тийм учраас үүнийг дэмжээгүйг нь дэмжихгүй санал өгөөч ээ гэж гишүүдээсээ хүсмээр байна. Энэ болон дараагийн 2 саналыг босгоод өгөөч ээ.

**Л.Энх-Амгалан**: Гишүүд санал нэгтэй байгаа.

Санал хураалт

Их хуралдай танхим/Улсын Их Хурлын гишүүн Д.Тогтохсүрэн/: 15-2

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-4

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-1

Үндсэн хуулийн танхим/Улсын Их Хурлын гишүүн Б.Саранчимэг/: 7-7 гишүүн дэмжихгүй гэсэн санал өгч байна.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжсэнгүй.

55 гишүүн оролцож, 7 гишүүн дэмжиж, 12.7 хувийн саналаар Байнгын хорооны дэмжээгүй санал дэмжигдэж байна.

4.Төслийн 10 дугаар зүйлд доор дурдсан агуулгатай 10.2.5 дахь заалт нэмэх:

“10.2.5.ипотекийн зээлийн эргэн төлөлтийн хугацааг зээлийн үндсэн болон хүүгийн төлбөрийн үлдэгдэл хэмжээг нэмэгдүүлэхгүйгээр нийт 6 хүртэлх сараар хугацааг сунгах асуудлыг Засгийн газартай хамтран хэрэгжүүлэх;”

Санал гаргасан:Ажлын хэсэг

Их хуралдай танхим/Улсын Их Хурлын гишүүн Д.Тогтохсүрэн/: 15-2

Их эзэн Чингис хаан танхим/Улсын Их Хурлын гишүүн Г.Тэмүүлэн/: 12-3

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 13-1

Үндсэн хуулийн танхим/Улсын Их Хурлын гишүүн Б.Саранчимэг/: 7-7 гишүүн дэмжихгүй гэсэн санал өгч байна.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжсэнгүй.

55 гишүүн оролцож, 6 гишүүн дэмжиж, 10.9 хувийн саналаар Байнгын хорооны дэмжээгүй санал дэмжигдэж байна.

5.Төслийн 7 дугаар зүйлд доор дурдсан агуулгатай 7.1.26 дахь заалт нэмэх:

“7.1.26.Экспортын бүтээгдэхүүн үйлдвэрлэгч аж ахуйн нэгжид дэмжлэг үзүүлэх, тэдгээрийн үйл ажиллагаанд төрийн хяналт тавих;”

Санал гаргасан:Ажлын хэсэг.

Оюунчимэг гишүүн.

**М.Оюунчимэг**: Би нэг чухал зүйлийг бас гишүүдээ хэлье ээ гэж бодож байгаа. Хууль санаачлагч ч гэсэн хэлж байна. Түрүүн Аюурсайхан гишүүн бас зөв хэллээ. Энэ нэг удаагийн асуудлыг хэлэлцэхдээ хэвлэлийн эрх чөлөөг боомилсон юм уу, эсвэл хэвлэлийн эрх чөлөөтэй харшилсан аливаа заалтыг оруулахгүй байх нь чухал шүү гэдгийг би гишүүдээ хэлье. түрүүн энэ заалтыг хуульд заах шаардлагагүй учраас яг шаардлагатай тохиолдолд Үндэсний аюулгүй байдалд харшилсан үнэхээр ташаа худал мэдээлэл цацсан тохиолдолд бол журмаар зохицуулах бүрэн бололцоотой байгаа учраас хуульд оруулахгүй гээд Аюурсайхан гишүүн хэлсэн. Үүнийг би бас дэмжиж талархаж байна. Тийм учраас цаашдаа ч гэсэн хэвлэлийн эрх чөлөөг боомилсон аливаа асуудалд энэ хуульд хатуу чанга тусахгүй байх тал дээр гишүүд маань анхаарч ажиллах нь зөв болов уу гэж хэлье ээ гэж бодож байна.

Түрүүн санал хураасан 10.2.5-ын ипотекийн зээлийн үлдэгдэл болоод энэ хүүгийн төлбөрийн үлдэгдэл хэмжээг нэмэгдүүлэхгүйгээр энэ асуудлыг 6 сараар хойшлуулах, үүнтэй холбоотой өргөдөл Өргөдлийн байнгын хороонд маш их ирсэн. Бид нар ч гэсэн Монголбанкнаас мэдээлэл сонсож байсан. Ипотекийн зээлийн 8 хувьд орсон иргэдээс гадна арилжааны банкнуудаас яг өөрсдийнхөө тухайн арилжааны банкны эх үүсвэрээр зээл авсан иргэд бол маш их байдаг юм байна билээ. Тэдний дотор яг бид нарын яриад байгаа энэ төрийн албан хаагчид, төрийн үйлчилгээнийхэн гээд маш олон хүмүүс байгаад байгаа, бараг 60-70 хувь нь. Тэгээд Үндэсний статистикийн газрын сүүлийн судалгаанаас харахад энэ зээлтэй иргэдийн 90 хувь нь хүнд байдалд орсон. Энэ дотор ихэнх нь цалингийн зээл, малчны зээл, ипотекийн зээл 3 байгаад байгаа юм. Тэгэхээр бид нар нэг удаагийн нэгэнт арга хэмжээг энэ covid-19 цар тахлаас урьдчилан сэргийлэх гэдэг нь нэг талаасаа эрүүл мэндээс талаасаа бас урьдчилан сэргийлээд, ингээд ямар ч байсан хяналтад авч чадсан. Одоо юунаас урьдчилан сэргийлэх гээд байна гэхээр иргэдээ ажилгүй, орлогогүй болох энэ байдлаас урьдчилан сэргийлэх энэ арга хэмжээг энэ хуулиараа бид давхар явж байгаа учраас энэ ипотекийн зээлтэй холбоотой асуудлууд дээр бас дэмжиж, үүнийг босгох нь зөв өө гэж байр суурьтай байгаагаар бас хэлье гэж бодож байгаа юм. Тэгээд энэ нь өөрөө хэрэгжих ёстой. Монголбанкнаас гаргасан дүрэм, журам хэрэгжихгүй байгаа шалтгаан нь арилжааны банкнууд эх үүсвэрээ шийдэхгүйгээр бид үүнийг хэрэгжүүлж чадахгүй. Тэгээд яг энэ ипотекийн зээл, хэрэглээний зээл дээр юу юу орох юм. Яаж энэ санхүүжилтийг нь босгож хэрэгжүүлэх гэдэг энэ тоглоомын дүрмээ тодорхой болгоод өгвөл бид асуудалд шууд хэрэгжүүлэх бололцоо байна аа гээд Банкнуудын холбооны гүйцэтгэх захирал нь хэлж байсан л даа.

Тэгэхээр бид нар одоо нэгэнт энэ хуулийг авч хэрэгжүүлж байгаа бол үүнийгээ яг тодорхой ойлгоод шууд хэрэгжээд явчих тал дээр нь илүү анхаарч байна хуульдаа тодорхой тусгаад явах нь зөв шүү гэсэн байр сууриа илэрхийлье гэж бодож байна. Баярлалаа.

**Л.Энх-Амгалан**: Баттөмөр гишүүн.

**Б.Баттөмөр**: Оюунчимэг гишүүний саналтай давхцсан учраас үг хэлэхгүй.

**Л.Энх-Амгалан**: Аюурсайхан гишүүн.

**Т.Аюурсайхан**: Энэ Байнгын хорооны дэмжээгүй 5 дугаар санал явж байна. Тэгээд Ардчилсан намын зөвлөлөөс албан тоотоор ажлын хэсэгт ирүүлсэн санал. Нийтдээ 5 санал ирүүлсэн юм. Нэг нь дэмжигдэх боломжгүй байсан. Би тайлбарлачихсан байгаа хуулиараа зохицуулчихсан. З-ыг бид хуульдаа энэ эмзэг бүлгийн иргэдийг дэмжих, аж ахуйн нэгжүүдийг дэмжих,эрсдэлтэй нөхцөлд алба хааж байгаа албан хаагч нараа дэмжих энэ асуудлыг хуулийн төсөлдөө тусгачихсан байгаа. Энэ 5 дахь санал уг нь ажлын хэсэг дээр 100 хувийн саналаар бид дэмжсэн юм. Тэгээд энэ Байнгын хороон дээр харамсалтай нь ойрхон саналаар дэмжигдээгүй. Тэгээд энэ хүн ажил хэрэгч тууштай байх хэрэгтэй, би түрүүн хэлсэн шүү дээ. Саналыг чинь санал хураагаад шийдэх боломжтой бид нар ярилцъя аа гээд. Саналаа гаргачхаад, тэгээд үр дүнг нь үзэхгүй хаячхаад явчихсан. Өөрийнх нь санал биш Ардчилсан намын зөвлөлийн санал байхгүй юу. Цаана нь олон хүмүүсийн саналыг гаргаж ажилласан л байх.

Тэгээд би энэ саналыг дэмжих ёстой гэж үзэж байгаа. Өөрөөр хэлбэл дэмжээгүй саналыг дэмжихгүйгээр босгох. Яагаад гэвэл бид гадаад валютынхаа нөөцийг нэмэгдүүлье гэдэг зорилго тавиад байгаа юм. Ялангуяа одоо энэ хүндрэлтэй үед нэмэгдүүлэх, хүндрэлтэй боломжгүй ч гэсэн энэ нөөцөө ямар ч байсан хадгалах. Тийм учраас үүнийг яаж хадгалах юм, яаж анхаарах юм гэвэл экспортын бүтээгдэхүүн үйлдвэрлэгч аж ахуйн нэгжүүдээ дэмжихээс өөр яах юм. Ийм л заалт байгаа шүү дээ. Экспортын бүтээгдэхүүн үйлдвэрлэх аж ахуйн нэгжид дэмжлэг үзүүлэх гэж байгаа. Бид сая нэгдүгээр санал хураалтаа бас босгосон байгаа энэ зөв. Бид нар зээлийн хүүг бууруулах гэж үргэлж ярьдаг. Тэгсэн мөртөө энэ санал дэмжигдээгүй байсныг нь сая босгоод ирлээ, зөв. Харилцах дансанд хүү тооцохгүй байж байж бас зээлийн хүүг бууруулах нэг боломжтой шүү дээ.

Тэгээд мөн гадаад валютын хадгаламжийг албан журмын даатгалд хамруулахгүй гэж байгаа юм. Энэ чинь гадаад валютын нөөцөө анхаарч байгаа нэг хэлбэр. Ялангуяа энэ хүндрэлтэй нөхцөлд. Тэгээд энэ экспортын бүтээгдэхүүн үйлдвэрлэгч аж ахуйн нэгж дэмжлэг үзүүлэх гээд Ардчилсан намын зөвлөлийн санал байж болно. Гэхдээ бид нар бүтээлч байх ёстой. Бие биеийнхээ зөв одоо саналыг улс төрийн өнцгөөс бас харахгүй, зөв талаас нь үзэж, үүнийг нь дэмжихгүй байж босгож ирж энэ хуулийн дагуу Засгийн газар эрх бүхий байгууллагууд Монголбанк хэрэгжүүлэх боломжийг нь олгох ёстой гэж үзэж байгаа. Тийм учраас энэ заалтыг дэмжихгүй байж босгож өгөөч ээ гэж гишүүдээс хүсье.

**Л.Энх-Амгалан:** Санал хураалт. Байнгын хорооны дэмжээгүй саналыг дэмжиж байж энэ санал босно гэсэн үг шүү дээ.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-3

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-4

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 9-3

Үндсэн хуулийн танхим/Улсын Их Хурлын гишүүн Б.Саранчимэг/: 7-7 гишүүн дэмжихгүй гэсэн санал өгч байна.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжсэнгүй.

45 гишүүн оролцож, 10 гишүүн дэмжиж, 22.2 хувийн саналаар энэ санал дэмжигдсэнгүй.

6.Төслийн 7 дугаар зүйлд доор дурдсан агуулгатай 7.1.27 дахь заалт нэмэх:

“7.1.27.Гадаад улсад түр зорчсон Монгол Улсын иргэн санхүүгийн хүндрэлтэй нөхцөл байдалд орсон бол санхүүгийн дэмжлэг үзүүлэх;”

Санал гаргасан:Улсын Их Хурлын Л.Болд

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-5

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 9-9

Үндсэн хуулийн танхим/Улсын Их Хурлын гишүүн Б.Саранчимэг/: 2 гишүүн дэмжиж, 5 гишүүн дэмжихгүй байна.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжсэнгүй.

45 гишүүн оролцож, 33 гишүүн дэмжиж, 73.3 хувийн саналаар энэ санал дэмжигдсэнгүй.

7.Төслийн 8 дугаар зүйлийн 8.1.1 дэх заалтыг доор дурдсанаар өөрчлөн найруулах:

“8.1.1.гадаад улсад байгаа Монгол Улсын иргэн буцаж ирэх хүсэлт гаргасан тохиолдолд татан авах ажлыг үе шаттайгаар зохион байгуулах, өндөр настан, оюутан, жирэмсэн болон хөгжлийн бэрхшээлтэй иргэдийг татан авахад гарах зардлыг хариуцах;”

Санал гаргасан:Улсын Их Хурлын Л.Болд

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-5

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

46 гишүүн оролцож, 39 гишүүн дэмжиж, 84.8 хувийн саналаар энэ санал дэмжигдсэнгүй.

Хамт өргөн мэдүүлсэн Эрүүл мэндийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:

**Нэг.Аюулгүй байдал, гадаад бодлогын**

**байнгын хороо дэмжсэн санал**

1**.**Төслийн 1 дүгээр зүйл буюу 20.1.6 дахь заалтын “зорилгоор” гэснийг “чиглэлээр” гэж өөрчлөн, “, биелэлтийг нь хангуулах” гэснийг хасах.

Санал гаргасан:Ажлын хэсэг

Их хуралдай танхим/Улсын Их Хурлын гишүүн Д.Тогтохсүрэн/: 12-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-5

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Б.Саранчимэг/: 7-7 дэмжиж байна. Санал хэлэх кнопоо дарахаар ажиллахгүй байна гээд гишүүд хэлээд байна шүү.

**Л.Энх-Амгалан**: Үүнийг Тамгын газрынхан анхаараарай, техникийн анхаараарай.

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн.

Мөнхбаатар гишүүн үг хэлнэ шүү, дараагийн асуудал дээр.

46 гишүүн оролцож, 39 гишүүн дэмжиж, 84.8 хувийн саналаар энэ санал дэмжигдэж байна.

Хамт өргөн мэдүүлсэн Эрүүгийн хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:

**Нэг.Аюулгүй байдал, гадаад бодлогын**

**байнгын хорооны дэмжсэн санал**

1.Төслийн 1 дүгээр зүйлийн 1 дэх заалтын “шаардлага, сэрэмжлүүлэг, анхааруулгыг” гэснийг “шаардлагыг” гэж өөрчлөх.

Санал гаргасан: Улсын Их Хурлын гишүүн Л.Мөнхбаатар /Хууль зүйн байнгын хороо дэмжсэн/

Мөнхбаатар гишүүн үг хэлнэ.

**Л.Мөнхбаатар**: Хамт өргөн мэдүүлсэн энэ Эрүүгийн хууль болон Зөрчлийн хуульд нэмэлт, өөрчлөлт оруулах тухай хуулийн төсөлд зарчмын зөрүүтэй 6 санал гаргасан. Хууль зүйн байгын хороо болон Аюулгүй байдлын байнгын хороон дээр дэмжигдсэн байгаа. Гэхдээ энэ дээр би яг уг саналаа тайлбарлаад бас үг хэлчихье гэж бодож байна. Энэ их чухал асуудал байгаа юм. Төслийн 1 дүгээр зүйлийн 1 дэх хэсгийн бусдын амь нас эрүүл мэндэд аюул учруулж болзошгүй халдварт өвчний үед эрх бүхий байгууллага, албан тушаалтнаас тогтоосон хорио цээр, хөдөлгөөний хязгаарлалт, тэдгээрийн дэглэм бусад журам, заавар, шаардлага гээд сэрэмжлүүлэг, анхааруулгыг зориуд санаатайгаар зөрчиж халдварт өвчин тархах нөхцөл бүрдүүлсэн эсвэл бусдад халдаасан бол торгох, баривчлах, зорчих эрхийг хязгаарлах, хорих ялаар шийтгэхээр ял шийтгэл оногдуулахаар заачихсан байгаа. Энэ заалт дотроос эрх бүхий байгууллага албан тушаалтнаас тогтоосон сэрэмжлүүлэг анхааруулгыг зөрчсөн бол Эрүүгийн хариуцлага хүлээлгэхээр байгаа агуулгатай энэ хэсгийг хасах санал гаргаж байгаа юм.

Ер нь энэ сэрэмжлүүлэг, анхааруулга гэдэг өөрөө заавал дагаж мөрдөгдөх шинжтэй хууль зүйн үр дагавар үүсгэх шийдвэр биш ээ. Энэ болгоомжлуулж байгаа, сануулж байгаа ийм зорилго бүхий мэдээлэл, зөвлөмж байгаа юм. Ийм учраас сэрэмжлүүлэг биелүүлсэнгүй гэдэг үндэслэлээр иргэнд ял шийтгэл оногдуулж болохгүй гэж үзэж байгаа. Ийм учраас сэрэмжлүүлэг, анхааруулах гэснийг нь хасаад шаардлагыг гэдгийг нь өөрчлөх ийм сандаргаж байгаа юм.

Хоёрдугаарт нь мөн зүйлийн 1.2 дахь хэсэг дээр ийм зүйл байна. Гамшиг, аюулт үзэгдэл, халдварт өвчин, осол, аюул гээд нийгэмд үүссэн бусад эрсдэлийн үед үнийн хөөрөгдөл, бараа, бүтээгдэхүүний зохиомол хомсдлыг бий болгосон бол торгох ял шийтгэхээр заасан байгаад байгаа юм. Гамшгийн хуульд энэ гамшиг, аюулт үзэгдэл, осол аюул гэдгийг тодорхойлчихсон байгаа. Халдварт өвчин гэдгийг ч тодорхойлоод заачихсан байгаа. Харин нийгэмд үүссэн бусад эрсдэл тодорхойлогдоогүй ийм үг байгаад байна. Ямар тохиолдолд нийгэмд үүссэн бусад эрсдэл гэж үзэх вэ? Энэ бол хэт ойлгомжгүй, хэт өрөнхий ийм өргөн хүрээг хамаарсан ийм ойлголтыг Эрүүгийн хуульд оруулж ирэх гээд байгаа учраас үүнийг хасах нь зүйтэй. Хэрвээ Эрүүгийн хуульд ийм нэр томьёог оруулаад ирвэл иргэн, хуулийн этгээдэд субектив хандлагаар хандаад, эрүүгийн хариуцлага ногдуулах, хуулийн этгээдийг нь торгох нөхцөл байдлууд үүсэх болоод байгаа юм.Ийм учраас энэ нийгэмд үүссэн бусад эрсдэл гэдгийг хасах саналыг гаргаж байгаа.

Зөрчлийн хуульд мөн адил ийм зүйлүүд орсон байгаа. Эдгээртэй холбоотой би зарчмын 6 санал гаргасныг гишүүд дэмжиж өгөхийг хүсэж байна.

**Г.Занданшатар:** Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-9

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-5

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

47 гишүүн оролцож, 37 гишүүн дэмжиж, 78.7 хувийн саналаар энэ санал дэмжигдсэнгүй.

2.Төслийн 1 дүгээр зүйлийн 2 дахь заалтын “аюул, нийгэмд үүссэн бусад эрсдэлийн” гэснийг “аюулын” гэж өөрчлөх.

Санал гаргасан: Улсын Их Хурлын гишүүн Л.Мөнхбаатар

/Хууль зүйн байнгын хороо дэмжсэн/

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-9

Их эзэн Чингис хаан танхим/Улсын Их Хурлын гишүүн Г.Тэмүүлэн/:10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

47 гишүүн оролцож, 38 гишүүн дэмжиж, 80.8 хувийн саналаар энэ санал дэмжигдсэнгүй.

Хамт өргөн мэдүүлсэн Зөрчлийн тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:

**Нэг.Аюулгүй байдал, гадаад бодлогын**

**байнгын хороо дэмжсэн санал**

1.Төслийн 1 дүгээр зүйлийг доор дурдсанаар өөрчлөн найруулах:

“**1 дүгээр зүйл.**Зөрчлийн тухай хуулийн 5.13 дугаар зүйлд доор дурдсан агуулгатай 2, 3 дахь хэсэг нэмсүгэй:

2.Гамшиг, аюулт үзэгдэл, халдварт өвчин, осол, аюулын үед эрх бүхий байгууллагаас тогтоосон хорио цээр, хөдөлгөөний хязгаарлалт, тэдгээрийн дэглэм зөрчсөн, эсхүл саад учруулсан нь эрүүгийн хариуцлага хүлээлгэхээргүй бол хүнийг таван зуун нэгжтэй тэнцэх хэмжээний төгрөгөөр торгох, эсхүл долоогоос гуч хоногийн хугацаагаар баривчлах шийтгэл оногдуулах, хуулийн этгээдийг таван мянган нэгжтэй тэнцэх хэмжээний төгрөгөөр торгоно.

3.Гамшиг, аюулт үзэгдэл, халдварт өвчин, осол, аюулын үед эрх бүхий байгууллагаас өгсөн мэдээ, мэдээллийг үнэ төлбөргүйгээр, саадгүйгээр мэдээлэх үүргээ биелүүлээгүй бол хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

Санал гаргасан: Улсын Их Хурлын гишүүн Л.Мөнхбаатар

/Хууль зүйн байнгын хороо дэмжсэн/

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

47 гишүүн оролцож, 39 гишүүн дэмжиж, 83.0 хувийн саналаар энэ санал дэмжигдсэнгүй.

2.Төслийн 2 дугаар зүйлийн 1 дэх заалтын 5.13 дугаар зүйлийн 1 дэх хэсгийн “аюул*, нийгэмд үүссэн бусад* эрсдэлийн” гэснийг “аюулын” гэж, “түгээсэн бол” гэснийг “түгээсэн нь эрүүгийн хариуцлага хүлээлгэхээргүй бол” гэж тус тус өөрчлөх.

Санал гаргасан: Улсын Их Хурлын гишүүн Л.Мөнхбаатар

/Хууль зүйн байнгын хороо дэмжсэн/

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

48 гишүүн оролцож, 40 гишүүн дэмжиж, 83.3 хувийн саналаар энэ санал дэмжигдсэнгүй.

3.Төслийн 3 дугаар зүйлийн “5, 6, 7” гэснийг “4, 5, 6” гэж өөрчлөх.

Санал гаргасан: Улсын Их Хурлын гишүүн Л.Мөнхбаатар

/Хууль зүйн байнгын хороо дэмжсэн/

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

48 гишүүн оролцож, 40 гишүүн дэмжиж, 83.3 хувийн саналаар энэ санал дэмжигдсэнгүй.

4.Төслийн 2 дугаар зүйлийн 1 дэх заалтын 5.13 дугаар зүйлийн 1 дэх хэсгийн “таван зуун” гэснийг “таван мянган” гэж, “таван мянган” гэснийг “тавин мянган” гэж өөрчлөх.

Санал гаргасан: Улсын Их Хурлын гишүүн Л.Болд

/Хууль зүйн байнгын хороо дэмжээгүй/

Үг хэлэх гишүүд: Төмөрбаатарын Аюурсайхан гишүүн.

**Т.Аюурсайхан**: Улсын Их Хурлын дарга ч бас чиглэл өгсөн, хуулийн төсөл дээр ажлын хэсэгт. Ер нь аливаа хэвлэлийн эрх чөлөөг боох боомилох, иргэдийн үгээ хэлэх эрхийг нь боомилох ийм зүйл, заалтыг зөвшөөрөхгүй зарчмыг баримталж ажилласан. Энэ ч утгаараа хуулийн төслийн 9.14, 9.15 дахь хэвлэлийн эрх чөлөө, иргэдийн үг хэлэх боломжийг нь хязгаарласан заалтуудыг хассан байгаа.

Аливаа хууль дээр мэдээж хариуцлагын заалт байдаг. Хуулийн хариуцлагын зохицуулалт бол хуулийг хэрэгжүүлэх нэг хөшүүрэг байдаг. Гэхдээ аливаа зүйл хэм хэмжээ хязгаартай байх ёстой. Энэ 4 дүгээр санал бол худал мэдээлэл хэлсэн хувь хүнийг таван сая төгрөгөөр торгох, хуулийн этгээдийг тавин сая төгрөгөөр торгох ийм санал оруулчихсан байгаа юм. Тиймээс бид нар үүнийг хэм хэмжээ хэтэрсэн заалт байх ёсгүй гэж үзэж байгаа. Тийм учраас энэ заалтыг бид зөвшөөрөхгүйгээр, дэмжихгүй санал өгч, төслөөс хасуулмаар байна. Төсөл санаачлагчийн төслийг хэвээр нь үлдээх ийм саналтай байгаа юм, нэгдүгээрт.

Хоёрдугаарт, сая зарим нэлээн хэдэн Байнгын хороон дээр дэмжигдээгүй саналууд дэмжигдээгүй босож ирсэн байгаа. Тийм учраас энэ дээр Улсын Их Хурлын дарга та чиглэл өгөөч. Учир нь юу вэ гэхээр, энэ саналууд босож ирсний үр дүнд хуулийн дугаарлалт дээр, мөн бусад зүйл заалттай уялдуулах талаар эцсийн найруулга дээр бас ажиллах ийм чиглэл зайлшгүй хэрэгтэй байна. Тэгээд 4 дэх саналыг энэ хувь хүнийг таван сая төгрөгөөр, хуулийн этгээдийг тавин сая төгрөгөөр торгоно гэсэн энэ заалтыг дэмжихгүйгээр, унагаах энэ чиглэл дээр бас гишүүд маань анхаарч ажиллаж өгөөч гэж хүсье.

**Г.Занданшатар**:Лувсанвандангийн Болд гишүүн Үндсэн хуулийн танхимаас.

**Л.Болд:**  Баярлалаа. Саналаа тайлбарлах бололцоо олгосонд баярлалаа. Тэгэхлээр бид ямар хууль гаргаж байгааг эргээд саначихъя. Нэг талд нь бид түрүүн босгосон заалтуудыг унагаая ирээд байгаа, яг энэ онц байдалд үүрэг гүйцэтгэж байгаа хүмүүс тэр эмч эмнэлгийн ажилтан, онцгой ажилтнуудаа харж үзэх асуудлуудыг бид босгосон. Нөгөө талд нь дэлхий дахинд энэ корона вирусийн цар тахлын үеийг дайн гэж нэрлээд байгаа шүү дээ. Дайны үед цуурхал тараах, худал мэдээлэл өгөх чинь аюултай шүү дээ. Энэ цаанаа хүний амиар яригдана. Цуурхал тараачихъя, нийгэмд эмх замбараагүй байдал үүсгэнэ. Тэгэхээр нь таван зуун мянган төгрөгөөр гэж байгаа юм. Эсвэл нэг улс төрийн нам, улс төрийн байгууллага, нэг төрийн бус байгууллага цуурхал тараая. Олон нийтийг үймээнд уриалъя. Төр, засгийн эсрэг хөдөлгөе таван сая төгрөг гэж байгаа юм. Ийм юмны чинь төлөө тэд нар үндсэн зорилго руугаа хүрэхийн төлөө явна шүү дээ. Бид ямар цаазаар авах гэж байгаа биш. Дайны үед цаазаар авдаг. Энэ онцгой үед өнөөдөр өөрчлөх гэж байгаа энэ асуудлаар та хүн гүтгэ, цуурхал тараа тэгвэл танд маш том хариуцлага ирнэ шүү. Энэ ямар эмзэг байдгийг би Байнгын хороон дээр өөрийнхөө жишээн дээр хэлсэн. Гадаадад зорчсоныхоо төлөө элдвээр хэлүүлж байгаа Монгол Улсын олон иргэд байна. Энэ чинь үндсэн эрх шүү дээ. Тэгээд хөл хорионд 35 хоноход үнэхээр маш олон юм үзэж байгаа юм. Тэгэхэд хүнийг санаанд оромгүй, юу гэдэг юм, вариантай талх шидсэн ч гэнэ үү, гадуур яваад хөл хорио зөрчөөд хүмүүстэй уулзаж байна ч гэнэ үү, ингээд гүтгэхэд эргээд нийгэмд үүсэж байгаа долгио,доргион, үзэн ядалт тэр зориудын аймшигтай үйлдэл, хөдөлгөөнүүд бол хувь хүн бид даваад гарах байх.

Яг энэ цар тахал нь хэрвээ бий болбол, энэ үед энэ бол тоглоом биш болно. Үүнийг нэг таван зуун мянгаар торгоно гэвэл ардаас нь цагдаа явах ч үгүй юм билээ. Ингээд намайг гүтгэлчихлээ, энэ дээр арга хэмжээ аваад өгөөч гэсэн чинь, өөрөө ирж мэдүүлэг өг гээд байгаа юм. Өөрөө ирж албан ёсны хуулийн төлөөлөгч нь хангалтгүй. Ингээд давхар, давхар хохирох л юм болдог юм билээ. Тэгэхлээр одоо энэ дээр цар тахал бол тоглоом биш үү гэдгийг ойлгуулах юм чинь энэ санкц байгаа юм. Тийм учраас гишүүд Байнгын хороон дээр дэмжсэн, тэгээд дэмжээч ээ. Байнгын хорооны дарга бол цаад ажлын хэсгийнхээ саналыг бодоод байгаа байх. Гэхдээ өнөөдөр нэгэнт байнгын хороо шийдвэрээ гаргасан, дэмжсэн. Гишүүдийг дэмжсэн байр суурин дээрээ байж өгөөч ээ гэж хүсэж байна. Баярлалаа.

**Г.Занданшатар**: Нямаагийн Энхболд гишүүн.

**Н.Энхболд**: Өчигдөр энэ Байнгын хороон дээр ийм хоёр талын санал гарч байгаад энэ санал дэмжигдсэн юм. Тэгээд энэ дээр ажиглахад нэг юм анзаарахаар ёстой юм байна. Нэгдүгээрт, Зөрчлийн хуульд байдаг ижил төстэй зөрчлүүдтэй санкцынх нь хэмжээ ерөнхийдөө жишиг ойрхон байхгүй бол хэтэрхий өөр. Хэдийгээр онцгой нөхцөл байдал ч гэсэн, хэтэрхий өөр болчихвол бас анхаармаар юм байна уу даа гэж би харсан. Сүүлд Зөрчлийн том хуулиа харахад.

Хоёрдугаарт, энэ дотор байгаа энэ хуульдаа орсон санкцуудаас бас арай хэтэрхий ялгаатай юм болов уу гэж харсан. Тэгэхээр одоо гишүүд санал өгөөд ямар дүн гарах нь өөрсдийнх нь асуудал байх. Ямар ч байсан Их Хурлын дарга энэ дээр чиглэл өгөөд, энэ дээрээ анхааралтай ажиллаарай. Бусад хууль тогтоомжтой нийлүүлэх, яг хийсэн ялд ногдуулж шийтгэл нь тогтож байх, энэ зарчмаа харж ярих нь зүйтэй шүү гэсэн чиглэл өгөх нь зөв байх аа гэж бодож байна.

**Г.Занданшатар**: Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-0

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-5

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-3

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжээгүй.

48 гишүүн оролцож, 15 гишүүн дэмжиж, 31.3 хувийн саналаар энэ санал дэмжигдсэнгүй.

Энэ унасан, боссон саналуудын эцсийн найруулга дээр анхаарах. Энэ нийгэмд аюултай мэдээлэл тараасан хүний эрүүл мэнд, хувь хүний эрх чөлөөнд халдсан, гүтгэсэн зэрэг чинь Эрүүгийн хуульд тусгай ангийн санкциуд байгаа шүү дээ. Тэр Эрүүгийн хуультайгаа уялдуулаад, Болд гишүүний саналыг нягталж үзээрэй.

**Хоёр.Аюулгүй байдал, гадаад бодлогын**

**байнгын хорооны дэмжээгүй санал:**

1.Төслийн 1 дүгээр зүйлийн 2 дахь хэсгийн “таван зуун” гэснийг “арван” гэж өөрчлөх.

Санал гаргасан: Улсын Их Хурлын гишүүн Д.Оюунхорол

/Хууль зүйн байнгын хороо дэмжээгүй/

Оюунхорол гишүүн үг хэлнэ.

**Д.Оюунхорол**: Уг нь Улсын Их Хурлын даргын захирамжаар оролцсон ажлын хэсэг дээр бол бид нар дэмжээд, Зөрчлийн хуульд байгаа торгох хуулийн зарим нэг заалт, зарим санкцитайгаа тохиромжгүй байна. Жишээлбэл маск зүүгээгүй иргэнийг таван мянган нэгжээр торгоно гэдэг нь маск зүүгээгүй байх юм бол гараад л зуун мянган төгрөгөөр торгуулна аа л гэсэн үг болчхоод байгаа юм. Тийм учраас үүнийг үе шаттай болгооч, торгуулийн хэмжээг бууруулаач. 10-20 мянгаас эхлээд торгуулийн хэмжээгээ явуулаач гэсэн саналыг оруулсан юм. Энэ хууль гараад хэрэгжихэд хүний ухамсарт нь ойлгуулах асуудал байгаасай гэж бодож байгаа юм. Ер нь өнөөдөр 100 мянган төгрөгийн торгууль гэдэг тийм бага торгууль биш шүү дээ. Бид нарын цалин хөлс, хөдөлмөрийн хөлсний орлогын хэмжээ ямархуу билээ. Тэгэхээр амьдралд нийцсэн шийдвэр байгаасай. Ер нь иргэд өөрсдийнхөө эрүүл мэндийг хамгаалахын тулд маскаа зүүгээд сурчихлаа. Тэгэхдээ зарим нэг нь ядарсан, орлогогүй түүнийгээ авах гэж явж байгаад, торгуульд өртөх магадлалтай байна. Тийм учраас торгуулийн хэмжээг нь бууруулаад, тэгэхдээ торгуулийн хэмжээтэй байхаар оруулж өгөөч. Манай Их Хурлын даргын захирамжаар байгуулагдсан ажлын хэсэг дээр дэмжигдсэн. Тэгээд Хууль зүйн байнгын хороон дээр уначихсан байх юм. Тэгээд гишүүд үүнийг анхаараад, торгуулийн хэмжээг бууруулах шийдвэр гаргачихсан нь зүгээр байх аа л гэсэн бодолтой байна.

**Г.Занданшатар**: Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-1

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-2

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-2

Үндсэн хуулийн танхим/Улсын Их Хурлын гишүүн Б.Саранчимэг/: 7-6 гишүүн дэмжээгүй.

Их засаг танхим/Улсын Их Хурлын гишүүн Ц.Цогзолмаа/: 8-7 гишүүн дэмжээгүй.

48 гишүүн оролцож, 6 гишүүн дэмжиж, 12.5 хувийн саналаар энэ санал дэмжигдсэнгүй.

Тэгэхээр Оюунхорол гишүүний саналыг дэмжиж байна. Үүнийг эцсийн найруулга дээр анхаарахдаа, сануулах, тэгээд шаардлагатай газар маск зүүх, олон нийтийн газарт маск зүүх. Одоо жишээлбэл, би 15 метрийн зайнд сууж байгаа учраас маск зүүхгүй байж болж байгаа юм, стандартаар. Энэ энийг ялгаж өгөхгүй бол болохгүй. Одоо жишээлбэл, энд 2 гишүүн 100 мянгаар торгуулах эрсдэлтэй байлаа.

Хамт өргөн мэдүүлсэн Зөрчил шалган шийдвэрлэх тухай хуульд нэмэлт оруулах тухай хуулийн төслийн талаарх зарчмын зөрүүтэй саналын томьёолол:

**Нэг.Аюулгүй байдал, гадаад бодлогын**

**байнгын хорооны дэмжсэн санал**

1.Төсөлд доор дурдсан агуулгатай 2 дугаар зүйл нэмэх:

“**2 дугаар зүйл.**Зөрчил шалган шийдвэрлэх тухай хуулийн 1.8 дугаар зүйлийн 6.7 дахь заалтын “5.13” гэснийг “5.13 дугаар зүйлийн 1, 3, 4, 5, 6” гэж, мөн зүйлийн 6.8 дахь заалтын “5.13 дугаар зүйлийн 1 дэх” гэснийг “5.13 дугаар зүйлийн 1, 3 дахь” гэж, 6.10 дахь заалтын “5.13 дугаар зүйлийн 1 дэх” гэснийг “5.13 дугаар зүйлийн 1, 3 дахь” гэж тус тус өөрчилсүгэй.”

Санал гаргасан: Улсын Их Хурлын гишүүн Л.Мөнхбаатар

/Хууль зүйн байнгын хороо дэмжсэн/

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

48 гишүүн оролцож, 83.8 хувийн саналаар энэ санал дэмжигдлээ.

Хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:

**Нэг.Аюулгүй байдал, гадаад бодлогын**

**байнгын хороо дэмжсэн санал**

1.Хуулийн төсөлтэй хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийг хууль санаачлагчид буцаах.

Санал гаргасан:Ажлын хэсэг

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 10-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-8

Үндсэн хуулийн танхим/Улсын Их Хурлын гишүүн Б.Саранчимэг/: 7-7

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

48 гишүүн оролцож, 83.8 хувийн саналаар энэ санал дэмжигдлээ.

Зарчмын зөрүүтэй саналын томьёоллоор санал хураалт явуулж дууслаа.

Аюурсайхан гишүүн.

**Т.Аюурсайхан**: Баярлалаа. Эцсийн хэлэлцүүлэг дээр ганцхан чиглэл нэмж авъя. Монгол Улсын Ерөнхийлөгчөөс ирүүлсэн санал дээр ганцхан санал үлдчихээд байгаа юм. Тэр нь 13.2.9 дээр цар тахлын үед өндөр настай, хууч өвчтэй, эрүүл мэндийн тусламж үйлчилгээ шаардлагатай, хөгжлийн бэрхшээлтэй, жирэмсэн иргэд гэдэг дээр хүүхэд гэж нэмье гэдэг нь үлдчихээд байгаа юм. Тэгээд энэ дээр та чиглэл өгвөл бид ердийн олонхоор хэлэлцээд шийдвэрлэх боломжтой болох юм. Энэ дээр чиглэл өгөөч.

**Г.Занданшатар**: Энэ үед ер нь хүчээ нэгтгэж саналуудаа нэлээн нухацтай судалж, харилцан ярилцаж шийдэх ёстой. Тэгээд тэр хүүхдийг нэмэх асуудал өчигдөр яригдсан. Тэр техникийн шалтгаанаар хасагдсан юм байна. Үүнийг Байнгын хороогоор шийдэх чиглэл өгч байна. Бас ард иргэд хандив өгөөд байна. Хямралын нэгдсэн сантай болох асуудлыг хуульдаа тусгачихсан тийм ээ.

Ингээд одоо Эдийн засгийн байнгын хороо, Аюулгүй байдал, гадаад бодлогын байнгын хороод хуралдана.

Хуулийн төсөл буцаах тухай Улсын Их Хурлын тогтоолын төслийг танилцуулъя.

Монгол Улсын Их Хурлын чуулганы хуралдааны дэгийн тухай хуулийн 22 зүйлийн 22.5 дахь хэсгийг үндэслэн Монгол Улсын Их Хурлаас тогтоох нь:

Нэг. Монгол Улсын Их Хурлын гишүүн Ж. Энхбаяр, Х.Нямбаатар нараас 2020 оны 4 дүгээр сарын 17-ны өдөр Улсын Их Хуралд өргөн мэдүүлсэн Корона вируст халдвар covid-19-ийн цар тахлаас урьдчилан сэргийлэх, тэмцэх тухай хуулийн төсөлтэй хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийг нэгдсэн хуралдаанд оролцсон гишүүдийн олонх тухайн асуудлаар хууль гаргах шаардлагагүй гэж үзсэн тул хууль санаачлагч буцаасугай.

Эцсийн найруулга дээр саналтай гишүүн байна уу? алга байна.

Эцсийн найруулгыг сонссонд тооцлоо. Хуулийг буцаалаа.

Зарчмын зөрүүтэй саналын томьёолол санал хурааж дууслаа.

Гишүүд, ажлын хэсэгт баярлалаа. Коронавируст халдвар covid-19-ийн цар тахалаас урьдчилан сэргийлэх, тэмцэх тухай хуулийн төсөл болон хамт өргөн мэдүүлсэн хуулийн төслүүдийг эцсийн хэлэлцүүлэгт хэлэлцүүлэхээр Аюулгүй байдал, гадаад бодлогын байнгын хороонд шилжүүллээ.

Аюулгүй байдал, гадаад бодлогын байнгын хороо одоо хуралдана.

15 цагаас цагаас нэгдсэн чуулганд саналаа нэгтгэж орж ирээрэй.

ЗАВСАРЛАГА.

**Л.Энх-Амгалан**:***Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийг эцсийн хэлэлцүүлгийг явуулна.***

Төслийг эцсийн хэлэлцүүлэгт бэлтгэсэн талаарх Аюулгүй байдал, гадаад бодлогын байнгын хорооны танилцуулгыг Улсын Их Хурлын гишүүн, Аюулгүй байдал, гадаад бодлогын байнгын хорооны дарга Аюурсайхан танилцуулна.

**Т.Аюурсайхан:** Улсын Их Хурлын дарга, эрхэм гишүүд ээ,

Монгол Улсын Их Хурлын гишүүн Ж.Энхбаяр, Х.Нямбаатар нараас 2020 оны 4 дүгээр сарын 17-ны өдөр Улсын Их Хуралд өргөн мэдүүлсэн Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн анхны хэлэлцүүлгийг Улсын Их Хурал 2020 оны 04 дүгээр сарын 29-ний өдрийн нэгдсэн хуралдаанаар хэлэлцэж, төслийг эцсийн хэлэлцүүлэгт бэлтгүүлэхээр Аюулгүй байдал, гадаад бодлогын байнгын хороонд шилжүүлсэн билээ.

Байнгын хорооны 2020 оны 04 дүгээр сарын 29-ний өдрийн хуралдаанаар Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн эцсийн хэлэлцүүлгийг хийж, төслийн агуулга, зарчмыг алдагдуулахгүйгээр үг хэллэг, бүтцийн шинжтэй засварыг төсөлд тусгасан бөгөөд нэгдсэн хуралдааны анхны хэлэлцүүлгээр олонхын дэмжлэг авсан саналыг төсөлд нэмж тусган эцсийн хувилбарын төслийг бэлтгэлээ.

Байнгын хорооны хуралдаанаар Монгол Улсын Их Хурлын чуулганы хуралдааны дэгийн тухай хуулийн 23 дугаар зүйлийн 23.2.1-д заасныг баримтлан хуралдаан даргалагчаас өгсөн чиглэлийн дагуу төслийн 7.1.3, 10.1.3 дахь заалтаас “цар тахлын голомтод” гэснийг хассан бөгөөд Байнгын хорооны хуралдаанаар төслийн анхны хэлэлцүүлэг явуулах үед дэмжигдээгүй зарим санал чуулганы нэгдсэн хуралдаанаар дэмжигдсэн тул саналын дугаарыг төслийн зүйл, заалттай уялдуулсан. Хуулийн төсөлтэй хамт өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төслийн зохицуулалт нь 2020 оны 4 дүгээр сарын 21-нд өргөн мэдүүлсэн Гамшгаас хамгаалах тухай хуульд нэмэлт, өөрчлөлт оруулах тухай хуулийн төсөлд тусгагдсан тул Коронавируст халдвар /covid-19/-ын цар тахлаас урьдчилан сэргийлэх, тэмцэх тухай хуулийн төсөлтэй хамт өргөн мэдүүлсэн дээрх хуулийн төслийг хууль санаачлагчид буцаасан болно. Өөрөөр хэлбэл, бие дааж 4 сарын 21-нд Гамшгаас хамгаалах тухай хуулийн нэмэлт, өөрчлөлтийн хуулийн төсөлд бүхлээрээ туссан энэ хуулийн хэлэлцэх эсэхийг Улсын Их Хуралд дэмжээд, хэлэлцүүлгийн шатанд явж байгааг мэдээлэх нь зүйтэй.

Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн холбогдох бусад хуульд нэмэлт, өөрчлөлт оруулах тухай хуулийн төслүүдийн эцсийн хувилбар, төслийг эцсийн хэлэлцүүлэгт бэлтгэсэн талаарх танилцуулгыг бэлтгэн Та бүхэнд тараасан болно.

Улсын Их Хурлын эрхэм гишүүд ээ,

Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төсөл болон хамт өргөн мэдүүлсэн Эрүүгийн хуульд нэмэлт, өөрчлөлт оруулах тухай, Зөрчлийн тухай хуульд нэмэлт, өөрчлөлт оруулах тухай, Зөрчил шалган шийдвэрлэх тухай хуульд нэмэлт, өөрчлөлт оруулах тухай, Эрүүл мэндийн тухай хуульд нэмэлт, өөрчлөлт оруулах тухай хуулийн төслүүдийн эцсийн хувилбарын төсөл, эцсийн хэлэлцүүлэгт бэлтгэсэн тухай танилцуулгыг хэлэлцэн шийдвэрлэж, хуулийн төслүүдийг баталж өгөхийг Та бүхнээс хүсье.

Анхаарал тавьсанд баярлалаа.

**Л.Энх-Амгалан**: Аюурсайхан гишүүнд баярлалаа. Ажлын хэсэг өглөө хүрэлцэн ирсэн ажлын хэсэг байгаа. Монгол Улсын Ерөнхийлөгчийн тамгын газар, Хууль зүй, дотоод хэргийн яам, Сангийн яам, Гадаад харилцааны яам, Эрүүл мэндийн яам, Монгол банк, Хил хамгаалах ерөнхий газар, Гаалийн ерөнхий газар, Цагдаагийн ерөнхий газар, Онцгой байдлын ерөнхий газар, Тагнуулын ерөнхий газар, Зэвсэгт хүчний штаб, Мэргэжлийн хяналтын ерөнхий газар, Харилцаа холбооны зохицуулах хороо гэсэн ийм төлөөллүүд бас хүрэлцэж ирсэн байгаа.

Байнгын хорооны санал, дүгнэлттэй холбогдуулж асуух асуулттай гишүүд байна уу? Алга байна.

**Г.Занданшатар**:Одоо Байнгын хорооноос гаргасан зарчмын зөрүүтэй саналын томьёоллоор санал хураана. Зарчмын зөрүүтэй саналын томьёолол 7 байна.

**Д.Эрдэнэбат** гишүүн

**Д.Эрдэнэбат**: Баярлалаа. Дарга аа, энэ асуудал хэлэлцэхэд би танд нэг бичиг явуулсан юм. Цахимаар саналаа авдаг болъё гэж. Тэгээд энэ 5 танхимаас эхлээд гараа өргөж авахаар наадах чинь саналын зөрүү маш их гарч байна гээд. Би өнөөдөр өөрсдийнхөө улсуудыг явуулаад, 4 танхимд ямархуу эрдэстэй байна санал хураалт яаж явж байна гэсэн чинь дандаа 2-3 хүний зөрүүтэй саналын тоо хэлээд байна гэж байна. Би үүнийг баримтжуулаад танд өгнө. Ингэж болохгүй. Одоо бид нар чуулган тарах гэж байна гээд хуулиа шахаж байна гээд, ингээд ийм хариуцлагагүй үйлдэл хийж болохгүй шүү дээ. Одоо ингээд энэ танхимууд бүгд хоосон. Одоо тэр “Г”, “В” ерөөсөө хүнгүй байна шүү дээ. Тэгээд одоо ийм байдлаар хуралдааныг цаашид явуулж болохгүй, дарга танд бүр онцгойлж хэлье. Ёс зүйн дэд хорооны дарга Бат-Эрдэнэ алга байна, би гишүүн нь юм байгаа. Тэгэхээр хэдүүлээ энэ ирцэд анхаарахгүй бол дараагийн 4-5 хууль чинь Үндсэн хуулийн өөрчлөлтөөр гарч ирж байгаа, маш хариуцлагатай хуулиуд байгаа.

Ийм байдлаар бид нар хууль батлах юм бол дараагийн шинэ бүрдэх парламентад асар том хүндрэлийг авчирна шүү. Би үүнийг бүр эсэргүүцэж байна. Тийм учраас ирцээ хангаж байгаад, бусад танхимуудынхаа ирцүүдийг авч байгаад, тэгээд 39 хүрч байвал санал хураалтад орох нь зүйтэй гэсэн горимын санал гаргаж байна. Бид асуудалд ингэж хандаж болохгүй шүү дээ. Одоо тэгээд энэ гаргаж байгаа заал гаргахаа болингуутаа нэг, нэг гишүүдийг өрөөнд тавьчихлаа л даа. Энэ оператор нь хүртэл хуйвалдаад, ингэж болохгүй шүү дээ.

Тийм учраас маргаашаас эхлээд л бүх хуралдааныг цахимаараа авдаг ийм систем рүү оръё. Дараа нь хууль зөрчигдөөд эргээд гомдол гаргавал, наад санал хураалтыг чинь эргээд үзэх гэвэл энэ чинь ямар ч нотлох баримтгүй, протоколгүй, ийм санал хураалтууд болж өнгөрч байна шүү дээ. Тэгэх юм бол тан дээр асуудал яригдана шүү. Баярлалаа.

**Г.Занданшатар**: Ёс зүйн дэд хорооны дарга Бат-Эрдэнэ гишүүн, Тогтохсүрэн дарга хоёр энэ танхимуудаар явж ирцийг шалгаж байгаа. Одоо Ёс зүйн хорооны дарга Бадмаанямбуугийн Бат-Эрдэнэ ирцүүдийг дахин шалгая.

Эрдэнэбат дарга Ёс зүйн хороон даргатай хамт явж тооллого хийгээд ирнэ.

Маргаашаас Улсын Их Хурлын Тамгын газар цахим парламентын системийн горимоор санал хураахад бэлтгэнэ. Гишүүд ipad-тайгаа ирнэ. Тийм учраас цахим хуралдааны дэгд шилжинэ шүү, нийт гишүүдэд анхааруулаарай. Өрөөнөөсөө ч болно.

Коронавируст халдвар /covid-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төслийн талаарх зарчмын зөрүүтэй саналын томьёоллоор санал хураалт явуулна.

Улсын Их Хурлын даргаас өгсөн чиглэлийн дагуу боловсруулсан саналууд байна.

/Монгол Улсын Их Хурлын чуулганы хуралдааны

дэгийн тухай хуулийн 23.2.1-д заасны дагуу/

1.Төслийн 7 дугаар зүйлийн 7.1.3, 10 дугаар зүйлийн 10.2.3 дахь заалтын “цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон төрийн тусгай албан” гэснийг “эрсдэл бүхий нөхцөлд үүрэг гүйцэтгэж байгаа төрийн жинхэнэ болон үйлчилгээний албан” гэж тус тус өөрчлөх. Санал гаргасан:Байнгын хороо

2.Төслийн 7 дугаар зүйлийн 7.1.1 дэх заалтын “арга хэмжээг” гэсний дараа “эрүүл мэндийн асуудал эрхэлсэн төрийн захиргааны төв байгууллагын саналыг үндэслэн” гэж нэмэх.

3.Төслийн 10 дугаар зүйлийн гарчгийг “Төв банк болон арилжааны банкнаас авч хэрэгжүүлэх арга хэмжээ” гэж өөрчлөн, 10.3 дахь хэсгийн дугаарыг “10.4” гэж, 10.2.3 дахь заалтын дугаарыг “10.5” гэж, 10.2.4 дэх заалтын дугаарыг “10.6” гэж, 10.2.5 дахь заалтын дугаарыг “10.7” гэж тус тус өөрчлөн үг хэллэгийг жигдлэх.

4.Төслийн 7 дугаар зүйлийн 7.1.22 дахь заалтын “авахдаа” гэсний дараа “хүүхэд болон” гэж нэмэх.

*Хоёр.Зөрчлийн тухай хуульд намэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:*

/Монгол Улсын Их Хурлын чуулганы хуралдааны

дэгийн тухай хуулийн 23.2.1-д заасны дагуу/

1.Төслийн 1 дүгээр зүйлийн 2 дахь хэсгийн “арван” гэснийг “таван зуун” гэж өөрчлөх.

Ийм 5 зарчмын зөрүүтэй саналын томьёоллоор санал хураалт явуулна.

1.Төслийн 7 дугаар зүйлийн 7.1.3, 10 дугаар зүйлийн 10.2.3 дахь заалтын “цар тахлын голомтод болон эрсдэл бүхий нөхцөлд үүрэг гүйцэтгэж байгаа төрийн үйлчилгээ, захиргаа болон төрийн тусгай албан” гэснийг “эрсдэл бүхий нөхцөлд үүрэг гүйцэтгэж байгаа төрийн жинхэнэ болон үйлчилгээний албан” гэж тус тус өөрчлөх.

Дэмжсэн, дэмжээгүй З хүртэл гишүүн үг хэлж болно. Болд гишүүнээр тасаллаа. Дондогдоржийн Эрдэнэбат гишүүн.

**Д.Эрдэнэбат**: Энэ голомт гэдгийг нь хасах нь зөв. Энэ эрсдэл бүхий нөхцөл гэдэг яг нэр томьёоны тодорхойлолт байгаа болов уу. Эрсдэл бүхий нөхцөл гэвэл ямар нөхцөлд ажиллаж байгаа нь эрсдэл гэх юм. Одоо жишээлбэл эмнэлгийн ажилтнууд өнөөдөр яг хүндрэлтэй, яг тэр вирустэй хэсэгтэй улсууд ажиллаж байна. Энэ эрсдэл бүхий нөхцөл. Аймаг орон нутагт сумын эмч нар болон аймгийн эмч нар онцгой өндөржүүлсэн бэлэн байдалд ийм ижил нөхцөл байдалд ажиллаж байгаа. Тэгэхээр энэ хоёрын ялгаа зааг байх уу, байхгүй юу. Дараа нь дэмжлэг үзүүлэх болохоороо энэ эрсдэл бүхий нөхцөл гэдэг юман дээр чинь бөөн маргаан гарах юм биш биз дээ. Тэгэхээр хуулийн нэр томьёоны зохицуулалт, урд талын бусад хуулиудад холбогдох юм байна уу, байхгүй юу. Эсвэл цоо шинээр энэ нөхцөлд орж ирж байна уу гэдэг нь их сонин байгаа юм.

Тэгээд би хамгийн гол нь болгоомжлуулж байгаа нь юу вэ гэхээр, яг жинхэнэ хамгийн өндөр яг тусгаарлаж байгаа улсуудтай ажиллаж байгаа нэг хэсэг нь зөвхөн тооцогдоно. Аймаг дээр байгаа улсууд хамаа байхгүй ээ, суман дээр бүр хамаа байхгүй гээд ингээд ийм сонин ялгаварла гарах юм биш биз дээ. Тэгэхээр үүнийг одоо юу гэж ойлгож томьёолох юм бэ? Би бол түүн дээр эргэлзээд байна.

**Г.Занданшатар**: Болд гишүүн үг хэлнэ.

**Л.Болд**: Баярлалаа. Тэгэхлээр Байнгын хороод дандаа зэрэг хуралдаад яг нэг асуудал хэлэлцээд би 2 байнгын хороонд амжихгүй болоод байна. Тэгээд энд надад маш тодорхой санал байсан юм. Яагаад гэвэл бид энэ асуудлаар чинь ШИНЭ намын зөвлөл хэд хэдэн чиглэл гаргачхаад байгаа юм.Тэгээд энэ цар тахлын үед жинхэнэ энэ дайн байлдаанд орж байгаа, тулалдаж байгаа хүмүүс бол үндсэндээ эмч, эмнэлгийн ажилтнууд байгаа юм. Өнөөдөр дэлхий дахинд бараг 100 гаруй мянган эмч, эмнэлгийн ажилтнууд чухамдаа энэ өвчнөөс чинь хохирчхоод байна шүү дээ. Хэрвээ энэ асуудал үнэхээр цаашдаа хяналтаас ямар нэгэн байдлаар хямрал руугаа ороход энэ хүмүүсээ бид хамгийн түрүүнд баталгаажуулж, хамгаалах асуудал байгаа юм. Тэгээд үүнийг тойруулаад нэр томьёо сүүлдээ бүр төрийн жинхэнэ болон үйлчилгээний албан хаагч гээд болчхож байгаа юм. Төрийн жинхэнэ албан хаагч дээр чинь Их Хурлын гишүүд л гэж харагдана шүү дээ. Одоо энэ сайд дарга нар л гэж харагдана. Ард түмэн төрийн албан хаагчид гэхлээр чинь энэ төрийн сайд, дарга нар яамдын ажилтнууд, дарга нар гэж харагдаад байгаа юм.

**Г.Занданшатар**: Болд гишүүн юмаа унш. Төрийн жинхэнэ албан хаагч нь төрийн захиргааны албанд, Улсын Их Хурлын гишүүд чинь улс төрийн албан тушаалтан өөр ангилалд ордог юм.

**Л.Болд**: Тэгээд араасаа эрсдэл үүрч байгаа хүмүүсээ нэмээд. Тийм учраас ийм томьёоллыг битгий өнөөдөр . . ./микрофон хаагдав/

**Г.Занданшатар**: Гишүүд үг хэлж дууслаа. Одоо санал хураалт явуулна. Эмч, эмнэлгийн ажилтнууд орж байгаа юм.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-12

Их эзэн Чингис хаан танхим/Улсын Их Хурлын гишүүн Г.Тэмүүлэн/: 6-6

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 9-9

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

42 гишүүн оролцож, 41 гишүүн дэмжиж, 97.1 хувийн саналаар энэ санал дэмжигдлээ.

2.Төслийн 7 дугаар зүйлийн 7.1.1 дэх заалтын “арга хэмжээг” гэсний дараа “эрүүл мэндийн асуудал эрхэлсэн төрийн захиргааны төв байгууллагын саналыг үндэслэн” гэж нэмэх.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

44 гишүүн оролцож, 44 гишүүн дэмжиж, 100.0 хувийн саналаар энэ санал дэмжигдлээ.

3.Төслийн 10 дугаар зүйлийн гарчгийг “Төв банк болон арилжааны банкнаас авч хэрэгжүүлэх арга хэмжээ” гэж өөрчлөн, 10.3 дахь хэсгийн дугаарыг “10.4” гэж, 10.2.3 дахь заалтын дугаарыг “10.5” гэж, 10.2.4 дэх заалтын дугаарыг “10.6” гэж, 10.2.5 дахь заалтын дугаарыг “10.7” гэж тус тус өөрчлөн үг хэллэгийг жигдлэх.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-14

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

45 гишүүн оролцож, 45 гишүүн дэмжиж, 100.0 хувийн саналаар энэ санал дэмжигдлээ.

4.Төслийн 7 дугаар зүйлийн 7.1.22 дахь заалтын “авахдаа” гэсний дараа “хүүхэд болон” гэж нэмэх.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-14

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

45 гишүүн оролцож, 45 гишүүн дэмжиж, 100.0 хувийн саналаар энэ санал дэмжигдлээ.

*Хоёр.Зөрчлийн тухай хуульд намэлт, өөрчлөлт оруулах тухай хуулийн төслийн талаарх зарчмын зөрүүтэй саналын томьёолол:*

/Монгол Улсын Их Хурлын чуулганы хуралдааны

дэгийн тухай хуулийн 23.2.1-д заасны дагуу/

1.Төслийн 1 дүгээр зүйлийн 2 дахь хэсгийн “арван” гэснийг “таван зуун” гэж өөрчлөх. Санал гаргасан: Байнгын хороо.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

45 гишүүн оролцож, 43 гишүүн дэмжиж, 97.8 хувийн саналаар энэ санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Байнгын хорооны саналаар Коронавируст халдвар covid-19 цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай хуулийн төслийг бүхэлд нь баталъя гэсэн саналын томьёоллоор санал хураалт явуулъя.

Санал хураалтыг гар хүргэж явуулна.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 10-10

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

45 гишүүн оролцож, 44 гишүүн дэмжиж, 97.8 хувийн саналаар хууль батлагдлаа.

Хамт өргөн мэдүүлсэн Эрүүгийн хуульд нэмэлт, өөрчлөлт оруулах тухай хуулийн төслийг бүхэлд нь баталъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

46 гишүүн оролцож, 45 гишүүн дэмжиж, 97.8 хувийн саналаар хууль батлагдлаа.

Зөрчлийн тухай хуульд нэмэлт, өөрчлөлт оруулах тухай хуулийн төслийг бүхэлд нь баталъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 15-14

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

47 гишүүн оролцож, 46 гишүүн дэмжиж, 97.9 хувийн саналаар хууль батлагдлаа.

Санжмятав гишүүн, Бат-Эрдэнэ гишүүн хоёр заалуудын ирцийг шалгана.

Зөрчил шалган шийдвэрлэх тухай хуульд нэмэлт, өөрчлөлт оруулах тухай хуулийн төслийг бүхэлд нь баталъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

46 гишүүн оролцож, 45 гишүүн дэмжиж, 97.8 хувийн саналаар хууль батлагдлаа.

Эрүүл мэндийн тухай хуульд нэмэлт, өөрчлөлт оруулах тухай хуулийн төслийг бүхэлд нь баталъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 14-13

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

46 гишүүн оролцож, 45 гишүүн дэмжиж, 97.8 хувийн саналаар хууль батлагдлаа.

Ёс зүйн дэд хорооны дарга Бадмаанямбуугийн Бат-Эрдэнэ, орлогч Ядамсүрэнгийн Санжмятав нар танхимуудын ирцийг шалгаж явааг танхимууд мэдэгдэж байна.

Хуулийн төслүүд батлагдлаа. Гишүүд, ажлын хэсэгт баярлалаа.

Дараагийн асуудал.

***“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөл*** */анхны хэлэлцүүлэг/*

Төслийн анхны хэлэлцүүлгийг явуулсан талаарх Эдийн засгийн байнгын хорооны санал, дүгнэлтийг Улсын Их Хурлын гишүүн, Эдийн засгийн байнгын хорооны дарга Жамбалын Ганбаатар танилцуулна. Ганбаатар даргыг индэрт урьж байна.

Өнөөдөртөө энэ хууль, тогтоолоо баталчихъя, шуурхай явуулаад хийчихье.

**Ж.Ганбаатар**: Улсын Их Хурлын дарга, эрхэм гишүүд ээ.

Монгол Улсын Их Хурлын гишүүн Баттөмөр, Ганбаатар, Мөнхбаатар, Мөнхбат, Оюунчимэг, Чойжилсүрэн нараас 2020 оны 4 сарын 24-ний өдөр Улсын Их Хуралд өргөн мэдүүлсэн “Коронавируст халдварт цар тахлын үед санхүү эдийн засгийн тогтвортой байдлыг хангах, эрсдэлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн үзэл баримтлалыг хэлэлцэх эсэх асуудлыг 2020 оны 4 сарын 29-ний өдрийн Улсын Их Хурлын чуулганы нэгдсэн хуралдаанаар хэлэлцэж төслийн анхны хэлэлцүүлэгт бэлтгүүлэхээр Эдийн засгийн байнгын хороонд шилжүүлсэн.

Тус Байнгын хороо тогтоолын төслийн анхны хэлэлцүүлгийг 2020 оны 4 сарын 29-ний өдрийн хуралдаанаар хэлэлцлээ. Байнгын хорооны хэлэлцүүлгийн явцад Улсын Их Хурлын гишүүн Ж.Мөнхбат тогтоолын төсөл дэх эмч, эмнэлгийн ажилтан, төрийн албан хаагчид зориулсан ипотекийн зээлийн шинэ бүтээгдэхүүн гаргах тухай заалтыг өргөжүүлж, төрийн үйлчилгээний болон төрийн тусгай албан хаагчид зориулсан гэж өөрчлөх, Эдийн засгийг идэвхжүүлэх хямралын эсрэг тусгай зориулалтын сан байгуулах, Элдэв-Очир гишүүн малчдын орлогыг нэмэгдүүлэх, ноолуурын салбарын дотоодын үйлдвэрлэлийг хамгаалах зорилгоор тодорхой арга хэмжээ авах талаар шинэ заалт нэмэх зэрэг санал гаргасныг хуралдаанд оролцсон гишүүдийн олонх дэмжлээ.

Улсын Их Хурлын гишүүн Ж.Батзандан, Л.Болд нар жилийн 1.5 тэрбум хүртэлх төгрөгийн борлуулалтын орлоготой 250 хүртэлх хүртэлх иргэнийг ажлын байраар хангаж байгаа аж ахуйн нэгжүүдэд онцгой нөхцөлийн урт хугацаатай 1 хувийн хүүтэй зээл олгох, 1 килограмм ноолуурыг 100 мянган төгрөгөөс доошгүй үнээр худалдан авах, иргэдийн тэтгэвэр барьцаалсан зээлийн төлбөрийг төрөөс нэг удаа төлөх тухай хуулийг дагаж мөрдөх журмын тухай хуулийг хуулийн дагуу 1 сая төгрөгтэй тэнцэх үнэт цаас эзэмшигчдийн үнэт цаасыг 2020 оны 2 дугаар улиралд багтаан худалдан авах зэрэг санал гаргасныг хуралдаанд оролцогчид гишүүдийн олонх дэмжээгүй болно.

“Коронавируст халдварт сар тахлын үед санхүү эдийн засгийн тогтвортой байдлыг хангах, эрсдэлийг урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн талаарх зарчмын зөрүүтэй саналын томьёоллыг Байнгын хороо дэмжсэн, дэмжээгүйгээр нь бүлэглэн та бүхэнд тараасан болно.

Улсын Их Хурлын эрхэм гишүүд ээ,

“Коронавируст халдварт сар тахлын үед санхүү эдийн засгийн тогтвортой байдлыг хангах, эрсдэлийг урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн анхны хэлэлцүүлгийг явуулсан талаарх Эдийн засгийн байнгын хорооны санал, дүгнэлтийг хэлэлцэн шийдвэрлэж, зарчмын зөрүүтэй саналуудаар санал хурааж өгөхийг та бүхнээс хүсье.

Анхаарал тавьсанд баярлалаа.

**Г.Занданшатар**: Зарчмын зөрүүтэй саналын томьёоллоор дараа нь санал хураалт явуулна. Одоо Байнгын хорооны санал, дүгнэлттэй холбогдуулж асуулт асуух Улсын Их Хурлын гишүүд байна уу. Эрдэнэбат гишүүнээр тасаллаа. Лувсанвандангийн Болд гишүүн асуулт асууна.

**Л.Болд**: Байнгын хороо энэ асуудал хэлэлцэхэд ШИНЭ намын зүгээс 3 саналыг оруулсан юм. Тэгээд энэ саналаар Байнгын хороон дээр цөөнх болсон, гэхдээ энэ тавьж байгаа асуудлуудыг Байнгын хорооны гишүүд өөрсдөө дэмжих талд байгаа юм. Тэгэхлээр Засгийн газар асуумаар байгаа юм. Энэ ШИНЭ намын тавьсан саналуудыг ямар хэлбэрээр дэмжих бололцоотой вэ? Та бүхний байр суурь ямар байгаа вэ? Жишээ нь, цар тахлын үеэр бид нар бүтэн чуулганы өдрөө зарцуулаад сая дөнгөж хуулиа гаргалаа. Хуульд алдаа мадаг, дутуу юм бий. Гэхдээ хууль гарлаа. Одоо энэ тогтоолоо гаргах гэж байна. Тогтоолд эдийн засгийн холбогдолтой арга хэмжээнүүдийг нэлээд тусгаж байгаа юм.

Одоо энэ хуулиас цар тахлын эсрэг тэмцэж байгаа эмч, эмнэлгийн ажилтнууд, онцгой болон эрсдэлийн нөхцөл үүрэг гүйцэж байгаа хүмүүст яг ямар нийгмийн хамгаалал ирж байна вэ гэдэг талаар нь хуульд бид нэлээн анхаарсан. Одоо энэ эдийн засгийн холбогдолтой тогтоол гарахаар өнөөдөр нийт Монгол даяараа Улсын Их Хуралд чих тавьж сонсож байгаа. Хамгийн түрүүнд хэн сонсож байгаа вэ гэхлээр өнөөдөр яг бизнес эрхэлж байгаа, одоо бүх ажил нь зогсчихсон, орлого нь хаагдчихсан үнэхээр цаашдаа хаачихаа мэдэхээ байчихсан тэр олон бизнес эрхлэгчдийн хувьд, баялаг бүтээгчдийн хувьд маш хүнд цаг үе ирээд байна. Тэгээд хүмүүсийг ялангуяа бүгдийг нь үгүй юм аа гэхэд 1.5 тэрбум хүртэлх төгрөгийн борлуулалттай, 250 хүртэлх иргэнийг ажлын байраар хангадаг энэ аж ахуйн нэгжид төр засгаас урмын үг эсвэл дэмжлэг үзүүлж байна гэсэн тийм мэдэгдлүүдийг хүсэхгүй байгаа юм.

Өнөөдөр тэдний бизнесийг ямар ч байсан гацаанаас гаргах, энэ хүндрэлтэй үед авахад жилийн 1 хувийн хүүтэй хугацаа нь гайгүй ийм хөнгөлөлттэй зээлүүд хэрэгтэй байгаа юм. Үүнийг яг бололцооны хэрээр, үе шаттай дараалалтай, үнэхээр хамгийн их хүндрэл учирч байгаа аж ахуйн нэгж, бизнес эрхлэгчдээ тодорхойлоод үе шаттай энэ дээр Засгийн газар ажиллах бололцоотой л гэж харж байгаа юм. Тэгээд энэ дээр Засгийн газрын тайлбар байхгүй гээд асуудал нь шийдэгдэхгүй байгаа юм. Дээр нь хэн харж байна гэхээр өнөөдөр малчид харж байгаа юм. Засгийн газар уг нь гэрэл гэгээтэй мэдээлэл өгсөн юм. Малчдын одоо амьжиргааны орлогын бараг 40 хувийг бүрдүүлж байгаа, Монгол улсыг нуруундаа тээж яваа энэ малчин айл өрхүүдийн энэ цаг үеийн баталгааг хангах зүйл үнэхээр ноолуурын үнэ байсан. Энд 100 мянга гэж тогтоогоод, тэгэхдээ бүс, бүсээр нь ялгаад байгаа юм. Тэгээд бидний санал юу вэ гэхээр, хэрвээ энэ 100 мянгыг хэрэгжүүлж байгаа бүсээр нь битгий ялгаач ээ. Төр, засаг малчдад яг ижил зарчмаар хандах ёстой. Тэр заавал баруун, төв, зүүн аймаг гэж ялгах ёсгүй. Энэ хөтөлбөрөө хэрэгжүүлэхдээ бүсчлэн ялгавартай ханддаг энэ ялгарлыг зогсоогооч гэсэн ийм 2 дахь санал байна. Энэ малчдадаа баярлуулах ийм санал байгаа.

Гуравт нь, өнөөдөр ахмадууд хамгийн хүнд үеийн эрсдэл үүрч байгаа нийгмийн бүлэг бол аль ч улс оронд ахмадууд байгаа, тэтгэврийнхэн байгаа юм. Тэгэхлээр өнөөдөр бид тэтгэврийн зээл гээд ялгавартай хандаад ерөнхийдөө ахмадуудаа нэлээд тийм сэтгэл гонсгор байлгаж байгаа юм. Нэлээд тэмцэл болж байж, талбай дээр олон мянган ахмадуудтайгаа жагсаж байж бид нар ямар ч байсан зээл аваагүй, зээл аваагүйгээрээ жаахан ухаан муутай гэж яригдаад байгаа ийм азгүй ахмадуудын хувьд бол ямар ч байсан нэг, нэг сая төгрөг өгөхөөр болсон. Тэр нь үнэт цаасаар өгчихсөн юм. Тэгвэл одоо энэ цаг үед энэ үнэт цаасаа энэ 2 дугаар хуульд багтаад мөнгөжүүлээч гэдэг ийм 3 санал байгаа. Энэ дээр одоо дэмжих арга байна уу?

**Г.Занданшатар:** Санал хэллээ. Дондогдоржийн Эрдэнэбат гишүүн асуулт асууна.

**Д.Эрдэнэбат**: Баярлалаа. Сая Ардын намын хэдэн гишүүд ноолуурын үнийн борлуулалтын үнэд килограмм тутамд 20 мянган төгрөг гээд, хэвлэлийн хурал хийгээд, үдээс хойш давхиад ороод ирлээ. Энэ танай Засгийн газрын гаргасан шийдвэр шүү дээ. Энэ 300 тэрбум төгрөгийн хөнгөлөлттэй зээл ноолуур үйлдвэрлэгчдийг олгоно шийдчихсэн шүү дээ, нэгдүгээрт.

Хоёрдугаарт, Улаан 100 мянга гэж төр зохицуулдаг ингэж дэмий юм яриад зах зээлийн голдрилоороо явж байсан ноолуурын үнийг унагаачихсан шүү дээ. Өнөөдөр дэлхийн зах зээлийн ноолуурын үнэ байхгүй шүү дээ. Дэлхийн Итали, Франц, европын бүх орнууд, хятадууд бүгдээрээ энэ коронавирусээс болоод ноолуур авахгүй болчихсон шүү дээ. Одоо үүнээс болж зах зээлийн жишгээр унаж байгаа юмыг төр үнэ тогтоож байна гэж давхиж оруулаад, одоо ингээд 20 мянган төгрөгөөр өгөх юм гэнэ. Одоо ноолуурын үнийг урамшуулаад ноолуур болгонд нь килограмм нь 20 мянган төгрөгөө өгнө өө гэвэл, нөгөө хэдэн 200 мянган малчид маань байгаа ноолуураа бушуухан үнээр нь зарна гэвэл, наад ноолуурыг чинь үнэ одоо өнөөдөр 40-50 мянгад дөнгөж өгч хүрч байгаа үнэ шалан дээр унана шүү дээ. Бүр 30 мянга хүрэхгүй болно шүү дээ. Яагаад ийм бодлогогүй юм хийгээд байгаа юм бэ? Сайхан юм хийж болно. Алдаагаа засаж болно. Тэгэхдээ ийм юм хийж болохгүй шүү дээ. Зах зээлийн голдрилоороо явж байх ёстой юмыг та нар хөндөж, баахан худлаа юм ярьж, 200 мянган малчдыг хуурчхаад, одоо дахиад л амьдралыг нь алах гэж байна шүү дээ. Яагаад ийм юм хийгээд байгаа юм бэ? Та нар. Тэгээд одоо үүнийгээ сонгуулийн өмнөх пиар болгох гээд байгаа юм уу, 20 мянган төгрөг малчдад өгсөн гэж, тийм юм байхгүй шүү дээ. Би тэгээд үүнийг асуумаар байна. Ямар учиртай энэ малчдыг бүр санаатай юм шиг ингээд алаад байгаа юм бэ, та нар. Зах зээлээрээ явдаг жамаараа яваад 60-70 мянгад зарчих ноолуурыг нь аваачиж үнэ хэлээд унагасан. Одоо 20 мянга гэж нэг хүн хэлээд, тэр үнийг нь бүр шалан дээр унагах нь байна шүү дээ. Ингэж болохгүй шүү дээ, энэ ард түмнээр тоглож. Би үүнийг та нарт хариуцлагатай хэлж байна шүү. Дандаа хачин юм ярих юм. Одоо үүнийг тэгээд бид нар батлах юм уу. Тйм байж болохгүй шүү дээ. Тэгсэн дор дэлхийн бүх улс орнууд цаана чинь үнэхээр энэ коронавирусын хүнд үед ард иргэдийн амьжиргаа унаад, орлогогүй болоод, эдийн засаг зогсох гэж байгаа учраас бүх иргэдээ жигд дэмжих бодлого явуулж байна аа гээд бид нар иргэн бүрд 1 сая 260 мянган төгрөгийн бололцоог гаргаж өгье өө гэдгийг авч хэлэлцэхгүй унагааж байгаа шүү дээ. Хүн болгон ижилхэн шүү дээ. Малчин байна уу, тариалан ч байна уу, эмч байна уу, багш байна уу, инженер байна уу, Их Хурлын гишүүн байна уу. Яагаад үүнийг хийхгүй байж, ийм хачин ялгавартай юм хийгээд, тэр ялгавартай юм нь яагаад энэ иргэдийн амьжиргааг улам дордуулах юм руу явуулаад байгаа юм бэ?

Одоо ноолуур эрхлэгчид 300 зуун тэрбум төгрөгөө авахгүй байгаа шүү дээ. Яагаад гэхээр 100 мянган төгрөгөөр бид нар яаж тэр ноолуурыг авах юм бэ гээд. Одоо наадахаа боль л доо. Наад сонгууль угтсан улс төрөө боль л доо. Амьдрал цаашид үргэлжилдгээрээ үргэлжилнэ шүү дээ. Тэгэхдээ та нар битгий ингээд хүмсүүдийг алаад бай л даа. Төрийн зохицуулалт орж болдог юм гэж бий, болдоггүй юм гэж байдаг. Тэгэхээр үүнийгээ та нар бүгдээрээ нэг анхаараад, энэ саналаа татаж ав аа, одоо боль.

**Г.Занданшатар**: “Их эзэн Чингис хаан” танхимаас Элдэв-Очир гишүүн.

**Л.Элдэв-Очир**: Гишүүдэд өдрийн мэнд хүргэе. Тэгэхлээр энэ ажлын хэсэг Их Хурлын даргын захирамжаар байгуулагдаж, 2 өдрийн хугацаанд үндсэндээ 3 дахь өдрөө болж байна. Холбогдох Байнгын хороодын дарга нар болон мөн сайд нарын оролцсон өргөтгөсөн бүрэлдэхүүнтэйгээр хуралдаж, өнөөдөр одоо энэ тогтоолын төсөл, тодорхой заалтуудыг оруулж ирж байгаа юм. Энэ дээр үүсчихсэн гажуудал байгаа. Засгийн газраас буюу Хөдөө аж ахуйн яам Улаан сайд 100 мянга гэж ноолуурын үнийг зарласан. Бүсчлэн ноолуурын үнийг тогтоосон. Засгаас банкнуудаас 300 тэрбум төгрөгийн эх үүсвэрийг баталж, ноолуур бэлтгэн нийлүүлэх аж ахуй нэгжүүдэд зээл олгох, хөнгөлөлттэй зээл олгох журмаар нийт ноолуурынхаа 30 хувийг авъя аа гэсэн ийм шийдвэр гаргасан юм.

Тэгээд үүнийг Улаан сайдын хувьд бодоод үзэхэд, бас ч гэж хорлон сүйтгэх тийм буруу бодлого байгаагүй гэж ойлгож байгаа. Яагаад вэ гэхээрээ энэ ноолуур үйлдвэрлэж байгаа малчдынхаа ноолуурынх нь үнийг хамгаалахын тулд бас төрөөс доод үнийг нь тогтоочих юм бол энэ өвчин зовлонтой хүнд байгаа нөхцөлд малчид маань ноолуурынхаа үнийг хэт унагаахгүйгээр, гаднаас орж ирэх худалдан авагчид үнийг нь айхтар унагаачихгүй шиг, ингээд малчдаа хамгаалах бодлогыг эхлүүлсэн байгаа.

Гэтэл одоогийн нөхцөл байдалтай холбогдуулаад гаднаас орж ирдэг ноолуур худалдан авагчид байхгүй боллоо. Бодлогын зээл аваад, гэрээ хийгээд ноолуур худалдаж авах гэж байгаа аж ахуйн нэгжүүд болохоор банкнаас тавьж байгаа шалгууруудыг хангахгүй байгаад байгаа. Үйлдвэрүүд нь урд жилүүдийн өр төлбөртэй холбоотой, зарим нь барьцаа хөрөнгөтэй холбоотойгоор мөнгө төгрөг банкнаас авахад хүндрэлтэй байгаа. Тэгээд төрөөс үнийг нь тогтоочихсон болохлоор тэр үнэтэй нь өрсөлдөх асуудал гадаад, дотоодын худалдан авагч нар, үйлдвэрлэгч нарт үнэхээр хүндрэлтэй ийм нөхцөл байдал бий болсон. Үүнийг Улсын Их Хурлаас байгуулагдсан ажлын хэсэг маш олон талаас нь шалгаж үзээд, энэ бий болсон гажуудлаа яаж залруулах вэ гэдэг асуудлаар л өнөөдөр энэ тогтоолын төсөлд энэ заалтуудыг оруулж ирж байгаа юм. Энэ бол яах вэ гэхээр одоо бид нар зөвхөн ноолуур гэлтгүй, энэ коронавирусын цар тахлын энэ үед улс төр хиймээргүй байгаа юм. Тэгээд улс төр хийх асуудал нь яах вэ гэхээрээ циклийн хувьд яг тэгж таарчхаад байна л даа. Тэгээд энэ бол яах вэ гэхээр ерөөсөө л ард иргэдээ, малчин ард иргэдээ, улс орныхоо эдийн засгийг өөд нь татах гэсэн цогц бодлогын асуудал яригдаад байгаа шүү дээ.

Хэрвээ хүн болгон мэдээд 3 сарын дараа тахал байхгүй болно оо гэвэл, хураасан хэдэн төгрөгөө бүгдийг нь хүссэн, хүссэн хүн болгонд нь тарааж өгчихөөд байж болно. Гэтэл энэ тахал чинь болохоор 12-18 сар, Засгийн газраас авч хэрэгжүүлж байгаа арга хэмжээ болохоор энэ урт хугацаанд хурааж хуримтлуулсан эдийн засгийнхаа нөөц бололцоо, санхүүгийн чадавхыг яаж ашиглах вэ гэдэг асуудал дээр төвлөрч ажиллаж байгаа, бодлогоо хийж байгаа. Тэгэхлээр энэ дээр улс төржөөд хэрэггүй юм. Одоо малчдад мөнгө өгнө гэдгээс юунд нь ч цаараглаад байгаа юм. Энэ улс төр биш, улс төр биш. Яг одоо бидэнд тулчихсан энэ цаг үед цикл нь таарч байгаа ийм л асуудал. Түүнээс сонгуультай үүнийг холбож яриад хэрэггүй.

Ер нь цаашдаа бид нар цар тахал хэдий хэмжээнд үргэлжлэхээс хамааруулаад эдийн засагт дорвитой бодлогын арга хэмжээг авна. Малчин өрх ч биш, ер нь Засгийн газраас авч хэрэгжүүлж байгаа арга хэмжээ хүүхэд, хөгжлийн бэрхшээлтэй иргэд, өндөр настнууд, нийгмийн эмзэг бүлгийг бүгдийг нь хамарсан бодлогын арга хэмжээнүүдийг авч хэрэгжүүлж байгаа. Цаашдаа ч хэрэгжүүлэхээр урт хугацаандаа төлөвлөчихсөн төлөвлөгөөт ажлууд нь хийгдээд л явж байгаа. Тийм болохоор энэ ноолуурын урьд нь гарсан гажуудлыг засъя, үүнийг мэдээж журам гаргаад салбарын яам хариуцаж хийх ийм л ажил байгаа юм аа. Тэгээд энэ дээр улс төржиж ирэхгүй ээ гэдгийг хэлэх гэсэн юм.

**Г.Занданшатар**: Гишүүд асуулт асууж, хариулт авч дууслаа. Ноолуур бол стратегийн бүтээгдэхүүн, зөөлөн алт гэдэг, нөхөн сэргээгддэг баялаг. Америк болон бусад улсад экспортоор гаргахаар экспортын хөнгөлөлттэй нөхцөлийн талаар бас хэлэлцэж байгаа. 2 тэрбум долларын экспортын орлого олох бололцоотой бүтээгдэхүүн. Ийм учраас энэ дээр бодитой хандах ёстой шүү, улс төржиж болохгүй шүү гэж анхааруулж хэлье.

Ззарчмын зөрүүтэй саналаар санал хураалт явуулна.

**Нэг.Эдийн засгийн байнгын хорооны дэмжсэн саналууд:**

1.Төслийн 2 дугаар зүйлийн 8 дахь хэсгийг доор дурдсанаар өөрчлөн найруулах:

“8/Улсын Ерөнхий прокурорын газар, Авилгатай тэмцэх газар, Шүүхийн шийдвэр гүйцэтгэх байгууллага, банкны эрх хүлээн авагч нартай хамтарсан ажлын хэсэг байгуулж, татан буугдсан банкны чанаргүй активыг шуурхай барагдуулах, төлбөрт хураагдсан үл хөдлөх хөрөнгө болон улсын орлогод хураагдсан эд хөрөнгөөс олсон орлогыг эдийн засгийн эргэлтэнд оруулж, эмнэлэг, сургууль, улсын хэрэгцээнд ашиглах.”

Санал гаргасан: УИХ гишүүн Ж.Мөнхбат

Энэ бас Ерөнхийлөгчөөс ирүүлсэн санал.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Дараагийнх дээр Сарангэрэл сайд үг хэлэх санал өгч байна.

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

Чинзориг сайд үг хэлэх санал өгч байна.

44 гишүүн оролцож, 43 гишүүн дэмжиж, 97.5 хувийн саналаар энэ санал дэмжигдлээ.

2.Төслийн 2 дугаар зүйлийн 6 дахь заалтын “эмч, эмнэлгийн ажилтан,” гэснийг “төрийн үйлчилгээний болон” гэж өөрчлөх.

Санал гаргасан: УИХ гишүүн Ж.Мөнхбат

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Сарангэрэл сайд үг авъя гээд хоёр удаа хоцорчихлоо. Энэ дээр үг өгөөч гэж байна.

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн М.Билэгт/: 8-8 гишүүн дэмжлээ.

Чинзориг сайд үг хэлэх санал өгч байна.

44 гишүүн оролцож, 42 гишүүн дэмжиж энэ санал дэмжигдлээ.

3.Төслийн 2 дугаар зүйлд доор дурдсан агуулгатай заалт шинээр нэмэх:

“11/Эдийн засгийг идэвхжүүлэх, хямралын эсрэг тусгай зорилтот сан байгуулах.”

Санал гаргасан: УИХ гишүүн Ж.Мөнхбат.

Сарангэрэл сайд, Болд гишүүн, Чинзориг сайд гурваар тасаллаа.

**Д.Сарангэрэл**: Баярлалаа. Энэ шинэ Коронавирус тахлын үед санхүү эдийн засгийн тогтвортой байдлыг хангах хуулийн төсөл санаачилсан Баттөмөр гишүүн, Ганбаатар гишүүн нарын 8 гишүүндээ юуны өмнө талархал илэрхийлж байна. Маш чухал асуудлуудыг хөндсөн ийм хуулийн төслийг Улсын Их Хурлаар өргөн барьж хэлэлцүүлж байна. Үүнтэй холбоотойгоор асуулт байгаа юм надад. Уг нь сая төрийн үйлчилгээний болон захиргааны ажилтан гээд явчихлаа. Анхны хувилбар буюу эмч, эмнэлгийн ажилтан гэдэг нь их зөв байгаа юм. Эмч, эмнэлгийн ажилтан, төрийн тусгай албан хаагч гэхээр зэрэг ер нь энэ өндөржүүлсэн бэлэн байдлын үед ажиллаж байгаа төрийн албан хаагчдынхаа асуудлыг бас шийдвэрлэх ийм сайхан санаачилга энэ хуулийн төсөлд явж байгаа юм. Тэгэхээр төрийн тусгай албан хаагчдын тухайд цагдаа, онцгой гээд бусад байгууллагууд бол эрүүл мэндийн салбарыг бодвол харьцангуй орон байрны хувьд ч тэр би ажлын байрыг хэлж байна мөн ажилтнуудаа орон сууцаар хангах чиглэлд бол үнэхээр эрүүл мэндийн салбараас бол түрүүлж явдаг\_ боломж нь ч байдаг бололтой юм билээ. Эрүүл мэндийн салбар, салбарынхныхаа орон сууцны асуудлыг шийдэх нь битгий хэл яамных нь нөхцөл байдал ч гэсэн их хүндхэн байдаг. Тэгээд үнэхээр эдийн засгийн хүндрэлтэй энэ коронавирусийн үед Эрүүл мэндийн яамны шинэ барилгын тухай бид ярихгүй ээ. Харин энэ салбарын эмч, мэргэжилтнүүд ажиллагсдын орон байрны асуудал хөндөгдөж байгаа энэ мөчид би салбар хариуцаж байгаа сайдын хувьд үгээ хэлье гэж бодож байгаа юм.

Тухайлбал эхний ээлжид 4 мянган орон сууцанд төрийн албан хаагчдыг оруулна гэдэг ийм зүйл ярьж байна. Миний хэлж байгаа шалтгаан бол энэ 4 мянган орон сууцны 80 хувийг нь эрүүл мэндийн салбарт өгөх хэрэгтэй. Яагаад гэвэл сая миний нэрлэсэн бусад төрийн тусгай албан хаагчид бол салбарынхаа хүрээнд орон сууцынхаа асуудлыг тодорхой хэмжээнд нэлээн сайн шийдээд явж байгаа. Эрүүл мэндийн салбарын хувьд өнөөдрийг хүртэл шийдэл байхгүй, ямар ч боломжгүй байгаа. Тийм учраас энэ боломж нь өөрөө үнэхээр тэр бүр олдоод авахгүй ийм одоо нөхцөлтэй юм билээ. Тухайлбал, түрээсийн байранд оруулна, ямар нэгэн одоо урьдчилгаа төлбөргүйгээр нэн хөнгөлөлттэй нөхцөлөөр оруулаад, орон сууцныхаа мөнгийг төлөөд, энэ төлбөр нь яваандаа өөрийнхөө түрээсийн мөнгө нь орон сууцаа худалдаж авах ийм боломжийг нээж өгч байгаа юм. Энэ бол өнөөдөр эрүүл мэндийн салбарынханд ус агаар мэдэх хэрэгтэй байгаа ийм зүйл байгаа юм. Тэгээд Улсын Их Хурлын даргыг онцлон одоо анхааралдаа аваасай гэж хүсэж байна. Яагаад гэвэл, та энэ хуулийн төсөл хэлэлцэж эхлэхээс өмнө энэ саналыг Улсын Их Хурлын чуулганы нээлт дээр гаргаж байсан учраас би таныг энэ гаргасан санал санаачилгаа бодитой үр дүнд хүргэхийн тулд эхлээд эмч, эмнэлгийн ажилтнууд гэдэг энэ категорыг нэгдүгээрт нь тавих шаардлагатай. Яагаад гэвэл бусдад нь боломж байгаа. Боломжгүй улсуудаа эхэлж харж үзэх, тэр дундаа цар тахлын үед нийгмийн эрүүл мэндийн онц ноцтой байдлын үед бол ерөөсөө энэ 50 гаруй мянган хүн чинь өдөр, шөнөгүй ажиллаж байгаа, цаг наргүй ажиллаж байгаа, тэр дундаа эрсдэл голомтод ажиллаж байгаа учраас та бүхнийг энэ 4 мянган орон сууцынхаа эхний ээлжинд 80 гаруй хувийг нь эрүүл мэндийн салбарт одоо хуваарилж өгөөч ээ гэж би чин сэтгэлээсээ хүсэж байна.

Магадгүй алаагүй баавгайн арьсыг хуваах гэж байгаа мэт сонсогдож байж магадгүй. Тэгэхдээ би хууль бол хэрэгжинэ гэдэгт итгэлтэй байгаа. Тийм учраас бол одоо миний хэлж байгаа энэ саналыг та бүхэн маань протоколд тэмдэглэж өгөөрэй.

Хоёрдугаарт миний асуулт бол үнэхээр энэ түрээсийн орон сууцыг шууд түрээс түрээсийн мөнгөө төлөөд, тэгээд явцын дунд тэр нь байрны мөнгө болоод ингээд өмчилж авах ийм боломжийг бүрдүүлэх бодит нөхцөл бүрдэж байгаа юу гэдэг асуултад тодруулга авмаар байна. Баярлалаа.

**Г.Занданшатар**: Ер нь асуулт, хариулт байхгүй. Тэгэхдээ би тодруулаад хэлчихье. Энэ Улсын Их Хурлын даргын захирамжаар Барилга, хот байгуулалтын дэд сайд Мөнхбаатар, Нийслэлийн Засаг дарга Амарсайхан, Монголбанкны ерөнхийлөгч, НОСК буюу Нийслэлийн орон сууцны корпораци, Сангийн яам холбогдох бусад газруудыг оролцуулсан ажлын хэсэг байгуулж, хэд хэдэн удаа хуралдаж энэ асуудлаар ярилцаад, тэгээд одоо бэлэн байгаа, борлогдоогүй орон сууцууд, орон сууцанд биш гэр хороололд амьдарч байгаа эмч, эмнэлгийн ажилтнууд, онцгой байдлын ажилтнууд, төрийн тусгай албан хаагчдын судалгааг гаргаад, ингээд энэ ажил явсан. Тэгээд энэ дотор ажлын хэсгээс гаргасан санал нь эмч, эмнэлгийн ажилтнууд гээд хязгаарлачихаар, энэ эрсдэлтэй нөхцөлд ажиллаж байгаа тээврийн жолооч, энгийн ажилтнууд, харуул хамгаалалтын ажилтнууд гэх мэтчилэн бас хүмүүс ч гэсэн хамрагдах сонирхолтой байна аа. Тэгээд ер нь боломж байгаа учраас энэ ипотекийн зээлд бас шалгуур хангаад шүүгдэнэ. Тэгэхээр түүнтэйгээ уялдаад ингээд нэмээд оруулъя гэж ажлын хэсэг үзсэн юм байна.

Тийм учраас энэ бололцоо бүрдэж байгаа. Ганцхан энэ дээр Засгийн газраас 60 тэрбум төгрөгийг улсын төсөв батлах өгчихсөн юм. Ипотекийн зээлийн хүүгийн татаас гээд. Түүнээс 34 тэрбум төгрөгийг Нийслэлийн орон сууцын корпорацид шилжүүлэхэд Монголбанк санхүүжүүлээд, энэ хөтөлбөр бодитой хэрэгжих юм. Түрээслээд, өмчлөх хэлбэрээр. Энэ бол ипотекийн зээл биш, зээлийн шинэ бүтээгдэхүүн гаргаж байгаа ийм хэлбэр байгаа. Одоо бэлэн, ашиглахад бэлэн 4 мянган орон сууц байна. Баригдаж байгаа 60 мянган орон сууц байна. Үүнийг эдийн засгийн эргэлтэд оруулах нь цаад талдаа барилгын салбарт 100 мянган хүний ажлын байрыг ч гэсэн хангах ийм тал талаа бодсон эдийн засгийн шийдлээ. Улаанбаатарыг утаагүй болгох гэсэн арга хэмжээ. Нийслэлийн Засаг дарга Амарсайхан чиглэлээр онцгойлон идэвхтэй ажиллаж байгаа. Яамдууд холбогдож ажиллаарай.

Одоо Лувсанвандангийн Болд гишүүн.

**Л.Болд**: Баярлалаа. Түрүүн би бас хэд хэд дахин хэлээд байгаа юм. Бидний одоо гарч байгаа хууль өнөөдөр яг энэ цаг үеийнхээ бий болсон хямрал, энэ үйл явдалтайгаа шууд уялдах ёстой. Энэ бол эрүүл мэндийн хямрал, энэ бол өвчин цар тахал гарчхаад байгаа юм. Үүнтэй чинь хэн яг нүүр тулж тэмцдэг гэхээр эмч, эмнэлгийн ажилтнууд тэмцдэг, тэд нар эрсдэлийг хүлээж авч байна. Тэр эрсдсэн тэр өвдсөн өвчтөнүүдтэйгээ хамт байж байна. Бусад орнуудын туршлагаас Монголд бол өнөөдөр дэлгэрээгүй учраас одоохондоо энэ алга. Гэхдээ эрсдэл үүрч байгаа эмч нар байгаа. Гэхдээ энэ үнэхээр тархаад айхтар байдал үүсэх юм бол юу болохыг хэн ч мэдэхгүй. Бусад орны нөхцөл байдлыг харахаар үнэхээр ямар тэргүүн фронтод ажилладаг юм аа гэдгийг бүгд харж байгаа юм.

Тэгэхлээр энэ хууль, тогтоол аль алинаас нь эмч, эмнэлгийн ажилтан гэсэн үгнүүдээ бүгдийг нь хасаад хаячхаж байгаа юм. Одоо юунаасаа ичдэг юм бэ? Энэ хуулиуд чинь үнэхээр энэ фронтод тэмцэж байгаа хамгийн одоо эхний тэр дайсны суманд, энэ вирус чинь дайсны сум л гээд үзэх хэрэгтэй шүү дээ. Түүнд жинхэнэ нүүр тулан учирч байгаа энэ эмч, эмнэлгийн ажилтнуудаа нэгд нь тавиад, тэгээд дээр нь адилтгах, эрсдэл хүлээж байгаа хүмүүс байгаа бол тэднийгээ өнөөдөр хамгаалах тал дээр багтаана аа гэж л хууль гаргах гэж бид анхнаасаа явсан шүү дээ. Одоо ингээд явц дундаа болохоор төрийн үйлчилгээний ажил энэ алтан гартай эмч нараа төрийн үйлчлэгч нар гэж нэрлэдэг нь бид нар маш том дутагдалтай гэдэг нь харагдаж байгаа биз. Энэ чинь төрийн хамгийн эрхэмлэн дээдлэх ийм мэргэжлийн хүмүүс. Энэ үнэхээр цаашдаа ингэж байж болохгүй. Энэ эмч, эмнэлгийн ажилтан гэдэг үгийг бол үлдээх ёстой байсан юм. Тэгж байж л энэ хууль, тэр энэ эмч нар чинь үнэхээр миний төр намайг харж үзэж байгаа, миний төр миний төлөө байгаа. Би тийм учраас энэ төрийнхөө төлөө амь насаа үл хайрлан тэмцэнэ ээ гэж явж байгаа тангараг өргөсөн эмч нарыг өнөөдөр төрийн үйлчилгээнийхээ хамгийн ард нь тавьчихаж байгаа юм. Хуулийг ингээд аажуухан маажсаар, маажсаар байгаад нөгөөдүүл нь бүрхэгдсэн. Одоо энэ хууль хэрэгжихэд манай салбар, одоо манайх их чухал, бид ч илүү нөлөөтэй, бид одоо бүхнээс дээгүүр гээд л энэ юм өнгөрсний дараа дахиад л нөгөө эмч нар чинь хамгийн ард мартагдана. Энэ үнэхээр байж болохгүй нөхцөл байдал үүсэх гээд байна шүү дээ.

Тийм учраас өнөөдөр эмч, эмнэлгийн ажилтан гэж үгээ үлдээж өг өө. Тэгэхгүй бол энэ хууль чинь эрэмдэг зэрэмдэг хууль гарах гээд байна шүү дээ.

**Г.Занданшатар:** Чинзориг сайд “Их Засаг” танхимаас.

**С.Чинзориг**: Түрүүн Байнгын хорооны дүгнэлтээс уг нь асууя гээд нэр өгсөн юм. Тэгээд дараа нь үг хэлүүлэлгүй явчихлаа л даа. Тэгээд одоо энэ өөр зарчмын зөрүүтэй санал хураалт явагдаж байгаа учраас зүгээр өөрийнхөө саналыг тэр ноолууртай холбоотойгоор түрүүн асууя гэж байсан асуултаа санал болгоод хэлчихмээр байгаа юм. Эцсийн хэлэлцүүлэгт бэлтгэхдээ 2-3 зүйлийг бас анхаармаар байгаа юм. Бид одоо ингээд дотоодын үйлдвэрлэгчдийг дэмжье гээд 300 зуун тэрбум төгрөгийн хөнгөлөлттэй зээл олгосон аж ахуйн нэгжүүд маань үнэ ханш унасан гэдэг, нэг хэсэг нь бас өр зээлтэй ингээд авч чадахгүй бас жаахан хүндрэлтэй байгаад байдаг. Тэгэхлээр одоо орж ирж байгаа энэ арга хэмжээ маань дахиад бас дотоодын үйлдвэрлэгчдийг дэмжих чиглэлийн нөгөө угаасан ноолуур удаа гаргах чиглэлээр энэ тогтоолын төсөл орж ирж байна гэж би тэгж ойлгож байгаа. Тэгэхээр энэ маань дахиад бас л хэрэгжихгүй ийм асуудал болчихлоо гэсэн болгоомж эргэлзээ байгаа юм. Тийм учраас энэ дээр ноолуурыг одоо түүхийгээр нь гаргах асуудлыг л бид тодотгож ярьж өгөхгүй бол энэ ажил маань үр дүн муутай болох бол уу гэсэн юм.

Хоёр дахь асуудал нь энэ 300 тэрбум төгрөгийн хөнгөлөлттэй зээл аваад ноолуураа харьцангуй өндөр үнээр өгсөн зүүн аймгуудын ямаатай иргэдэд ноолуур тутамд энэ 20 мянган төгрөгийн урамшуулаад өгөх үү, үгүй юу гэдэг бас эргэлзээ байгаад байгаа юм. Үүнийг бас тодруулмаар байгаа юм.

Гурав дахь асуудал нь, энэ дотоодын үйлдвэрлэгчид, аж ахуйн нэгжүүд чинь ноолуурын үнийг унахыг хүлээгээд авахгүй нөхцөл байдал үргэлжлээд байх шинжтэй байна. Тийм учраас энэ 20 мянган төгрөгийн урамшуулал улсаас өгч байгаа бол энэ үнийн зохицуулалтыг нь яаж зохицуулах юм бэ? Энэ аж ахуйн нэгж байгууллагуудын чинь байгаа байдал яриад байгааг сонсоход 20-30 мянга хүргэж байж авна гээд зарим нь бүр ил тод зарлаад яриад байна шүү дээ. Тэгэхээр бид нар чинь улсын төсвөөс хөрөнгө гаргаад 20 мянган төгрөгийн урамшуулал одоо өгдөг. Тэгээд энэ дотоодын үйлдвэрүүд маань энэ ноолуур чинь авахгүй бол тэр үнийг нь шаланд нь унагаж байгаад 20-30 мянгаар авдаг. Тэгээд бид нар дээр нь урамшууллын 20 мянган төгрөг нэмж өгдөг. Ингээд 40-50 мянгаар зарсан, ийм үр дүнгүй юм болчих юм биш биз гэсэн ийм болгоомжлол байгаа юм.

Тийм учраас одоо энэ ноолуурыг 20 мянган төгрөг урамшуулал өгөөд, ер нь одоо хэдээс доош одоо унахгүй байх юм бэ? Ядаж нэг хөдөөгийн иргэд чинь сүүлийн 2 жилд манай Өвөрхангай аймагт 90 мянгаас доош ноолуур үнэ ороогүй л дээ. Ядаж 90-ийг байг гэхэд 70-80 мянгаас доош оруулчихмааргүй байна гэсэн ийм яриаг малчид их яриад байгаа юм. Тийм учраас энэ ноолуурыг 80 мянгаас буулгахгүйгээр авах ийм зохицуулалтыг хийж өгөхгүй бол, тэгээд сүүлд нь40-\*50 мянгад ноолуур зарсан ийм л асуудалтай, үр дүн муутай ийм арга хэмжээ болчих вий гэсэн ийм болгоомжлол байгаа юм. Тэгээд үүнийг Эдийн засгийн байнгын хороо эцсийн хэлэлцүүлэгт бэлтгэхдээ авч үзэж, анхаарах ийм шаардлагатай байна гэсэн ийм эргэлзээ болгоомжлол байгаа юм.

**Г.Занданшатар**: Сайд нар мэдэгдэл ийм үг хэлэхдээ их болгоомжтой, анхааралтай хандаж баймаар байна. Гишүүд үг хэлж дууслаа. Одоо санал хураалт явуулна.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-12

Их эзэн Чингис хаан танхим/Улсын Их Хурлын гишүүн Г.Тэмүүлэн/: 7-7

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Мөнхбат гишүүн үг хэлье гэж байна.

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн Ц.Цогзолмаа /: 8-8 гишүүн дэмжлээ.

Билэгт гишүүн үг хэлэхээр нэрээ өгч байгааг хүлээж авна уу.

44 гишүүн оролцож, 44 гишүүн дэмжиж, 100 хувиар энэ санал дэмжигдлээ.

4**.**Тогтоолын төсөлд доор дурдсан агуулгатай заалт шинээр нэмэх:

“3.Малчдын орлогыг нэмэгдүүлэх, ноолуурын салбарын дотоодын үйлдвэрлэлийг хамгаалах зорилгоор дараах арга хэмжээ авахыг Монгол Улсын Засгийн газар /У.Хүрэлсүх/-т даалгасугай.

1/Ноолуурын түүхий эдийн нөөц бүрдүүлэх, ноолууран бүтээгдэхүүнийг экспортлохтой холбогдуулан ноолуурын үйлдвэрлэл эрхлэгчдэд хөнгөлөлттэй зээл олгох үйл ажиллагааг яаралтай зохион байгуулах;

2/Ноолуурын экспортыг дэмжих чиглэлээр ноолуурыг бүх хилийн боомтуудаар саадгүй нэвтрүүлэх, холбогдох хураамжуудын хэмжээг “0” болгох асуудлыг шийдвэрлэх;

3/Малчдын орлого болон үндэсний үйлдвэрүүдийг дэмжих зорилгоор ноолуурын зах зээлийн суурь үнэ дээр 1 кг тутамд 20,000 төгрөгийн урамшууллыг малчин өрх бүрт олгох;

4/Ноолуурын зах зээлд өрсөлдөөнийг бий болгож, бодит үнэ тогтоох зорилгоор гадаад улсын худалдан авагч нарыг ноолуур бэлтгэх үйл ажиллагаанд татан оролцуулах ажлыг шуурхай зохион байгуулах.”

Санал гаргасан: УИХ гишүүн Л.Элдэв-Очир, Б.Жавхлан, Ж.Мөнхбат, А.Сүхбат, Д.Тогтохсүрэн, Л.Энх-Амгалан

Улсын Их Хурлын гишүүн Билэгт, Мөнхбат, Энх-Амгалан, Б.Бат-Эрдэнэ нар үг хэлнэ. Дэмжсэн, дэмжээгүй З гишүүн үг хэлнэ.

**Ж.Мөнхбат:** Ноолууртай холбоотой ажлын хэсгийн оруулж ирж байгаа энэ саналын төслийг дэмжиж байгаа юм. Би өөрөө ажлын хэсэгт нь байгаа. Өнөөдөр Монгол улс 170 гаруй малчин өрхтэй, 300 гаруй мянган малчдынхаа хөдөлмөрийн эрх ашгийг, орлогыг дэмжих, хамгаалах энэ үүрэгтэй. Тийм учраас Улсын Их Хурлын даргын захирамжаар байгуулагдсан энэ ажлын хэсэг боломжийн бодитой санал оруулж ирж байна аа гэж ингэж ойлгож байгаа. Улаан сайдын зарласан тэр 100 мянган төгрөгийн үнэтэй ноолуур бол одоо Монгол улсын Сүхбаатар аймагт л байгаа байх бусад аймагт бол байхгүй байгаа шүү дээ, яг бодитойгоор. Байхгүй.

Тэгэхээр Улсын Их Хурал өнөөдөр хөрсөн дээрээ буусан ийм шийдвэр гаргаж, малчдынхаа килограмм тутамд нь улсаас 20 мянган төгрөгийн дэмжлэг, урамшуулал өгөх ийм шийдвэрийг оруулж ирж байгаа. Мэдээж бид нар зах зээлийн нийгэмд амьдарч байгаа учраас зах зээлийнхээ зохицуулалт үнэ ханшаар бүх юм ингээд зохицуулагдаад явна гэж ингэж ойлгож байгаа. Засгийн газраас Хөгжлийн банкаар дамжуулж гаргаж байгаа зээлд гаргаж байгаа 300 тэрбум төгрөг бол энэ ноолуур авах аж ахуйн нэгжүүдэд хөнгөлөлттэй зээл болон очиж байгаа, энэ бас том дэм нэмэр болж байгаа. Тийм учраас өнөөдөр хаа, хаанаа эдийн засаг хүндэрсэн, дэлхийн улс орнууд хил гаалиа хаасан, Монголын ноолуурыг авдаг Хятад, Европ, Итали, Испани гээд. Ингээд Америкийн Нэгдсэн Улс хилээ хаачихсан энэ улс үед хүнд нөхцөл байдалд байгаа гэдэг үнэнээ ард түмэндээ хэлээд, ингээд байгаа бодит нөхцөл байдал дээрээ бодитой шийдвэр гаргаад явах нь бол зөв байх гэж ингэж бодож байгаа.

Тийм учраас энэ асуудлыг дэмжиж байгаа. Энэ дашрамд хэлэхэд салбарын сайд хүн зөв мэдээлэлтэй байх ёстой. Улаан сайд өнгөрсөн 7 хоногийн чуулган дээр Архангайн ноолуур хэзээ ч 100 мянга хүрч байгаагүй гэдэг худлаа ярьсан. Маргааш нь Хөдөө аж ахуйн биржийн захирал нь, Газрын дарга нь орж ирээд Архангайн ноолуур сүүлийн 2 жил дунджаар 2019 онд 120, 2018 онд 102 мянган төгрөгийн дундаж үнэтэй байсан. Айма, аймгаар нь дундажилж гаргадаг юм. Өнгөрсөн жил Архангай аймгийн малчид ноолуураа 135-136 мянган төгрөгөөр өгсөн, хамгийн дээд тал нь. Тийм учраас салбарын сайдыг үүнээс хойш ийм мэдээлэлгүй, ажлаа мэдэхгүй, хариуцлагагүй мэдэгдэл мэдээллийг хийж бүхэл бүтэн аймгийн малчид, иргэдийн хөдөлмөрийг доош нь хийж байхаа болих хэрэгтэй гэдгийг энэ дашрамд хэлье ээ. Тэгээд Архангайн малчдаас Улаан сайд маань уучлал гуйгаарай гэдгийг одоо дахин хэлж шаардаж байна.

Ингээд эцэст нь сая энэ эмч, эмнэлгийн ажилтнуудтай холбоотой түрээсийн орон сууцны асуудал, ипотекийн зээлтэй холбоотой асуудал яригдаж байна. Энэ зөв өө, энэ үнэн. Энэ Сарангэрэл сайдын ярьж байгаа зүйлийг би дэмжиж байгаа. Судалгаа гарсан байгаа. Хамгийн их энэ орон сууц худалдаж авах энэ хэрэгцээ шаардлага эрүүл мэндийн салбарынхан байдаг. Боловсрол, тусгай үүргийн албан хаагчид байдаг аа. Тийм учраас энэ эрүүл энхийн манайд нүд цавчихгүй зүтгэж яваа энэ эмнэлэг, эмнэлгийн ажилтнаа бид нар дэмжих хэрэгтэй. Тэр харуул, манаач, жолооч энэ бүхнийг нь оруулж байгаа учраас бол яалт ч үгүй төрийн үйлчилгээний гэсэн ийм нэр томьёо оруулах нь зөв юм аа гэсэн ийм санал гараад явж байгаа гэдгийг манай салбарынхан ойлгоорой. Сарангэрэл сайд маань энэ салбарынхныхаа төлөө хамгийн цогтой ажиллаж, энэ парламентаар дуугарч асуудлыг нь шийдүүлж явж байгаа шүү гэдгийг дашрамд хэлье. Сая Сарангэрэл сайд, манай Миеэгомбын Энхболд гишүүн нар бас ярьж байна. Энэ эрүүл энхийн манаанд зүтгэж байгаа ковид дээр ажиллаж байгаа энэ эмч нараа шагнаж урамшуулж, гавьяа шагналыг олгох нь зөв өө гэсэн санал ч манай Жанжин Сүхбаатар танхимд яригдаж байна. Тэгэхээр энэ асуудлыг цаашдаа ажил хэрэгч болгох нь зарчмын хувьд зөв гэж би бодож дэмжиж байна.

**Г.Занданшатар**: Билэгт гишүүн Их засаг танхимаас.

**М.Билэгт**: Энэ Засгийн газар ямар ч гэсэн ноолуурыг энэ цар тахлын хүрээнд үнэ унахаас болгоомжилж, малчдынхаа ноолуурыг боломжийн хэмжээнд авах бүх арга хэмжээг авч явж байгаа. Тэгэхдээ Монголын хэмжээнд гарах нийт ноолуурын 30 хувь нь 300 зуун тэрбумын хөнгөлөлттэй зээлийг аж ахуйн нэгжүүдэд өгөөд, дотоодынхоо үйлдвэрлэгчдийг дэмжих тийм хөнгөлөлттэй зээлийг олгочхоод байгаа. Гэхдээ энэ дээрээ Засгийн газар анхаарал тавьж ажиллаарай гэдгийг захимаар байна. Яагаад гэвэл аж ахуйн нэгжүүд маань үгсэн хуйвлдаад ноолуурын үнийг унагасан үед нь нэлээн унагааж байж авъя аа гээд одоо авахгүй байгаад байгаа гэсэн ийм яриа нэлэнхүйдээ гараад байна. Тэгэхээр энэ дээрээ онцгой анхаарал тавиарай гэдгийг хэлье.

Нөгөөтэйгүүр, өөрөөр хэлбэл 30 хувийн л тэр 300 тэрбумд авагдана. Тэгээд нийтдээ 10 мянга гаран тонн ноолуур гарна. Тэгэхээр энэ дээрээ үнийг нь унагаахгүйгээр, одоо жишээ нь манай Баянхонгорт гэхэд 80 мянгаас буулгахгүйгээр ноолуурыг нь авах энэ боломжийг бол яаж ийгээд бүрдүүлээрэй гэдэг дээр л анхаарал тавих хэрэгтэй болоод байна. Түүхийгээр нь ноолуурыг гаргах асуудлыг ойрын хугацаанд Засгийн газар шийдчих болов уу гэж харж байна. Ажлын хэсэг ч энэ талаараа санаа тавьж байгаа байх аа гэж бодож байна.

Тийм учраас 300 тэрбумаас гадна нийт цаана нь 70 хувийн ноолуур нь одоо манай Баянхонгорт ингээд 5 сард ноолуур нь гарч байгаа юм.

Манай Баянхонгорт хамгийн сайн цав цагаан ноолуур гардаг энэ сумууд нь манай Баянхонгорт байдаг. Тэгэхээр зэрэг үүнээс хойш ноолуур авах үнэ уначих вий. 20 мянгыг малчиддаа өгч байгаа нь энэ маш чухал болж байна. Тэгэхдээ наанаа өгч байгаа нь тэр 80 мянгаасаа буухгүйгээр байхаар бодож тооцох юмыг энэ Засгийн газар одоо анхааралдаа авч шийдмээр байна. Яагаад гэвэл сая Чинзориг сайдын хэлж байгаа шиг зүүн аймгууд бол 100 мянгаар авчихсан, одоо бусад аймгуудынх 100 мянгаар авсанд нь бол тэр урамшуулал нь очих юм уу? Тэгтэл 60 мянга, 80 мянгаар авсан малчдад нь урамшуулал нь очих юм уу? энэ чинь бас ялгавартай байх юм уу гэдгийг ялгаж, салгаж дахиж мэдээлэл өгч хэлээрэй гэдгийг зориуд захиж ярьж байна.

**Г.Занданшатар**: Л.Энх-Амгалан гишүүн.

**Л.Энх-Амгалан:** Энэ ноолуурын асуудал дээр өмнө нь малчдын дунд хүлээлт үүсгэсэн, энэ хүлээлтийг засах ийм бодлогын арга хэмжээ л авч байгаа, энэ бол их зөв өө. Тэгээд Улсын Их Хурлаас тогтоол баталдаг, Улсын Их Хурлаас төсөв баталж өгдөг. Тэгээд харамсалтай нь амьдрал дээр хэрэгжих болохоороо нэг яамны түшмэлийн хуулиас дээгүүр журам гараад ингээд амьдралд хэрэгждэггүй ийм зовлон гашуун сургамжууд бид нарт байгаа юм аа. Тийм учраас өнөөдрийн энэ Улсын Их Хурлаас гарч байгаа энэ тогтоол цаг алдахгүйгээр амьдралд хэрэгжих ёстой гэж ойлгож байгаа юм. Цаг алдахгүйгээр.

Гэтэл хөдөөгүүр бодлогын зээл хийсэн гээд цаас үзүүлээд, гэрээ үзүүлээд малчдаас зээлээр нь ноолуурыг нь авч яваад байгаа тохиолдол байгаад байгаа юм. Мөнгийг нь өгөхгүйгээр. Тэгэхээр би одоо малчиддаа юу гэж хэлэх гээд байна вэ? гэхээр тэр бодлогын зээл гэсэн цаас үзүүлсэн тэр бэлтгэн нийлүүлэгч нарт ноолуураа өгөөд хэрэггүй ээ. Ерөөсөө баруун, зүүнээрээ л солих ёстой. Баруун зүүнээр. Тийм учраас өнөөдөр энэ арилжааны банкуудаас өгч байгаа 300 тэрбумын зээлийн босго давсан, зээлийн эрх нээгдсэн энэ компаниуд нь тэр худалдан авалтуудаа хийгээд, малчдаас ноолуурыг нь баруун, зүүнээр нь л авах ёстой. Түүнээс дахиад бие, биенийгээ хуурсан, мэхэлсэн ийм зүйл ерөөсөө гарч болохгүй шүү. Ийм нөхцөл байдал үүсэж байна шүү гэдгийг нэгдүгээрт анхааруулж байгаа юм.

Хоёрдугаарт, энэ килограмм тутамд нь 20 мянган төгрөгийн урамшуулал малчин өрхтэй олгоно гээд. Үүнийг бид нар их зөв хэрэгжүүлэх ёстой. Үүнийг дахиад нөгөө ноос, арьс ширний нэмэгдэл шиг падаан бичүүлж авна, үндэсний үйлдвэрлэгчээр дамжуулна, эсхүл брокерийн пүүсүүдээр дамжуулна гэх юм бол дахиад хүндрэл учирна аа, дахиад хүндрэл учирдаг. Тийм учраас энэ малчдын “А” данс гэж байдаг. Тийм учраас шууд энэ килограмм тутамд нь олгох гэж байгаа энэ 20 мянган төгрөгийн урамшуулал малчдынх нь “А” дансанд шилжих ёстой. Үүний бид нар ноос, ноолуур, арьс ширэн дээр зөндөө туршаад үзчихсэн. Одоо хүртэл энэ ноос, арьс ширний энэ маргаан хөдөөд дуусаагүй байдаг. Тийм учраас энэ 20 мянган төгрөгийн урамшууллыг дахиад нэг ийм хүнд суртлын давхарга нээчихгүй шиг шууд одоо энэ малчдынх нь “А” дансанд шилжүүлэх зайлшгүй ийм шаардлага байгаа шүү гэдгийг бодлогоор анхааруулъя гэж бодож байгаа юм. Энэ Улсын Их Хурлын индэр дээрээс.

Гуравдугаарт нь, Энэ а биржийн хураамжийн асуудлыг тэглэнэ гэж байна. Энэ зөв өө, 4-5 мянган төгрөг байдаг. Энэ зөв. Гэтэл цаана нь яг энэ биржтэйгээ ажилладаг брокерын компаниудын зардал гэдэг асуудал байдаг. Энэ асуудлыг Засгийн газар брокерын пүүсүүдийн ажиллах зардлуудыг өөрсдөө дааж явахгүй бол эргээд баахан брокерын пүүсүүдийн зардал гэдэг ийм үл ойлголцсон нөхцөл байдлууд үүсэх вий гэдгээс болгоомжилж байгаа юм.

Эцэст нь түүхий ноолуурыг гаргах, хэдийгээр Хятадын талаас хориглосон байгаа ч гэсэн манай бүх боомтоор түүхий ноолуур гарах энэ боломжуудыг бид нар хангаж ажиллах ёстой. Хангаж ажиллах ёстой. Энэ жил ийм онцгой нөхцөл байдлын цар тахлын үед иргэд, малчдынхаа орлогыг хамгаалах ямар л арга байдаг юм тэр бүх аргыг бид нар авч хэрэгжүүлэх ийм зайлшгүй шаардлага байгаа юм. Тэгээд малчдынхаа зовлонгоор улс төр ерөөсөө хийгээд байх шаардлага байхгүй. Уг нь малчдынхаа зовлонг л бид нар нимгэлэх ёстой болохоос биш дахиад зовлон нэмж болохгүй л дээ. Тэгэхээр өнөөдрийн энэ Улсын Их Хурлаас нэр бүхий хөдөөнөөс сонгогдсон гишүүдийнхээ санаачилж батлуулж байгаа энэ Улсын Их Хурлын тогтоолыг Засгийн газар цаг алдалгүйгээр, хүнд сурталгүйгээр, шударгаар, ойлгомжтойгоор хэрэгжүүлэх ёстой гэдгийг анхааруулж хэлэх гэсэн юм.

**Г.Занданшатар**: Бадмаанямбуугийн Бат-Эрдэнэ гишүүн.

**Б.Бат-Эрдэнэ**: Би товчхон хэлье. Ер нь санаанууд гарчихсан учраас энэ нь өмнө нь авч хэрэгжүүлсэн ноолуур авсан аймаг, сумд ноолуурынхаа үнэ өртгийг малчиддаа өгөх, энд ямар нэгэн хүндрэл гаргахгүй байх энэ ажлыг анхаарч үзэх хэрэгтэй байх. Дээрээс нь сая яригдаж байгаа дотоодын боловсруулах хүчин чадал нийт гарах ноолуурынхаа 30 хувийг нь боловсруулна гэж яриад байгаа юм, манай боловсруулах үйлдвэрүүд нь. Тэгэхээр зэрэг үлдэж байгаа 70 хувиа зах зээлд гаргахтай холбоотой, хил гаалиар чөлөөтэй нэвтрүүлэх ийм шийдвэр гарч байна. Би үүнийг их чухал зөв гэж үзэж, бодож байна. Энэ жилийн ийм хүнд нөхцөл байдалд. Тэгээд хамгийн гол нь хөл хориотой байгаа үед энэ худалдан авагч нь гаднаас орж ирэх, эндээс хилээр гаргах энэ асуудлуудыг яаж хөнгөлж, зохион байгуулах юм. Энэ дээр нь анхаарч сайн үзэхгүй бол болохгүй байх шүү гэсэн ийм зүйл байна.

Түрүүн Энх-Амгалан гишүүний хэлж байгаа ноосны урамшууллыг малчиддаа хүргэхтэй холбоотой зөндөө олон бэрхшээл төвөг гардаг. Түүн шиг бас килограмм тутамд нь олгох 20 мянган төгрөгтэй холбоотой асуудал дахиад ийм хүндрэл дагуулахаар байвал бас эцэс төгсгөлгүй ийм хэл яриа болох учраас энэ дээр нь сайн анхаарч үзэх хэрэгтэй байх аа. Тэгээд энэ ковид-19-тэй холбоотой, ер нь иргэддээ чиглэсэн, энэ аж ахуйн нэгж байгууллагууд, энэ орлогыг хамгаалахтай холбоотой, амьжиргааны түвшин унагачихгүйтэй холбоотой төр засгаас бололцоотой чухал ийм багц арга хэмжээнүүд аваад байна даа. Тэгээд үүнийг хамгийн гол нь хүмүүсүүдэд хэр зөв хүргэж байна вэ? Энэ талаас нь анхаарахгүй бол, одоо зөвхөн ноолууртай холбоотой асуудал гэхэд чинь Хөгжлийн банкнаас өмнө нь хөнгөлөлттэй үнээр гаргасан 300 тэрбум төгрөг дээрээ дахиад нэмээд одоо 200 мянган төгрөг төсвөөсөө бололцоогоо шавхаж байгаад гаргаж урамшуулал нэмж өгөх гэж байна гэж би ингэж ойлгож байна шүү дээ. Тэгээд энэ том хэмжээний дэмжлэг. Хамгийн гол нь хүндрэл байхгүй, түвэг чирэгдэл багатай шиг хүргэчихвэл малчдын орлого амьжиргаанд томоохон нэмэр болно л гэж ингэж ойлгож байгаа. Баярлалаа.

**Г.Занданшатар**: Гишүүд үг хэлж дууслаа.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 8-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

45 гишүүн оролцож, 43 гишүүн дэмжиж, энэ санал дэмжигдлээ.

**Хоёр.Эдийн засгийн байнгын хорооны дэмжээгүй саналууд:**

1.Тогтоолын хавсралтад доор дурдсан заалт шинээр нэмэх:

“4.4.Жилийн 1.5 тэрбум хүртэлх төгрөгийн борлуулалтын орлоготой, 250 хүртэлх иргэнийг ажлын байраар хангаж байгаа аж ахуйн нэгжүүдэд онцгой нөхцлийн, урт хугацаатай, 1 хувийн хүүтэй зээл олгох.”

Санал гаргасан: УИХ гишүүн Л.Болд, Ж.Батзандан

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 8-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

45 гишүүн оролцож, 44 гишүүн дэмжиж, 97.8 хувийн саналаар Байнгын хорооны санал дэмжигдлээ.

2.Тогтоолын хавсралтад доор дурдсан заалт шинээр нэмэх:

“10.1.Малчдын амьжиргааг дэмжиж 1 кг ноолуурыг 100,0 мянган төгрөгөөс доошгүй үнээр худалдан авах хөтөлбөр хэрэгжүүлэх, ноолуурын үнийг газар нутгийн бүсчлэл үл харгалзан адил түвшинд тогтоох.”

Санал гаргасан: УИХ гишүүн Л.Болд, Ж.Батзандан

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-8

Их эзэн Чингис хаан танхим/Улсын Их Хурлын гишүүн Г.Тэмүүлэн/: 8-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

45 гишүүн оролцож, 41 гишүүн дэмжиж, Байнгын хорооны санал дэмжигдлээ.

3.Тогтоолын хавсралтад доор дурдсан заалт шинээр нэмэх:

“9.2.Иргэний тэтгэвэр барьцаалсан зээлийн төлбөрийг төрөөс нэг удаа төлөх тухай хуулийг дагаж мөрдөх журмын тухай хуулийн дагуу 1.0 сая төгрөгтэй тэнцэх дүнтэй үнэт цаас эзэмшигч иргэдийн үнэт цаасыг 2020 оны 2 дугаар улиралд багтаан худалдан авч бэлэн мөнгө олгох.”

Санал гаргасан: УИХ гишүүн Л.Болд, Ж.Батзандан

Болд гишүүн үг хэлнэ.

**Л.Болд**: Тэгэхлээр түрүүн би асуулт, хариулт дээр тодорхой ярьсан. Үнэхээр аж ахуйн нэгжүүдийг дэмжих асуудал дээр ШИНЭ намын саналыг дэмжээч ээ гэж. Тэгээд яах вэ, бусад өөр бас саналууд давхар байгаа. Тэгээд тэр хүрээнд энэ асуудлыг дэмжихгүй байлаа гэж ойлгоё. Ноолууран дээр үүний өмнөх саналаар дахиад тодорхой асуудал шийдчихсэн учраас ШИНЭ намын саналыг дэмжихгүй байна аа гэж ойлголоо. Ядаж энэ 3 дахь санал нь тэтгэврийн ахмадуудтай холбоотой, одоо зээлтэй ахмадуудаа бид 6 сая хүртэл төгрөг гээд ерөнхийдөө бас нэлээд ахмадуудын хувьд энэ ондоо харж үзсэн, тэдгээрийг дэмжсэн ийм бодлого хэрэгжүүлсэн байгаа юм. Зээл аваагүй ахмадуудын хувьд нэлээд хүнд ширүүн тэмцэл болж байж, жагсаж, цуглаж байж, хэрвээ энэ вирусийн хөл хорио тогтоогүй бол ер нь нэлээд хөдөлгөөн бид өрнүүлэхээр энэ 3-4 сард төлөвлөж байсан. Ахмадуудтайгаа түвшнийх нь хэмжээнд. Ер нь адил тэнцүү байх энэ бодлогыг хэрэгжүүлэх талд нэлээд тэмцэл явуулах байсан шүү. Даанч ингээд цуглаан, жагсаал, энэ тэмцлийн хэлбэрүүд өнөөдөр гацчихаад бидний хувьд бол нэлээд мухардалд орчхоод байгаа юм.

Гэхдээ одоо энэ коронавирусийн хямралын үед энэ тогтоолын ахмадууд чих тайван хүлээж байгаа, бүгд анхааран сонсож байгаа. Энд ядаж тэр зээлгүй ахмадуудад өгсөн үнэт цаасаа энэ оныхоо эхний хагаст багтаагаад мөнгөжүүлээч ээ. Үүнийг өнөөдөр Засгийн газар чадна. Ингэвэл олон зуун мянган ахмадын асуудал, олон зуун мянган гэр бүлийн асуудал энд маш их хөнгөлөлт үзэх, маш их одоо нааштай шийдэгдэх ийм бололцоо байгаа юм. Ингэж байж өнөөдөр төр засгаас авч байгаа ахмадууддаа хандсан энэ бодлого, ахмадынхаа дийлэнх хэсгийг энэ хэрэгжүүлж байгаа арга хэмжээний гадна үлдээж байгаа ийм буруу алдаагаа засах энэ бололцоог өнөөдөр олгож байгаа юм. Ахмадуудын хувьд бол үнэхээр гарах ч эрх байхгүй, хамгийн эрсдэлтэй, хамгийн хохиролтой ийм нөхцөлд байна шүү дээ, өнөөдрийн хувьд. Тэгээд энэ тал дээр ядаж энэ саналыг нь та бүхэн гараа өргөхгүй байж байгаад босгоод өгөөч ээ. Энэ бол бүрэн хэрэгжүүлчих ийм үндэслэлтэй санал юм шүү. Маш олон ахмадуудын нуруу тэнийж, та бүхэндээ Улсын Их Хурлын гишүүддээ маш их баярлах болно шүү. Энэ чинь нэр нь гарахгүй учраас, уг нь гар өргөж байгаа санал хураалт чинь нэрээр нь гардаг шүү дээ. Нэр нь гарвал уг нь ахмадуудаад бодоод гишүүд саналаа өгчих байх л даа.Тэгээд нэр гарахгүй нь их харамсалтай байна.

**Г.Занданшатар**: Гишүүд үг хэлж дууслаа санал хураалт явуулъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 12-8

Их эзэн Чингис хаан танхим/Улсын Их Хурлын гишүүн Г.Тэмүүлэн/: 8-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-11

Үндсэн хуулийн танхим/Улсын Их Хурлын гишүүн Ё.Баатарбилэг/: 6-6

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

45 гишүүн оролцож, 41 гишүүн дэмжиж, Байнгын хорооны санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

“Коронавируст халдвар /covid-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг эцсийн хэлэлцүүлэгт бэлтгүүлэхээр Эдийн засгийн байнгын хороонд шилжүүллээ.

Жамбалын Ганбаатар үг хэлнэ. Одоо Эдийн засгийн байнгын хороо хуралдана. Дараа нь эргээд чуулган 17.30 цагаас хуралдана.

**Ж.Ганбаатар**: Дарга аа, энэ эцсийн хэлэлцүүлэг тогтоолын 2.2-ын хөнгөлөлт үзүүлэх гэдгийг хасах энэ чиглэл авмаар байна. Хавсралтын 2.1-ийг хасах тийм чиглэл авмаар байна. Мөн хавсралтын 6.3 дээр гүйцээн боловсруулах гэсэн ийм 3 чиглэл авмаар байна.

**Г.Занданшатар:** Эцсийн хэлэлцүүлэгт бэлтгэхэд Эдийн засгийн байнгын хороон дээр сая дурдсан хавсралтын 2.1, тогтоолын төслийн 2.2, хавсралтын 6.3-ыг гүйцээн боловсруулах чиглэлийг өгч байна.

Эдийн засгийн байнгын хороо Үндсэн хуулийн танхимд хуралдана. Гишүүд 15.30 цагт чуулган үргэлжилж хуралдана.

Түр завсарлалаа .

**Г.Занданшатар**: Улсын Их Хурлын гишүүдийн өдрийн амгаланг айлтгая.

Чуулганы нэгдсэн хуралдааныг үргэлжлүүлэн хуралдана.

***“Коронавируст халдвар /COVID-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг эцсийн хэлэлцүүлгийг явуулна.***

Төслийг эцсийн хэлэлцүүлэгт бэлтгэсэн талаарх Эдийн засгийн байнгын хорооны танилцуулгыг Улсын Их Хурлын гишүүн, Эдийн засгийн байнгын хорооны дарга Жамбалын Ганбаатар танилцуулна.

Ажлын хэсгийг танилцуулъя. Чинбат Харилцаа холбооны Мэдээлэл технологийн газрын дарга, Жамбаажамц Санхүүгийн зохицуулах хорооны Ажлын албаны дарга, Эрдэнэхуяг Монголбанкны Хууль эрх зүйн газрын Эрх зүйн бодлогын хэлтсийн захирал, Итгэлсүрэн Санхүүгийн зохицуулах хорооны Банк бус санхүүгийн байгууллагын газрын дарга, Батболд Харилцаа холбооны зохицуулах хорооны Интернэтэд суурилсан үйлчилгээ, технологийн зохицуулалтын хэлтсийн дарга.

Ажлын хэсгийн гишүүдэд Харилцаа холбоо, мэдээллийн технологийн газарт Харилцаа холбооны зохицуулах хороо энэ хямралын үед хүргэлтийн үйлчилгээ, цахим үйлчилгээнүүд чухал үүрэг гүйцэтгэх болж байна. Тэгээд эдийн засгийг дэмжих, өргөтгөхөд энэ цахим үйлчилгээ, интернэт үйлчилгээ, онлайн худалдаа, цахим худалдаа, хүргэлтийн үйлчилгээг хөгжүүлэх талаар Шуудан, харилцаа холбоо, мэдээлэл технологийн газрын дарга эрчимтэй ажиллах хэрэгтэй байна. Төрийн үйлчилгээг цахимжуулах талаар Төрийн байгуулалтын байнгын хорооноос шинэ ТҮЦ машин нэвтрүүлэх асуудлыг танилцуулсан. Энэ нэвтрүүлэх асуудал одоо үндсэндээ энэ тогтоолд тусаж байгаа гэсэн үг ээ. Тэгээд энэ Харилцаа холбооны зохицуулах хороо Төрийн байгуулалтын байнгын хороонд тайлангаа тавиад, энэ ажлыг эрчимжүүлэх хэрэгтэй.

Тогтоолын төслийг эцсийн хэлэлцүүлэгт бэлтгэсэн талаарх Эдийн засгийн байнгын хорооны танилцуулгыг хийнэ. Ганбаатар гишүүнийг индэрт урьж байна.

**Ж.Ганбаатар**: Улсын Их Хурлын дарга, эрхэм гишүүд ээ.

Монгол Улсын Их Хурлын чуулганы 2020 оны 4 сарын 29-ний өдрийн нэгдсэн хуралдаанаар “Коронавируст халдвар /covid-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийн анхны хэлэлцүүлгийг хийж, төслийг эцсийн хэлэлцүүлэгт бэлтгүүлэхээр Эдийн засгийн байнгын хороонд шилжүүлсэн.

Тус Байнгын хороо 2020 оны 4 дүгээр сарын 29-ний өдрийн хуралдаанаар тогтоолын төслийн эцсийн хэлэлцүүлэгт бэлтгэсэн тухай асуудлыг хэлэлцээд чуулганы нэгдсэн хуралдааны анхны хэлэлцүүлгээр санал хурааж шийдвэрлэсэн зарчмын зөрүүтэй саналын томьёоллуудыг төсөлд нэг бүрчлэн тусгасан бөгөөд тогтоолын төслийг хууль зүйн техникийн талаас нь хянан үзэж нэр томьёо, хэл найруулгын засвар өөрчлөлтүүдийг хийлээ.

Улсын Их Хурлын даргын зүгээс тогтоолын төслийн 2.2 дахь заалт болон тогтоолын төслийн хавсралтын 2.1 дэх заалт, тогтоолын төслийн хавсралтын 6.3 дахь заалтуудыг гүйцээн боловсруулах чиглэл өгсний дагуу Байнгын хорооны хуралдаанаар санал хураалгахад хуралдаанд оролцсон гишүүдийн олонх дэмжсэн болно.

“Коронавируст халдвар /covid-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төсөлд үг хэллэг, хууль зүйн техникийн засваруудыг хийсэн эцсийн хувилбар, саналын томьёоллыг та бүхэнд тараасан.

Улсын Их Хурлын эрхэм гишүүд ээ,

“Коронавируст халдвар /covid-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг эцсийн хэлэлцүүлэгт бэлтгсэн талаарх Эдийн засгийн байнгын хорооны саналын томьёоллын танилцуулгыг хэлэлцэн, тогтоолын төслийг баталж өгөхийг та бүхнээс хүсье.

Анхаарал тавьсанд баярлалаа.

**Г.Занданшатар**: Баярлалаа. Байнгын хорооны танилцуулгатай холбогдуулан асуулт асуух Улсын Их Хурлын гишүүд байна уу? Алга байна.

Байнгын хорооноос гаргасан зарчмын зөрүүтэй саналын томьёоллоор санал хураана. З санал хураалт байгаа.

Нэг. Эдийн засгийн байгын хороноос гаргасан зарчмын зөрүүтэй саналын томьёоллоор санал хураалт явуулъя.

1.Тогтоолын төслийн 2.2 дахь заалтаас “хөнгөлөлт үзүүлэх” гэснийг хасах. Эдийн засгийн байнгын хороо дэмжсэн санал байна.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-11

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-9

Үндсэн хуулийн танхим/Улсын Их Хурлын гишүүн Ж.Бат-Эрдэнэ/: 3-3

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

44 гишүүн оролцож, 39 гишүүн дэмжиж, энэ санал дэмжигдлээ.

2. Тогтоолын төслийн хавсралтын 2.1 дэх заалтыг бүхэлд нь хасах.

Эдийн засгийн байнгын хороо дэмжсэн санал байна.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-9

Үндсэн хуулийн танхим/Улсын Их Хурлын гишүүн Ж.Бат-Эрдэнэ/: 3-3

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

44 гишүүн оролцож, 38 гишүүн дэмжиж, энэ санал дэмжигдлээ.

3.Тогтоолын төслийн хавсралтын 6.3 дахь заалтын хариуцах байгууллага гэсэн хүснэгтэд Монголбанк гэж нэмэх.

Эдийн засгийн байнгын хороо дэмжсэн.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-9

Үндсэн хуулийн танхим/Улсын Их Хурлын гишүүн Ж.Бат-Эрдэнэ/: 3-3

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

44 гишүүн оролцож, 38 гишүүн дэмжиж, энэ санал дэмжигдлээ.

Зарчмын зөрүүтэй саналын томьёоллоор санал хурааж дууслаа.

Байнгын хорооны саналаар “Коронавируст халдвар /covid-19/-ын цар тахлын үед санхүү, эдийн засгийн тогтвортой байдлыг хангах, эрсдлээс урьдчилан сэргийлэх, төрийн үйлчилгээнд цахим шилжилт хийх арга хэмжээний тухай” Улсын Их Хурлын тогтоолын төслийг бүхэлд нь баталъя гэсэн саналаар санал хураалт явуулъя.

Санал хураалт.

Их хуралдай танхим/Улсын Их Хурлын гишүүн Д.Тогтохсүрэн/: 13-10

Их эзэн Чингис хаан танхим/Улсын Их Хурлын гишүүн Г.Тэмүүлэн/: 9-8

Жанжин Д.Сүхбаатар танхим/Улсын Их Хурлын гишүүн Н.Амарзаяа/: 11-9

Үндсэн хуулийн танхим/Улсын Их Хурлын гишүүн Ж.Бат-Эрдэнэ/: 3-3

Их засаг танхим/Улсын Их Хурлын гишүүн Ц.Цогзолмаа/: 8-8 гишүүн дэмжлээ.

44 гишүүн оролцож, 38 гишүүн дэмжиж, тогтоол батлагдлаа.

Гишүүд, ажлын хэсэгт баярлалаа.

Эдийн засгийн байнгын хорооны дарга, ажлын хэсгийн дарга Баагаагийн Баттөмөр, Чойжилсүрэн, Ж.Мөнхбат, Оюунчимэг, Ганбаатар, Бямбацогт, Энх-Амгалан, Тогтохсүрэн гишүүдэд баярлалаа.

Өнөөдрийн нэгдсэн хуралдаанаар хэлэлцэх асуудал дууссан тул хуралдаан өндөрлөснийг мэдэгдье.

Одоо Эдийн засгийн байнгын хороо, Аюулгүй байдал, гадаад бодлогын байнгын хороо, ажлын хэсгийн гишүүд Баттөмөр, Чойжилсүрэн, Нямбаатар, Ж.Энхбаяр гишүүд хэвлэлийнхэнд мэдээлэл өгчих.

Дууны бичлэгээс буулгасан:

ПРОТОКОЛЫН АЛБАНЫ

ШИНЖЭЭЧ Д.ЦЭНДСҮРЭН